\NormalFont\ShortTitle{Nehemaya}

{\MTB Ẹkwo

\par }{\MT Nehemaya



\par }\ChapOne{1}{\PP \VerseOne{1}Ọwaa bụ opfu Nehemaya nwa Hakalaya.

\par }{\SH Nehemaya vutaru ivu ẹhu Jierúsalẹmu
\par }
{\PP L'ọnwa Kisilewu l'apha k'ụkporo gẹ mu nọ lẹ Susa, bụ ishi mkpụkpu;

\VS{2}bẹ Hanani, bụ onye lanụ l'ime unwune mu yẹle unwoke ọzo tụkoru shi l'alị Jiu bya. Mu jịa phẹ ajị ndu Jiuda, phọduru nụ; mbụ ndu ono, shi l'alị, e shi kpụru phẹ lẹ ndzụ laa; laphu azụ ono. Mu bya ajịkwaa phẹ phọ ajị Jierúsalẹmu.

\VS{3}Ẹphe sụ mu lẹ-a: “Ndu ono, e shi kpụa lẹ ndzụ laa alị ọzo; ẹphe mechaa laphu azụ l'alị ndu Jiuda ono bẹ ọnodu phẹ dụkwa ẹji shii; mbụ l'ọnodu phẹ bẹ iphere iya dụkwa. Igbulọ Jierúsalẹmu bẹ e nwukpọshichaaru enwukpọshi; tẹme ọnu-abata iya bẹ ọku tsukọtaru.”


\par }{\PP \VS{4}Mu nụmachaa iphe ono, ẹphe pfuru ono; mu nọ-zeta anọo wata ara ẹkwa.

\par }{\PP Mu nọo ujiku olemole gụkota aphụ; aswị ẹgu epfu anụ Chileke k'imigwe.

\VS{5}Iphe, mu pfuru bụ: “Gụbe Chipfu, bụ Chileke k'imigwe; mbụ Chileke ono, parụ ẹka bya adụ ebvu ono; onye ono, edobeje ọgbandzu iya l'ẹhu ndu yeru iya obu bya eme iphe, o pfuru; tẹme ọ nọdu egoshije phẹ lẹ ya yeru phẹ obu.

\VS{6}Ngabẹnu nchị; le mu ẹnya; nụma epfupfu, mụbe onye-ozi ngu epfu anụ ngu; mbụ epfupfu, mu anọduje l'iphu ngu epfu anụ ngu eswe l'ẹnyashi l'iswi ẹhu ndu-ozi ngu, bụ ndu Ízurẹlu. Mu epfufuta iphe-ẹji, anyịbe ndu Ízurẹlu megbabẹru ngu; mbụ iphe-ẹji, mbẹdua mẹ ndibe nna mu phẹ meru ngu.

\VS{7}Anyi mewaru ngu ẹjo-iphe, ha shii; mbụ l'anyi pawaru eme ekemu ono, ị tụru ono haa; bya ahaa eme iphe, ị tọru ọkpa iya sụ g'e meje; mẹ eme omelalị, i doberu, bụ iya bụ iphe, ị tụru l'ekemu nụ onye-ozi ngu, bụ Mósisu.

\VS{8}Nyatanụ opfu ono, i pfuru onye-ozi ngu, bụ Mósisu sụ: ‘Ọ -bụru l'e te egudedu ire unu ẹka bẹ mu a-tụkashikwa unu nanụ nanụ l'echilabọ ọhamoha.

\VS{9}Ọle ọ -bụru l'unu dakọberu lwapfuta mu; bya edobe ekemu mu; eme iya ememe; o betakpọ ẹka a chịru unu laa bụru l'ọhu ẹka igwe beru alị beru; bẹ mu e-shi l'ẹka ono rwukọbe unu; duphuta unu azụ l'ẹka ono, mu họtaru g'ọ bụru ẹka mu e-buru eburu ono.’


\par }{\PP \VS{10}“Ọo ndu-ozi ngu bẹ ẹphe bụ; bya abụru ndibe ngu; mbụ ndu i gude eze ike ngu; mẹ ọkpehu ngu gbafụta.

\VS{11}Gụbe Nnajịuphu; ngabẹnu nchị l'epfupfu, onye-ozi ngu epfu anụ ngu; mẹ l'epfupfu, ndu-ozi ngu epfu anụkwa ngu phọ; mbụ ndu ono, bụ ndu ọoduje ree g'ẹphe tsụ ngu ebvu ono. Jiko menaa g'iphe jeeru mụbe onye-ozi ngu lẹ ree ntanụ-a; mbụ g'i mee g'imemini mu dụ nwoke-a, bụ eze.”

\par }{\PP Teke ono bẹ bụ mu shi bụru onye agbajẹru eze mẹe.




\par }\Chap{2}{\SH Aaha Nehemaya g'o je Jierúsalẹmu
\par }
{\PP \VerseOne{1}O be l'ọnwa Nisanu l'apha, kwe Atakuzakuzẹsu ụkporo apha, ọ watarụ abụru eze; g'a pataru iya mẹe; mu pata mẹe ono; gbaahaaru eze. Ọphu o tokọ dụ-swee teke mu gbanwụbejeru iphu l'iphu eze.

\VS{2}Eze jịa mu sụ: “?Bụ gụnu meru iphe ịidzu iphu l'ẹbe abụ iphe-ememe eme ngu? O to nwedu iphe ọzo gbahaa l'obu ta atsọdu ngu ụtso.”

\par }{\PP Teke ono; ndzụ wata mu agụshi ike.

\VS{3}Mu bya asụ eze: “Gẹ gụbe eze nọdukwa ndzụ jasụru asụru. ?Bụ kẹ gụnu bẹ mu ta anọdudu adzụ iphu; lẹ mụbe onye mkpụkpu mu dakpọshihuru adakpọshihu; mbụ ẹka ono, e liru nna mu oche phẹ; tẹme ọguzo iya bụru iphe, ọku tsukọtaru?”

\VS{4}Tọbudu iya bụ; eze sụ mu: “?Bụ gụnu bẹ ọ dụ ngu gẹ mu meeru ngu?”

\par }{\PP Mu bya atakpeeru Chileke k'imigwe opfu;

\VS{5}bya asụ eze: “Ọ -bụru l'ọ dụ gụbe eze ree; mbụ ọ -bụru lẹ mụbe nwozi ngu dụ ngu l'obu; hanaa mu gẹ mu jeshia alị Jiuda; je lẹ mkpụkpu ono, e liru nna mu oche phẹ ono; je akpụkwaa ya.”


\par }{\PP \VS{6}Eze yẹle eze-nwanyị, bụ onye nọ-kube iya nụ jịa mu sụ: “?Dẹnu g'ịi-nọ-beru l'ije ngu ọbu? ?Bụ teke ole bẹ ịi-lwa?” Ọ dụ eze ree gẹ mu je; mu bya atụaru iya ọnu.


\par }{\PP \VS{7}Mu pfukwaarụpho eze sụ iya: “Ọ -bụru l'ọ dụ gụbe eze ree; denuru ẹkwo-ozi nụ mu gẹ mu nụ ndu bụ ọchi-ọha l'azụ ẹnyimu; k'ọphu ẹphe a-ha mu gẹ mu ghata jeshia alị ndu Jiuda.

\VS{8}Dekwaaphọ ẹkwo-ozi ọphu mu a-nụ Asafu, bụ onye eleta ọswa eze ẹnya; g'ọ nụ mu oshi, mu e-gude mee mgbo ọnu-abata ụlo-mgbobuta eze-ụlo Chileke; mẹ oshi, mu e-gude mezia igbulọ mkpụkpu ono; mẹ ọphu mu e-gude mee ụlo, mu e-buru.” Iphemiphe, mu rwọru eze bẹ o mekọtaru mu; kẹle ẹka-ọma kẹ Chileke mu bẹ dụ mu l'ẹhu.


\par }{\SH Nehemaya agbaphe igbulọ Jierúsalẹmu
\par }
{\PP \VS{9}Mu bya ejerwua azụ ẹnyimu; mu bya eworu ẹkwo-ozi ono, eze deru ono nụ ndu ọchi-ọha ono. Eze bẹ duwaru ndu-ishi ndu ojọgu; waa ndu agba l'ịnya yeru mu gẹ mu l'ẹphe swịru.

\VS{10}Teke Sambalatu, bụ onye Horonu; mẹ Tobaya, bụ onye-ishi l'alị Amọnu nụmaerupho l'o nweru onye byaru achọ g'ee-shi g'iphe dụru ndu Ízurẹlu lẹ ree; ọ dụ phẹ ẹji dụshia phẹ iya ike.


\par }{\PP \VS{11}Noo ya; mu bya abata lẹ Jierúsalẹmu; nọo ya abalị ẹto.

\VS{12}O be l'ẹnyashi ujiku lanụ; mu gbalihu; mu l'unwoke olemole; anyi tụgbua. Ọphu ọ dụdu onye mu pfuwaru iphe, Chileke mu yeru mu l'obu gẹ mu meeru Jierúsalẹmu. Ọphu ọ dụkwapho anụ-agbagba ọzo, mu gude ghahaẹpho ọphu mu l'agba.

\VS{13}Ọ bụru l'echi abalị bẹ mu gude tụgbua. Ẹka mu shiru bụ Ọnu-abata Nsụda lụfuta lẹ Wẹlu Nkụta-ọswa; shia ono fụta lẹ Ọnu-abata Ikpọzu; ejekpọepho agbaphe igbulọ Jierúsalẹmu ono, e tsukpọshiru etsukpọshi ono; yẹle ọguzo iya ono, ọku tsukọtaru ono.

\VS{14}Mu bya eshi l'ẹka ono tụgbua shia ụzo Ọnu-abata Ẹnya-nwobvu; waa Okpuru Eze; ọle anụ, mu agba agbagba te nwedu ẹka oo-shi ghata.

\VS{15}Tọbudu iya bụ; mu gude ẹnyashi ono tụgbua kwasẹru ụzo nsụda; agbaphe igbulọ ono. Mu gbaphechaa ya; bya alwaphuta azụ shia Ọnu-abata Nsụda bahụ l'ime mkpụkpu.


\par }{\PP \VS{16}Ọphu ndu-ishi amadụ ẹka mu jeru; ọzoo iphe, mu meru; kẹle o tokọ dụdu iphe, mu pfuwaru ndu Jiu; mẹ ndu-uke Chileke; mẹ ndu a maru ẹpha phẹ; mẹ ndu-ishi; mẹwaro ndu ọzo, bụ ndu e-mechaa eje ozi ono.


\par }{\SH Nehemaya epfu lẹ ya a-kpụkwa igbulọ Jierúsalẹmu
\par }
{\PP \VS{17}Tọbudu iya bụ; mu sụ phẹ: “Unu hụmawaru ẹgube iphe-ọtsulehu, anyi nọ l'ime iya; mbụ gẹ Jierúsalẹmu gude dakpọshihu; ọku tsukọta ọguzo iya. Unu byakwa g'anyi kpụkwaa igbulọ Jierúsalẹmu; k'ọphu anyi e-mefu onwanyi iphe-iphere l'ẹhu.”

\VS{18}Mu bya epfukwaaru phẹ phọ g'ẹka-ọma kẹ Chileke mu gude dụ-be mu l'ẹhu; waa k'iphe, eze pfukọtaru mu. Ẹphe sụ: “Ngwa; g'anyi wata iya akpụkpu.” Ẹphe kwakọbeahaa ẹka k'awata ẹguru ozi ono.


\par }{\PP \VS{19}Sambalatu, bụ onye Horonu; yẹle Tobaya, bụ onye-ishi l'alị Amọnu; mẹ Gẹshemu, bụ onye Arabu nụmaepho iphe ono, anyi chịru idzu iya k'ememe ono; ẹphe chịahaa anyi ọchi jaahaa anyi ewenu asụje: “?Bụ gụnu bẹ unu eme nno? ?Bụ íkè bẹ unu ekwefụru eze tọo?”


\par }{\PP \VS{20}Mu bya eyeeru phẹ ọnu sụ phẹ: “Ọ kwa Chileke k'imigwe bẹ e-me g'anyi mee iphe, anyi eme mekọta. Anyịbe ndu-ozi iya abya awata akpụ igbulọ ọbu; ọle unubẹdua te nwedu oke lẹ Jierúsalẹmu; ọphu ẹka unu adụdu iya; ọphu ndiche unu ebujeduru iya.”




\par }\Chap{3}{\SH Aakpụkwa igbulọ Jierúsalẹmu
\par }
{\PP \VerseOne{1}No iya; Ẹliyashibu, bụ onye-ishi uke Chileke; yẹle ndu ọzo, bụ ndu-uke Chileke bya agbẹshi je atụko kpụkwaa Ọnu-abata Atụru. Ẹphe kpụchaa ya; bya eyeshia ya mgbo. Ẹphe kpụru igbulọ iya ọ fụta l'ụlo-ephekerephe “Ụkporo-ise” mẹ lẹ Ụlo-ephekerephe “Hananẹlu.” Ẹphe mechaa ya bya eworu iya ye Chileke l'ẹka.


\par }{\PP \VS{2}Ẹka ọphu etsota ẹka ono bẹ bụ unwoke mkpụkpu Jieriko bẹ kpụru iya nụ.

\par }{\PP Zaku nwa Imuri kpụa tsota phẹ.


\par }{\PP \VS{3}Ụnwu Hasena bụ phẹ kpụru Ọnu-abata Ẹma. Ẹphe gbaru iya oshi l'eli iya; yeshia ya mgbo; mẹ iphe, eegudeje aswọ-chi iya aswọ-chi; mẹ mgbọrígwè.


\par }{\PP \VS{4}Onye kpụ-tsotaru phẹ nụ bụ Meremotu nwa Uráya, mbụ nwanwa Hakọzu.

\par }{\PP Meshulamu nwa Berekaya, bụ nwanwa Meshezabẹlu kpụru tsota Meremotu.

\par }{\PP Zadọku nwa Bana kpụ-tsota Meshulamu.


\par }{\PP \VS{5}Ndu mkpụkpu Tekowa kpụru ẹka etsota iya nụ. Ọle ndu ọphu a maru ẹpha phẹ lẹ mkpụkpu ono te ekwedu wozeta onwophẹ alị jee ozi, ndu-ishi-ozi ono sụru g'ẹphe jee.


\par }{\PP \VS{6}Jioyada nwa Paseya; mẹ Meshulamu nwa Besodeya bẹ kpụkwaru Akahụ Ọnu-abata. Ẹphe gbaru iya oshi l'eli iya; yeshia ya mgbo; mẹ iphe, e gude aswọ-chi iya aswọ-chi; mẹ mgbọrígwè.


\par }{\PP \VS{7}Ndu kpụkwaru ẹka etsota iya nụ bụ Melataya, bụ onye Gibiyọnu; mẹ Jiadọnu, bụ onye Meronotu; mẹ unwoke Gibiyọnu yẹle Mizupa. Ẹka ono bụkota ẹka ndu ọchi-ọha azụ ẹnyimu bụ ishi.


\par }{\PP \VS{8}Onye kpụkwaru ẹka etsota iya nụ bụ Uzẹlu nwa Hahaya. Uzẹlu yị lẹ ndu akpụje ụzu mkpọla-ododo.

\par }{\PP Onye kpụru tsota iya nụ bụru Hananaya. Hananaya bẹ yị lẹ ndu emeje manụ-mbeleke, eshi mkpọ. Ẹphe kpụru igbulọ Jierúsalẹmu ono jasụ lẹ Igbulọ-ọsa.


\par }{\PP \VS{9}Refaya nwa Huru bẹ kpụ-tsotaru phẹ nụ. Refaya bụ onye-ishi nkeru-ẹbo uswekete Jierúsalẹmu.


\par }{\PP \VS{10}Onye kpụ-tsotaru phẹ nụ bụ Jiedaya nwa Harumafu. Ẹka ọ kpụkwaru bẹ bụ nhamụnha atatiphu ibe iya.

\par }{\PP Hatushi nwa Hashabuneya kpụkwaa ẹka tsotaru iya nụ.


\par }{\PP \VS{11}Malukayịjia nwa Harimu; mẹ Hashubu nwa Pahatu-Mówabu bẹ kpụkwaru ẹka igbulọ ibiya ọzo; bya akpụa ụlo-ephekerephe, “Ọtapfupfupfu-ọku.”


\par }{\PP \VS{12}Onye kpụkwaru ẹka tsotaru iya nụ bụ Shalumu nwa Haloheshi. Ọ bụ onye-ishi, nkeru-ẹbo uswekete Jierúsalẹmu. Ọ bụru yẹe ụnwada iya tụkoru kpụa ya.


\par }{\PP \VS{13}Hanunu yẹle ndu bu lẹ mkpụkpu Zanowa bẹ kpụkwaru Ọnu-abata Nsụda. Ẹphe kpụru iya bya eyeshikọta iya mgbo; mẹ iphe, egudeje aswọ-chi iya aswọ-chi; mẹ mgbọrígwè; bya akpụa igbulọ ono ẹka dụ ụnu nkwo-ẹka labọ l'ụkporo nkwo-ẹka iri; kpụa ya jeye lẹ Ọnu-abata Ikpọzu.


\par }{\PP \VS{14}Onye kpụru Ọnu-abata Ikpọzu bụ Malukayịjia nwa Rekabu, bụ onye-ishi uswekete Bẹtu-Hakẹremu; ọ kpụru iya yeshikọta iya mgbo; mẹ iphe, e gude aswọ-chi iya aswọ-chi; mẹ mgbọrígwè.


\par }{\PP \VS{15}Shalumu nwa Kọlu-Hoze, bụ onye-ishi ndu bu l'uswekete Mizupa bẹ bụ iya kpụkwaru Ọnu-abata Ẹnya-nwobvu. Ọ kpụru iya bya ekpua ya iphe l'eli; yeshia ya mgbo; mẹ iphe, e gude aswọ-chi iya aswọ-chi; mẹ mgbọrígwè. Ọ kpụkwakwarupho igbulọ Okpuru Shela, nọ lẹ mgboru mgbabu eze; kpụa ya fụta l'ẹka eeshije lẹ mkpụkpu Dévidi agbazeta.


\par }{\PP \VS{16}Onye kpụ-tsotaru iya nụ bụ Nehemaya nwa Azụbuku; onye bụ onye-ishi, nkeru-ẹbo uswekete Bẹtu-Zuru. Ọ kpụru nkiya je akpaa l'iphu ilu Dévidi; kpụa ya ọ fụta l'okpuru ono, e gude ẹka tụa ono; wafụa l'ẹka ndu ojọgu bu.


\par }{\PP \VS{17}Ndu kpụ-tsotaru iya nụ bụ ndu Lívayi. Ẹphe nọ l'ẹka Rehumu nwa Bani kpụa ya.

\par }{\PP Onye kpụru tsota iya bụ Hashabaya, bụ onye-ishi, nkeru-ẹbo uswekete Keyila.


\par }{\PP \VS{18}Ẹka tsotaru iya nụ bẹ bụ onye kpụkwaru iya nụ bụ Bavayi nwa Henadadu, bụ onye-ishi nkeru-ẹbo uswekete Keyila lanụ ọphuu; yẹle ụnwunna iya.


\par }{\PP \VS{19}Onye kpụru tsota iya bụ Eza nwa Jieshuwa. Ọ kpụkwaru ibiya ọphu dụ l'iphu ẹka eeshije enyiba l'ụlo, eedobeje ngwọgu; mbụ lẹ nkulahụ nggoji igbulọ ono. Eza l'onwiya bẹ bụ onye-ishi, ndu Mizupa.


\par }{\PP \VS{20}Ẹka tsotaru iya nụ bẹ bụ Baruku nwa Zabayi bẹ gude g'ọophu iya l'ẹhu kpụkwaa ya. O shi lẹ nkuku igbulọ ono kpụa ya jeye l'ọnu-ọguzo ibe Ẹliyashibu, bụ onye-ishi uke Chileke.


\par }{\PP \VS{21}Meremotu nwa Uráya; mbụ nwanwa Hakọzu bẹ kpụru tsota Zabayi. O shi l'ọnu-ọguzo ibe Ẹliyashibu kpụa ya jeye l'ẹka ibe Ẹliyashibu jeberu.


\par }{\PP \VS{22}Ndu ọzo, kpụ-tsotaru iya nụ bụ ndu-uke Chileke. Ẹphebedua shigbaa lẹ mkpụkpu, nọ-pheru Jierúsalẹmu mgburugburu.


\par }{\PP \VS{23}Ndu kpụkwaru tsota phẹ bẹ bụ Benjiaminu waa Hashubu. Ẹka ẹphe kpụkwaru bụ atatiphu ibe phẹ.

\par }{\PP Onye kpụru tsota phẹ bẹ bụ Azaríya nwa Maseya; mbụ nwanwa Ananaya. Yẹbedua kpụkwaru ẹka nọ lẹ mgboru ibe phẹ.


\par }{\PP \VS{24}Onye kpụkwaru ibe iya ọzo, tsotaru iya nụ bẹ bụ Binuyi nwa Henadadu; yẹbedua kpụru shita l'ibe Azaríya jasụ lẹ nkuku igbulọ ono.


\par }{\PP \VS{25}Palalu nwa Uzayi bẹ kpụkwaru ẹka dụ l'iphu nkuku igbulọ ono; yẹle ụlo-ephekerephe ono, sefutaru ishi l'ibe eze l'ẹka iya ọphu dụ l'ụzo imeli mkpụkpu ono lẹ mgboru ọma ẹka ndu nche anọje.

\par }{\PP Onye kpụkwaru tsota iya nụ bụ Pedaya nwa Paroshi.


\par }{\PP \VS{26}Ndu eje ozi l'eze-ụlo Chileke, bụ ndu bu l'úbvú, Ofẹlu bya akpụkwaa nkephẹ fụta l'iphu Ọnu-Abata-Mini, nọ l'ụzo ẹnyanwu-awawa; yẹle ụlo-ephekerephe ono, sefuru esefu ono.


\par }{\PP \VS{27}Ndu kpụ-tsotaru phẹ nụ, kpụru ibiya ọzo bẹ bụ unwoke ndu Tekowa. Ẹphe kpụkwaru iphu oke ụlo-ephekerephe ono, sefuru esefu ono; kpụa ya jeye ọ sụbe l'igbulọ Ofẹlu.


\par }{\PP \VS{28}Ndu uke Chileke bẹ kpụkwaru a -gbẹ lẹ Ọnu-abata Ịnya kwasẹru; onyenọnu kpụru atatiphu ibe iya.


\par }{\PP \VS{29}Onye kpụru tsota phẹ nụ bẹ bụ Zadọku nwa Ima. Yẹbedua kpụkwaru atatiphu ibe iya.

\par }{\PP Onye ọphu kpụru tsota iya nụ bụru Shemaya nwa Shekanaya. Yẹbedua bụ onye-nche Ọnu-abata Ẹnyanwu-awawa.


\par }{\PP \VS{30}Ndu ọzo, kpụru tsota iya nụ bụ Hananaya nwa Shelemaya; yẹle Hanunu, bụ onye k'ishii l'ụnwu Zalafu.

\par }{\PP Meshulamu nwa Berekaya kpụru tsota phẹ; ẹka ọ kpụkwaru bụ atatiphu ụlo iya.


\par }{\PP \VS{31}Onye ọphu kpụru tsota iya bụ Malukayịjia. Yẹbedua yị lẹ ndu akpụje ụzu mkpọla-ododo. Ọ kpụkwaru igbulọ nkiya jeye l'ụlo ndu eje ozi l'eze-ụlo Chileke; mẹ kẹ ndu nghọ l'atatiphu Ọnu-abata Nlele; ọ kpụkwaa ya phọ fụta lẹ nwụlo, dụ l'eli nkuku igbulọ ono.


\par }{\PP \VS{32}Ndu akpụje ụzu mkpọla-ododo; mẹ ndu nghọ bẹ kpụkwaru mgbaka nwụlo ono, dụ l'eli nkulahụ nggoji igbulọ ono; ẹphe kpụa ya jeye lẹ Ọnu-abata Atụru.




\par }\Chap{4}{\SH Ndu mkpọshi ozi ono
\par }
{\PP \VerseOne{1}Sambalatu nụmaepho l'anyi akpụkwawaa igbulọ ono; ẹhu-eghu ghuahaa ya; mbụ ọ vọru ọku wụa ẹhu wata aja ndu Jiu ewenu.

\VS{2}Ọ nọdu l'iphu ndibe phẹ; mẹ l'iphu ndu ojọgu Samériya pfuahaa sụ: “?Bụ gụnu bẹ ndu Jiu-a, bụ ndu arwụhu-a eme? ?Ẹphe eme g'ẹphe kpụkwaa igbulọ ono tọo gụnu? Mbụ-a; ?ẹphe e-mechaa gwee ngwẹja tọo? ?Ẹphe eme g'ẹphe kpụ-ghee ya l'ujiku lanụ tọo? ?Bụ g'ẹphe a-dụ ike mee gẹ mkpuma ono dụbaa ree ọzo? mbụ mkpuma ono, ẹphe vọshiru lẹ mkpọkpo igbulọ ono, ọku gbanwụshiru ono.”


\par }{\PP \VS{3}Tobaya, bụ onye Amọnu, nọ iya lẹ mgboru sụ: “Igbulọ mkpuma ọbu, ẹphe akpụ ọbu ?o nweru ishi? Iphe, bụ agụlo -gbakotakpọo ya nụ l'ọ dakpọshihu!”


\par }{\PP \VS{4}“Sụ-a; jiko Chileke anyi; ngabẹnuru anyi nchị; kẹle ọ tọ dụdu iphe, a gụberu anyi. Menaa g'ewenu, ẹphe aja anyi tukoru phẹ l'ishi. L'i mee g'a lwụta phẹ l'ọgu lashịa alị ọzo.

\VS{5}Ta agụkwaru phẹ nvụ l'ẹjo-iphe, ẹphe meru; te ehuchafukwa iphe-ẹji phẹ l'iphu ngu; kẹle ẹphe gudewaa ọkonu kwechia ndu ono, akpụkwa igbulọ ono iphu.”


\par }{\PP \VS{6}Noo ya; anyi kpụa igbulọ ono kpụjaha iya ẹbo lẹ g'o shi hahawaa; kẹle ndu ono phuberu iphu eje ozi ono.


\par }{\PP \VS{7}Teke Sambalatu; mẹ Tobaya; mẹ ndu Arabu; mẹ ndu Amọnu; mẹ ndu Ashịdodu nụmaerupho l'aakpụkwa-a igbulọ Jierúsalẹmu ono g'aakpụ iya; tẹme l'ẹka ụzo dụ iya bẹ aakpụ-chishiwaa; ẹhu wata phẹ eghushi eghu ike.

\VS{8}Ẹphe nọkobe chịa ìdzù g'ẹphe bya ọgu lẹ Jierúsalẹmu; bya akụru ùtsú yeru phẹ.

\VS{9}Tọbudu iya bụ; anyi bya epfuru nụ Chileke anyi; woru ndu nche ye g'ẹphe cheje mkpụkpu ono nche eswe l'ẹnyashi; g'ẹphe be eme iphe, ẹphe chịru idzu iya.


\par }{\PP \VS{10}Ọ bụru teke ono bẹ ndu Jiuda watarụ epfu sụ: “Ike abvụakwa ndu l'eje ozi ọbu; tẹme mkpọkpo igbulọ pakwadu-a ẹka; k'ọphu bụ l'anyi ta amadụ g'anyi e-shi kpụkwaa igbulọ ọbu.”


\par }{\PP \VS{11}Ndu ọhogu anyi nọdu epfukwaphọ sụ l'anyi -bya amaru; mbụ l'anyi -bya ahụma phẹ; bẹ ẹphe nọwaa l'echilabọ anyi egbushi anyi; k'ọphu eje ozi ono e-buhu.

\VS{12}No iya; ndu Jiu, bukube phẹ nụ byapfutawa anyi iphe, rwuru ugbo iri bya akaru anyi l'iphe, bụkpoo ibiya ọphu anyi shiru bẹ ndu ọhogu anyi ono e-shikwa byapfuta anyi ọgu.

\VS{13}Ọo ya bụ; mu bya eye ndu nche l'azụ igbulọ ono; g'ẹphe cheje nche l'ẹka igbulọ ono kachaa mkpulalị; mbụ ẹka a kpụ-beru iya ubele. Mu gbaa ndu nche ono l'ipfu l'ipfu; ẹphe pagbaarụ ogu-echi phẹ; mẹ arwa phẹ; mẹ apfụ phẹ.


\par }{\PP \VS{14}Mu bya ahụma g'iphe dụ; mu gbalihu pfuaru ndu a maru ẹpha phẹ; mẹ ndu-ishi; mẹwaro ndu ọzo sụ phẹ: “Unu ta atsụshi ndu-a ebvu! Unu nyatanụ Nnajịuphu ono, bụ onye parụ ẹka; bya abụru onye dụ ebvu ono! Unu lwụa ọgu ẹhu ndibe unu; mẹ k'ụnwu unu unwoke; mẹ k'ụnwada unu; mẹ k'unyomu unu; mẹ k'unuphu ibe unu.”

\VS{15}Teke ndu ọhogu anyi nụmaru l'ẹjo idzu ono, ẹphe chịru anyi ono bẹ anyi mawaru; mbụ lẹ Chileke mebyiwarụ iya; ọo ya bụ anyi tụko g'anyi ha laphu azụ je akpụaha igbulọ ono ọzo.


\par }{\PP \VS{16}E -shi lẹ mbọku ono kwasẹru bẹ nkeru-ẹbo l'unwoke, ejeru mu ozi bụ phẹ jeahaarụ ozi ono; nkeru-ẹbo ọphuna nọdu lẹ nche; parụ arwa; mẹ iphe, eegudeje gbobuta onwonye; mẹ apfụ; yee uwe-ọgu. Ndu-ishi pfụru ndu ọnu-ụlo Jiuda l'ophu l'azụ;

\VS{17}ẹphe nọdu akpụ igbulọ ono. Ndu ọphu evu iphe, e gude eje ozi ono gude ẹka lanụ eje ozi ono; gude ẹka ọphuu parụ ngwọgu.

\VS{18}Ndu ọphu akpụ igbulọ ono l'ẹhu l'ẹhu tuchaaru ogu-echi phẹ l'upfu akpụ iya. Onye egbuje opu pfụru mu l'agụga.

\VS{19}Tọbudu iya bụ; mu pfuaru ndu a maru ẹpha phẹ ono; mẹ ndu-ishi ono; mẹ ndu ọzowaro sụ phẹ-a: “Ozi-a pakwarụ ẹka; tẹme ọ ha ọsa shii; o mee anyi nọdu onwanyi ụzenya ụzenya l'igbulọ-a.

\VS{20}Iphe, bụkpoo ẹka unu nụmaru ọda opu ono; unu wụru byapfuta anyi l'ẹka ono. Chileke anyi a-lwuchiru-a anyi ọgu!”

\VS{21}Noo g'anyi shi jee ozi ono; nkeru-ẹbo nọdu apajẹru arwa e -shi lẹ nchi-abọhu jeye l'ẹnyashi teke kpokpode lụfutawaru.

\VS{22}Iphe ọzo, mu pfukwarụpho ndu ono teke ono bụ: “G'onyenọnu yẹle onye ejeru iya ozi zẹjekwa l'ime Jierúsalẹmu l'ẹnyashi; k'ọphu ẹphe a-bụru anyi ndu nche l'ẹnyashi; teke o beru l'eswe ẹphe ejee ozi.”

\VS{23}G'anyi ha; mbẹdua; mẹ unwune mu; mẹ ndu-ozi mu; mẹ ndu nche, mu l'ẹphe nọ bẹ ta adụdu onye eyefuje iphe, o yeru l'ẹhu eyefu. Onyenọnu apajẹru ngwọgu iya; o betakpọoru ọ bụru mini bẹ onye ọbu eje ekuta.




\par }\Chap{5}{\SH Nehemaya eyeru ndu ụkpa ẹka
\par }
{\PP \VerseOne{1}A nọnyaa; unwoke ndu Jiuda; waa unyomu phẹ wata echi mkpu iphe, ndu Jiuda ibe phẹ l'eme phẹ.

\VS{2}O nweru ndu ọphu epfu sụ: “Anyi l'ụnwegirima anyi unwoke mẹ ụnwanyi bẹ ha igwerigwe; ọo ya bụ g'a hanaa anyi g'anyi chọta akpụru ereshi ria nọdu ndzụ.”


\par }{\PP \VS{3}Ọ dụkwarupho ndu ọphu epfu sụ: “Anyi yeru alị anyi l'itumo; yechaa opfu-vayịnu anyi; mẹ ụlo anyi g'ee-shi g'anyi hụma ereshi ria l'ẹgu, eme nụ.”


\par }{\PP \VS{4}Ọ dụru ndu ọphu sụru: “Anyi jiwaru ụgwo tụa ụtu alị anyi; mẹ k'opfu-vayịnu anyi nụ eze.

\VS{5}A makwarụ-a l'anyi lẹ ndu Jiu ibe anyi phẹ bẹ gbaru ụgbugba lanụ. Ọ bụru g'ụnwegirima phẹ dụ ree bụ g'ụnwegirima nkanyi dụkwapho; obenu l'ụnwegirima anyi unwoke mẹ ụnwanyi bẹ anyi dobewaru l'ọnodu ohu. Ụnwada anyi nwekwarụ ndu ọphu gbẹ bụwaru nụ ohu nta; ọphu anyi ta amadụ g'anyi e-me gbafụta phẹ; kẹle alị anyi mẹ opfu-vayịnu anyi bụkotawa kẹ ndu ọzo.”


\par }{\PP \VS{6}Mu nụmaepho mkpu ono, ẹphe echi ono; yẹle iphe ono, ẹphe epfukashị ono; ẹhu wata mu eghushi eghu ike.

\VS{7}Mu bya arịchaa iphe ono l'ime onwomu; mu bobe iya ndu a maru ẹpha phẹ mẹ ndu-ishi. Mu sụ phẹ: “Ọ kwa ndu Jiu ibe unu bẹ unu anatajẹ ụgwo ntụkwase.” Mu bya ekua ndzukọ, ha shii g'a chịa ìdzù g'ee-shi nụa phẹ chịipfuu.

\VS{8}Mu sụ phẹ: “Nta-a bẹ anyi kukeberu ẹhu gbafụta unwune anyi, bụ ndu Jiu, e shi ree ndu ọhozo. Unubẹdua bya nta-a bya ereshiahaa unwune unu ono ọzo g'anyi zụ-phuaha phẹ azụ.” Mu pfuchaa nno; ẹphe daa kẹ nyọnyoronyo; ọphu ẹphe ta amadụ iphe, ẹphe e-pfu.


\par }{\PP \VS{9}Mu sụkwa phẹ phọ ọzo: “Iphe, unu eme ta adụkwa ree. ?Tọ gbadụru g'unu tsụa Chileke anyi ebvu k'ọphu ndu ọhozo, bụ ndu ọhogu anyi ata watadu anyi aja ewenu?

\VS{10}Mbẹdua; mẹ unwune mu; mẹ ndu-ozi mu bẹ ejiejekwa ndibe anyi ụgwo okpoga mẹ ụgwo ereshi. Ọle ọo g'anata ụgwo ntụkwase laa!

\VS{11}Unu nụ-phukọta phẹ alị phẹ azụ ntanụ-a; mẹ opfu-vayịnu phẹ; mẹ mgbabu olivu phẹ; mẹ ụlo phẹ. Unu eworu ntụkwase, unu natarụ phẹ l'okpoga; mẹ l'ereshi; mẹ lẹ mẹe; mẹ lẹ manụ nụ-phukọta phẹ azụ.”


\par }{\PP \VS{12}Ẹphe tụko sụ: “Anyi a-nụ-phukọta iphe ono azụ. Ọ tọ dụdu iphe, anyi a-sụba g'ẹphe nụ anyi ọzo. Ọo ẹpho g'ị sụru g'anyi mee bụ g'anyi e-me.”

\par }{\PP Mu bya ekua ndu-uke Chileke; woru nte nụ ndu a maru ẹpha phẹ ono; mẹ ndu-ishi g'ẹphe mee iphe ono, ẹphe kweru ukwe iya ono.

\VS{13}Mu bya ajịa uwe mu phulaphula sụ: “G'ọ bụkwaru ẹgube-a bẹ Chileke a-jịfu ndu te emeduru iphe, ẹphe kweru ukwe iya; mbụ jịfu phẹ l'ụlo phẹ; mẹ l'iphe, ẹphe nweru. G'ọ bụkwaru nno bụ g'aa-jịfu onye ono; gbabẹ iya ẹka ọto!”

\par }{\PP Ndzukọ ono l'ophu tụko zụa mgbede sụ: Nokwa g'ọ dụ. Ẹphe jaa Chipfu ajaja. Ndu ono mee iphe ono, ẹphe kweru ukwe iya ono.


\par }{\SH Nehemaya ta abụdu ẹhu iya b'ọ maru nwẹkiya
\par }
{\PP \VS{14}E -shi lẹ teke a tụru mu ẹka gẹ mu bụru ọchi-ọha l'alị Jiuda; mbụ l'apha, kwe Atakuzakuzẹsu apha ụkporo jeye l'apha, kwe iya ụkporo apha l'apha iri l'ẹbo, ọ watarụ abụru eze; l'ime apha iri l'ẹbo ono bẹ mbẹdua; mẹ ụnwunna mu ta adụdu onye ọphu rijeru nri, gbaru ọchi-ọha.

\VS{15}Obenu lẹ ndu ọchi-ọha ọphu vu mu ụzo bụru ishi bẹ shi bo ndu Jiuda ivu anyịnyi; shi anakọje phẹ nri mẹ mẹe; bya eyekọberu mkpọla-ọchaa, ẹrwa iya dụ ụkporo shẹkelu labọ, ẹphe shi atụje. Nokwaphọ gẹ ndu shi ejeru phẹ ozi shi akpa ndu Jiuda ono ẹhu. Ọle mbẹdua gude atsụ Chileke ebvu ọphu mu te emeduru ẹgube ono.

\VS{16}Mu gbẹ yechiaru ẹhu lẹ k'akpụ igbulọ ono; ọphu ọ dụdu alị, anyi zụru m'ilile. Ndu ozi mu g'ẹphe ha dzukọtaepho eje ozi ono l'ẹka ono.

\VS{17}Ọzo bụru lẹ ụkporo ụmadzu ẹsaa l'ụmadzu iri; mbụ ndu Jiu; mẹ ndu bụ ndu-ishi bẹ anọduje eri nri lẹ teburu mu; yekọberu ndu eshije l'ọhamoha, nọ-pheru anyi mgburugburu byapfuta anyi.

\VS{18}Mbọku-mbọku bẹ eegbuje oke-eswi lanụ; waa atụru ishii, ẹhu dụ ree; mẹ ọku gude shiaru mu nri. Abalị iri, nwụtaru anwụta bẹ eevutajẹru mu mẹe, dụ iche iche; vuta iya k'etsutsu. A makwarụ-a l'iphemiphe ono dụkota; ọle mu ta asụjeduru g'a nụ mu oke nri, rwuberu ọchi-ọha; noo kẹle ivu-ẹrwa ndu Jiuda vu bẹ panụkaru ẹka.


\par }{\PP \VS{19}Jiko Chileke mu; nyatakwa mu rọ lẹ k'ọma l'iphemiphe-a, mu mekọtaru ndu-a.




\par }\Chap{6}{\SH Ẹjo idzu, a chiru Nehemaya
\par }
{\PP \VerseOne{1}Sambalatu; mẹ Tobaya; mẹ Gẹshemu, bụ onye Arabu; mẹ ndu ọhogu anyi ọzo bya anụma lẹ mu kpụ-ghewaru igbulọ ono; ọphu ọ tọ dụdu ẹka ghekwaduru iya ọnu; ọle teke ono bẹ mu teke yeshidu mgbo l'ọguzo iya.

\VS{2}Sambalatu yẹle Gẹshemu zia mu ozi sụ gẹ mu bya gẹ mu l'ẹphe dzuda lẹ mkpụkpu lanụ, dụ lẹ baswaa alị, aza Ono. Obenu l'iphe, ẹphe chịru idzu iya bụ g'ẹphe meka mu iphe.

\VS{3}Mu zia ndu-ozi g'ẹphe je ezia phẹ sụ phẹ: “Ozi, mu gude l'ẹka bẹ pakwarụ ẹka. Mu ta abyakọtakwa. ?Dẹnu gẹ mu e-shi parụ ozi ono haa g'ọ rwụhu lẹ mu abya unu aza oku?”


\par }{\PP \VS{4}Ugbo ẹno bẹ ẹphe ziru mu ozi lanụ ono; ọ bụru ọnu, mu yehawaru bẹ bụ ọnu, mu yekọtaru phẹ.


\par }{\PP \VS{5}O be lẹ k'ise iya; Sambalatu zia nwozi iya g'o gude ozi lanụ ono byapfuta mu. Ọ bụru ẹkwo-ozi, e gheberu ọnu bẹ o gude bya.

\VS{6}L'ime ẹkwo ono bẹ o deru sụ:

\par }{\PP “Iphe, ngakọtaru ọhamoha; tẹme Gẹshemu gbakwaaphọ ama iya bụ lẹ gụ lẹ ndu Jiu bẹ agba idzu g'unu kwefu ike; ọ bụru iya meru iphe unu akpụkwa igbulọ ono. Iphe ọzo, e pfuru ye iya bụ l'ọo gụbedua eme g'ị bụru eze phẹ.

\VS{7}Ọzo bụ l'ị gbẹ họtawa ndu mpfuchiru g'ẹphe je araa k'opfu ẹhu ngu arara lẹ Jierúsalẹmu sụ l'ị bụ eze ndu Jiuda. O doru ngu ẹnya l'opfu ono e-rwu eze lẹ nchị. Ọo ya bụ l'ọ kakwa ree g'ị byakwa g'anyi chị-zia ya achị-zi.”


\par }{\PP \VS{8}Mu ziphu iya ozi azụ sụ iya: “Iphe ono, iipfu ono ta adụkwa ọphu meru ememe ilile; ọ kwa l'obu ngu bẹ ị rịtaru iya pfua.”


\par }{\PP \VS{9}Iphe ono bụ iphe, ẹphe eme g'anyi tsụhu ebvu; kẹle ẹphe rịru l'anyi a-parụ ozi ono haa; anyi te ejefuẹdu iya l'ishi. Ọle mu rwọru Chileke sụ iya: “Jiko menaa g'ẹka shihu mu ike.”


\par }{\PP \VS{10}O be teke mu jeru l'ụlo Shemaya nwa Delaya, mbụ nwanwa Mehetabẹlu, bụ onye ta lụfujedu alụfu l'ibe iya; ọ sụ gẹ mu l'iya dzuda l'ụlo Chileke; l'ime ime eze-ụlo ono; g'anyi gụ-chishia mgbo, dụ l'eze-ụlo ono agụ-chishi; l'o nweru ndu l'a-bya mu egbugbu; l'ọo l'ẹnyashi bẹ ẹphe a-bya mu egbugbu ọbu.


\par }{\PP \VS{11}Ọle iphe, mu pfuru bụ: “?Bụ onye dụ gẹ mbẹdua bẹ a-gbalaaha agbala? Mbụ ?bụ onye dụ gẹ mbẹdua bẹ a-gbaru lashịa l'eze-ụlo Chileke gẹ mu dzọta ndzụ mu? Mu te ejedu.”


\par }{\PP \VS{12}Ọ bụru teke ono bẹ ọ byaru edoo mu ẹnya l'ọ tọ bụdu Chileke bẹ ziru iya nụ; l'ọo Tobaya yẹle Sambalatu pfụru iya ụgwo g'o pfua iphe, a-tsụru mu nụ.

\VS{13}Ẹphe pfụru iya ụgwo g'o yee mu ebvu; k'ọphu mu e-me iphe, ọ sụru gẹ mu mee; shi nno mee iphe-ẹji; g'ẹphe e-nweru iphe, ẹphe a-gbabẹ ọkpa gụbe mu ẹjo ẹpha; mee mu iphe-iphere.


\par }{\PP \VS{14}Gụbe Chileke mu; ta azọhakwa iphe, Tobaya yẹle Sambalatu meru mu. Nokwaphọ g'ị tịi zọhakwapho nwanyị mpfuchiru ono, bụ Nowadaya; mẹ ndu mpfuchiru ọzo, shi eme g'ẹphe yee mu ebvu.


\par }{\SH Aakpụ-ghe igbulọ ono
\par }
{\PP \VS{15}Noo ya; iphe, a kpụru igbulọ ono bụ ụkporo abalị labọ l'abalị iri l'ẹbo. Mbọku, a kpụ-gheru iya bụ l'ụkporo abalị l'abalị ise l'ọnwa Elulu.

\VS{16}Ndu ọhogu anyi l'ophu; mẹ iphe, bụ ndu ọhozo, bupheru anyi mgburugburu nụmae ya phọ; ẹphe pehu onwophẹ l'ẹnya; noo kẹle ọ byaru edoo phẹ ẹnya l'ozi ono bẹ bụ Chileke anyi yeru anyi ẹka; anyi jefu iya l'ishi.


\par }{\PP \VS{17}Lẹ teke ono bẹ ndu a maru ẹpha phẹ l'alị Jiuda nụru Tobaya ẹkwo-ozi, dụ igwerigwe. Ẹkwo-ozi ọphu shi Tobaya l'ẹka nọdu anọdujekwapho abyaru phẹ.

\VS{18}Noo kẹle ndu dụ igwerigwe l'alị Jiuda bẹ riru nte tụru íkè yeru iya; kẹle ọ bụ ọgo Shekanaya nwa Ara; tẹme nwa iya nwoke, bụ Jiehohananu lụkwaapho nwada Meshulamu nwa Berekaya.

\VS{19}Tẹme ẹphe nọdu anọdujekwapho epfushiru mu iphe, dụ ree, Tobaya l'emegbabẹ. Iphe, mu pfuru; ẹphe atụruta iya je edooru iya. Tobaya nọdu edetajẹru mu ẹkwo gẹ ya gude yee mu ebvu.




\par }\Chap{7}{\PP \VerseOne{1}A kpụ-ghechaa igbulọ ono; mu bya eyeshikọta iya mgbo. A bya ahọo ndu nche ọnu-ọguzo; mẹ ndu ebvu; mẹ ndu Lívayi.

\VS{2}Ndu mu meru ishi ndu Jierúsalẹmu bụ nwune mu Hanani; yẹle Hananaya, bụ onye-ishi ụlo-mgbobuta. Noo kẹle Hananaya bụ onye e gude ire iya ẹka; tẹme ọ ka atsụ Chileke ebvu eme l'igwerigwe ndu ọzo.

\VS{3}Iphe, mu pfuru phẹ bụ: “G'a ta agụhajekwa ọnu-abata Jierúsalẹmu ghebe ọnu l'ẹbe abụ l'ẹnyanwu gbakotaru. Ọ -bụru lẹ ndu nche nọkwadu lẹ nche; g'a gụ-chishije mgbo iya agụ-chishi swọbechaa ya mgbọrígwè. Unu shi lẹ ndu bu lẹ Jierúsalẹmu họta ndu nche; g'ẹphe cheje nche l'ẹka dụ k'eche nche; ndu ọphuu anọdu l'iphu ụlo phẹ eche.”


\par }{\SH Ndu shi l'ẹka a kpụru phẹ lẹ ndzụ lwa
\par }
{\R (Ẹzu 2:1-70)

\par }{\PP \VS{4}Jierúsalẹmu bụ eze mkpụkpu, ha shii bya aha kẹ phorokotokongu; ọphu ndu nọ iya nụ abadụ nwishi; tẹme ọphu ọ dụdu ụlo, a kpụwaru iya.

\VS{5}Tọbudu iya bụ; Chileke mu yee mu iya l'obu gẹ mu kukọo ndu ono, a maru ẹpha phẹ ono; mẹ ndu-ishi; mẹwaro ndu ọzo g'e deshia ẹpha phẹ l'eri phẹ l'eri phẹ. Mu bya ahụma ẹkwo, e deshiru ẹpha ndu vu ụzo, shi l'ẹka a kpụru phẹ lẹ ndzụ lwa; mbụ ẹkwo, e deshiru phẹ l'eri phẹ l'eri phẹ. Iphe, mu hụmaru, e deru l'ẹkwo ono bụ:


\par }{\PP \VS{6}Waa ndu Ízurẹlu ono, shi l'alị Bábilọnu lwa; mbụ ndu ono, a kpụjeru lẹ ndzụ laa alị ọzo, bụ iya bụ ndu Nebukadineza, bụ eze ndu Bábilọnu kpụkojeru laa Bábilọnu ono. Ẹphe lwarụ Jierúsalẹmu; mẹ Jiuda; onyenọnu lashịchaa mkpụkpu ẹka o shi.

\VS{7}Ndu ẹphe tso lwa bẹ bụ Zerúbabelu; mẹ Jieshuwa; mẹ Nehemaya; mẹ Azaríya; mẹ Ramaya; mẹ Nahamani; mẹ Mọdekayi; mẹ Bilishanu; mẹ Misupẹretu; mẹ Biguvayi; mẹ Nahumu; mẹ Bana.

\par }{\Q Waa gẹ ndu Ízurẹlu ono ha

\par }{\QB bụ ọwana:


\par }{\Q \VS{8}Oshilọkpa Paroshi bẹ dụ

\par }{\QB ụnu ise l'ụkporo ẹsato

\par }{\QB l'ụmadzu iri l'ẹbo.


\par }{\Q \VS{9}Oshilọkpa Shefataya dụ

\par }{\QB ụkporo iri l'ẹsato l'ụmadzu

\par }{\QB iri l'ẹbo.


\par }{\Q \VS{10}Oshilọkpa Ara dụ ụnu

\par }{\QB nemadzụ l'ụkporo iri l'ẹbo

\par }{\QB l'ụmadzu iri l'ẹbo.


\par }{\Q \VS{11}Oshilọkpa Pahatu-Mówabu,

\par }{\QB bụ iya bụ ndu shi l'eri

\par }{\QB Jieshuwa yẹle Jiowabu bẹ dụ

\par }{\QB ụnu ẹsaa l'iri l'ẹsato.


\par }{\Q \VS{12}Oshilọkpa Elamu dụ ụnu ẹto

\par }{\QB l'ụkporo labọ l'ụmadzu iri

\par }{\QB l'ẹno.


\par }{\Q \VS{13}Oshilọkpa Zatu dụ ụnu labọ

\par }{\QB l'ụkporo labọ l'ụmadzu ise.


\par }{\Q \VS{14}Oshilọkpa Zakayi dụ ụnu

\par }{\QB nemadzụ l'ụkporo iri l'ẹsato.


\par }{\Q \VS{15}Oshilọkpa Binuyi dụ ụnu

\par }{\QB l'ụmadzu ụkporo iri l'ẹbo

\par }{\QB l'ụmadzu ẹsato.


\par }{\Q \VS{16}Oshilọkpa Bebayi dụ ụnu

\par }{\QB l'ụmadzu ụkporo iri lẹ

\par }{\QB nanụ l'ụmadzu ẹsato.


\par }{\Q \VS{17}Oshilọkpa Azụgadu dụ ụnu

\par }{\QB ise l'ụkporo iri l'ishii

\par }{\QB l'ụmadzu labọ.


\par }{\Q \VS{18}Oshilọkpa Adonikamu dụ

\par }{\QB ụnu l'ụkporo iri l'ẹto

\par }{\QB l'ụmadzu ẹsaa.


\par }{\Q \VS{19}Oshilọkpa Biguvayi dụ

\par }{\QB ụnu ise l'ụkporo ẹto

\par }{\QB l'ụmadzu ẹsaa.


\par }{\Q \VS{20}Oshilọkpa Adinu dụ ụnu

\par }{\QB ụkporo iri l'ẹbo l'ụmadzu

\par }{\QB iri l'ise.


\par }{\Q \VS{21}Oshilọkpa Ateya, bụ iya bụ

\par }{\QB ndu shi l'eri Hezekáya bẹ dụ

\par }{\QB ụkporo ẹno l'ụmadzu iri

\par }{\QB l'ẹsato.


\par }{\Q \VS{22}Oshilọkpa Hashumu dụ

\par }{\QB ụkporo iri l'ishii l'ụmadzu

\par }{\QB ẹsato.


\par }{\Q \VS{23}Oshilọkpa Bezayi dụ ụkporo

\par }{\QB iri l'ishii l'ụmadzu ẹno.


\par }{\Q \VS{24}Oshilọkpa Harifu dụ ụkporo

\par }{\QB ise l'ụmadzu iri l'ẹbo.


\par }{\Q \VS{25}Oshilọkpa Gibiyọnu dụ

\par }{\QB ụkporo ẹno l'ụmadzu iri

\par }{\QB l'ise.


\par }{\Q \VS{26}Unwoke, shi lẹ Bẹtulehemu

\par }{\QB mẹ Netofa bẹ dụ ụkporo tete

\par }{\QB l'ụmadzu ẹsato.


\par }{\Q \VS{27}Ndu kẹ Anatọtu dụ ụkporo

\par }{\QB ishii l'ụmadzu ẹsato.


\par }{\Q \VS{28}Ndu kẹ Bẹtu-Azụmavetu

\par }{\QB bẹ dụ ụkporo labọ

\par }{\QB l'ụmadzu labọ.


\par }{\Q \VS{29}Ndu kẹ Kiriyatu-Jiarimu;

\par }{\QB mẹ Kefira; mẹ Berotu dụ

\par }{\QB ụnu l'ụkporo iri l'ẹsaa

\par }{\QB l'ụmadzu ẹto.


\par }{\Q \VS{30}Ndu kẹ Rama; mẹ Geba dụ

\par }{\QB ụnu l'ụkporo iri lẹ nanụ

\par }{\QB l'onye lanụ.


\par }{\Q \VS{31}Ndu kẹ Mikumashi dụ ụkporo

\par }{\QB ishii l'ụmadzu labọ


\par }{\Q \VS{32}Ndu kẹ Bẹtelu; mẹ Eyayi dụ

\par }{\QB ụkporo iri lẹ nanụ l'ụmadzu

\par }{\QB ẹto.


\par }{\Q \VS{33}Ndu kẹ Nebo ọphunapho

\par }{\QB bẹ dụ ụkporo labọ l'ụmadzu

\par }{\QB iri l'ẹbo.


\par }{\Q \VS{34}Ndu kẹ Elamu ọphunapho bẹ

\par }{\QB dụ ụnu ẹto l'ụkporo labọ

\par }{\QB l'ụmadzu iri l'ẹno.


\par }{\Q \VS{35}Ndu kẹ Harimu dụ ụkporo iri

\par }{\QB l'ishii.


\par }{\Q \VS{36}Ndu kẹ Jieriko dụ ụkporo iri

\par }{\QB l'ẹsaa l'ụmadzu ise.


\par }{\Q \VS{37}Ndu kẹ Lodu; mẹ Hadidi;

\par }{\QB mẹ Ono bẹ dụ ụnu l'ụkporo

\par }{\QB iri l'ishii l'onye lanụ.


\par }{\Q \VS{38}Ndu kẹ Senaa dụ ụnu tete

\par }{\QB l'ụkporo iri l'ishii l'ụmadzu

\par }{\QB iri.


\par }{\Q \VS{39}A bya lẹ ndu-uke Chileke:

\par }{\Q Oshilọkpa Jiedaya, bụ iya bụ

\par }{\QB ndu shi l'ọnu-ụlo Jieshuwa

\par }{\QB bẹ dụ ụnu labọ l'ụkporo

\par }{\QB ẹsato l'ụmadzu iri l'ẹto.


\par }{\Q \VS{40}Oshilọkpa Ima dụ ụnu labọ

\par }{\QB l'ụkporo iri l'ẹbo l'ụmadzu

\par }{\QB iri l'ẹbo.


\par }{\Q \VS{41}Oshilọkpa Pashọ dụ ụnu ẹto

\par }{\QB l'ụkporo labọ l'ụmadzu ẹsaa.


\par }{\Q \VS{42}Oshilọkpa Harimu dụ ụnu

\par }{\QB labọ l'ụkporo iri l'ụmadzu

\par }{\QB iri l'ẹsaa.


\par }{\Q \VS{43}A bya lẹ ndu Lívayi:

\par }{\Q Oshilọkpa Jieshuwa; mẹ

\par }{\QB Kadụmelu, bụ iya bụ

\par }{\QB ndu shi l'eri Hodavaya bẹ

\par }{\QB dụ ụkporo ẹto l'ụmadzu iri

\par }{\QB l'ẹno.


\par }{\Q \VS{44}A bya lẹ ndu agụje ebvu:

\par }{\Q Oshilọkpa Asafu bẹ dụ

\par }{\QB ụkporo ẹsaa l'ụmadzu ẹsato.


\par }{\Q \VS{45}A bya lẹ ndu nche ọnu-abata:

\par }{\Q Oshilọkpa Shalumu; mẹ

\par }{\QB oshilọkpa Ateya; mẹ oshilọkpa

\par }{\QB Talụmonu; mẹ oshilọkpa

\par }{\QB Akubu; mẹ oshilọkpa Hatita;

\par }{\QB mẹ oshilọkpa Shobayi bẹ

\par }{\QB tụkoru dụ ụkporo ishii

\par }{\QB l'ụmadzu iri l'ẹsato.


\par }{\Q \VS{46}Ndu anọduje eje ozi l'eze-ụlo

\par }{\QB Chileke bụ:

\par }{\Q Oshilọkpa Ziha; mẹ

\par }{\QB oshilọkpa Hasufa;

\par }{\QB mẹ oshilọkpa Tabayotu;


\par }{\QB \VS{47}mẹ oshilọkpa Kerosu;

\par }{\QB mẹ oshilọkpa Siya; mẹ

\par }{\QB oshilọkpa Padọnu;


\par }{\QB \VS{48}mẹ oshilọkpa Lebana;

\par }{\QB mẹ oshilọkpa Hagaba; mẹ

\par }{\QB oshilọkpa Shamụlayi;


\par }{\QB \VS{49}mẹ oshilọkpa Hananu;

\par }{\QB mẹ oshilọkpa Gidẹlu;

\par }{\QB mẹ oshilọkpa Gaharu;


\par }{\QB \VS{50}mẹ oshilọkpa Reyaya;

\par }{\QB mẹ oshilọkpa Rezinu; mẹ

\par }{\QB oshilọkpa Nekoda;


\par }{\QB \VS{51}mẹ oshilọkpa Gazamu;

\par }{\QB mẹ oshilọkpa Uza; mẹ

\par }{\QB oshilọkpa Paseya;


\par }{\QB \VS{52}mẹ oshilọkpa Besayi;

\par }{\QB mẹ oshilọkpa Meyuni;

\par }{\QB mẹ oshilọkpa Nefisimu;


\par }{\QB \VS{53}mẹ oshilọkpa Bakụbuku;

\par }{\QB mẹ oshilọkpa Hakufa;

\par }{\QB mẹ oshilọkpa Hahuru;


\par }{\QB \VS{54}mẹ oshilọkpa Bazulutu;

\par }{\QB mẹ oshilọkpa Mehida;

\par }{\QB mẹ oshilọkpa Hasha;


\par }{\QB \VS{55}mẹ oshilọkpa Bakọsu;

\par }{\QB mẹ oshilọkpa Sizera;

\par }{\QB mẹ oshilọkpa Tema;


\par }{\QB \VS{56}mẹ oshilọkpa Nezaya;

\par }{\QB mẹ oshilọkpa Hatifa.


\par }{\Q \VS{57}A bya lẹ ndu bụ oshilọkpa

\par }{\QB ndu-ozi Sólomọnu bụ:

\par }{\Q Oshilọkpa Sotayi;

\par }{\QB mẹ oshilọkpa Sofẹretu;

\par }{\QB mẹ oshilọkpa Perida;


\par }{\QB \VS{58}mẹ oshilọkpa Jiala; mẹ

\par }{\QB oshilọkpa Dakọnu; mẹ

\par }{\QB oshilọkpa Gidẹlu;


\par }{\QB \VS{59}mẹ oshilọkpa Shefataya;

\par }{\QB mẹ oshilọkpa Hatilu; mẹ

\par }{\QB oshilọkpa Pokẹretu-Hazebayimu;

\par }{\QB mẹ oshilọkpa Amọnu.


\par }{\Q \VS{60}Ndu eje ozi l'eze-ụlo

\par }{\QB Chileke g'ẹphe ha; mẹ oshilọkpa

\par }{\QB ndu-ozi Sólomọnu bẹ dụ

\par }{\QB ụkporo iri lẹ tete l'ụmadzu iri

\par }{\QB l'ẹbo.


\par }{\PP \VS{61}Ndu ọwana bụ ndu ọphu shi lẹ mkpụkpu Tẹlu-Mela; mẹ lẹ mkpụkpu Tẹlu-Hasha; mẹ lẹ mkpụkpu Kerubu; mẹ lẹ mkpụkpu Adọnu; mẹ lẹ mkpụkpu Ima lwa. Ọle ndu ono ta adụdu ike goshi ọnu-ụlo, ẹphe shi fụta; mẹ oshilọkpa onye ẹphe bụ; k'ọphu ee-shi nno maru ?ẹphe bụa ndu Ízurẹlu?

\VS{62}Oshilọkpa Delaya; mẹ oshilọkpa Tobaya; mẹ oshilọkpa Nekoda bẹ dụ ụnu l'ụkporo iri l'ẹbo l'ụmadzu labọ.


\par }{\PP \VS{63}A bya l'oshilọkpa ndu-uke Chileke: oshilọkpa Hobaya; mẹ oshilọkpa Hakọzu; mẹ oshilọkpa Bazịlayi; nwoke ono, lụru nwada Bazịlayi k'alị Giladu; a nọdu ekuwa iya rọ ẹpha ala l'ẹpha iya.

\VS{64}Ndu ono bẹ a chọru ẹpha phẹ l'ẹkwo, e deru g'e gude nwụshia phẹ; ọle a ta ahụmaduru ẹpha phẹ l'ẹkwo ono. Ọo ya bụ; e wofu phẹ g'ẹphe ta abụheru ndu-uke Chileke; dobe phẹ gẹ ndu aasọ nsọ.

\VS{65}Ọchi-ọha bya asụ g'ẹphe ta ayịjeshiru ria nri, kakọta adụ nsọ jasụ teke ee-nweru onye uke Chileke, e-gude ido Urimu; waa Tumimu kpata Chipfu ishi.


\par }{\PP \VS{66}A -kpakọta igwe-ọha ono bẹ ẹphe dụ ụkporo ụnu ise l'ụnu ise l'ụkporo iri l'ẹsato;\FTNT{*}{{\FR 7:66 }{\FR{7:66
}}{\FT{Bụ iya bụ 42,360 lẹ mbekee.}}}

\VS{67}a -gụfukwa ndu-ozi phẹ unwoke; mẹ ụnwanyi, ndu dụ ụnu iri l'ẹsato l'ụkporo ishii l'ụmadzu iri l'ẹsaa. Ẹphe nwekwarụpho ụkporo ụmadzu iri l'ẹbo l'ụmadzu ise, bụ unwoke yẹle ụnwanyi, anọduje agụ ebvu;

\VS{68}bya enweru ịnya, dụ ụnu l'ụkporo iri l'ishii l'ịnya iri l'ishii. Ẹphe nweru ịnya-mulu, dụ ụkporo iri l'ẹbo l'ịnya-mulu ise.

\VS{69}Ịnya-kamẹlu phẹ dụ ụnu l'ụkporo l'iri l'ise; bya enweru nkapfụ-ịgara, dụ ụnu iri l'ishii l'ụkporo iri l'ishii.


\par }{\PP \VS{70}O nweru ndu-ishi l'ẹnya-unuphu ibe nna phẹ, nụru iphe g'e gude yeta ẹka jee ozi ono. Ọchi-ọha bẹ yeru ẹkpa mkpọla-ododo iri l'ụlo-ẹku; mẹ gbamụgbamu, dụ ụkporo labọ l'iri; mẹ uwe ndu-uke Chileke, dụ ụnu uwe l'ụkporo ishii l'iri.

\VS{71}Ndu bụgbaa ishi l'ẹnya-unuphu ibe nna phẹ harụ woru mkpọla-ododo, dụ ụkporo ụnu ugbo labọ l'ụnu iri; nụ g'e dobe l'ụlo ẹku, ee-gudeje jee ozi ono; bya anụ mkpọla-ọchaa, dụ ụkporo ụnu ugbo iri l'ẹto l'ụnu iri l'ise.

\VS{72}Mkpakọ iphe, ndu ọzo nụru bụ mkpọla-ododo, dụ ụkporo ụnu ugbo labọ l'ụnu iri; mẹ mkpọla-ọchaa, dụ ụkporo ụnu ugbo iri l'ẹbo l'ụnu iri; mẹ uwe ndu-uke Chileke, dụ ụkporo ẹto l'ẹsaa.


\par }{\PP \VS{73}Tọbudu iya bụ; ndu-uke Chileke; mẹ ndu Lívayi; mẹ ndu nche ọnu-ọguzo; mẹ ndu agụje ebvu; mẹ ndu eje ozi l'eze-ụlo Chileke; mẹwaro ndu ọzo; mẹ ndu Ízurẹlu g'ẹphe ha tụko buchaaru lẹ mkpụkpu lẹ mkpụkpu phẹ.




\par }\Chap{8}{\SH Ẹzura agụ ẹkwo ekemu Chileke
\par }
{\PP \VerseOne{1}O rwua l'ọnwa k'ẹsaa teke ndu Ízurẹlu bukọtawa lẹ mkpụkpu lẹ mkpụkpu phẹ; ndu Ízurẹlu g'ẹphe ha dzukọta l'edupfu, nọ l'iphu mkpọchi-ọguzo, Ọnu-Abata-Mini. Ẹphe sụ Ẹzura, bụ onye edeje ẹkwo g'o wofuta ẹkwo ekemu Mósisu, bụ iya bụ ekemu, Chipfu tụru nụ ndu Ízurẹlu.

\VS{2}O be l'abalị mbụ l'ọnwa ẹsaa; Ẹzura, bụ onye uke Chileke wofuta ẹkwo ekemu ono l'iphu edzudu-ọha l'ẹka unwoke mẹ ụnwanyi; mẹ ndu iphe edoje ẹnya dọru.

\VS{3}Ọ nọdu l'edupfu ono, dụ l'iphu Ọnu-Abata-Mini ono gụa ẹkwo ekemu ono l'ẹka unwoke mẹ ụnwanyi; mẹ ndu ono, iphe edoje ẹnya dọru ono. Ọ shi l'ọnmewa ụtsu gụa ya jasụ l'echilabọ eswe. Edzudzu-ọha ono ngabẹ nchị ree l'iphe, ẹkwo ekemu ono epfu.


\par }{\PP \VS{4}Ẹzura, bụ onye edeje ẹkwo bẹ pfụru l'eli ẹka a gbaru oshi agbagba, bụ ẹka e meru medoru k'iphe, ẹphe eme ono. Ndu pfụru iya l'ẹkutara bụ Matitaya; mẹ Shema; mẹ Anaya; mẹ Uráya; mẹ Hilikaya; mẹ Maseya. Ndu pfụru iya l'ẹkicha bụru Pedaya; mẹ Mishẹlu; mẹ Malukayịjia; mẹ Hashumu; mẹ Hashụbadana; mẹ Zekaraya; mẹ Meshulamu.

\VS{5}Ẹzura bya ekpuhaa ẹkwo ono; ẹphe hụmakota; noo kẹle ẹka ọ pfụru bẹ ọ kakọta ndu ono l'eli. Teke o kpuharụ iya bẹ ẹphe tụkoru wulihu pfụru apfụru.

\VS{6}Ẹzura jaa Chipfu ajaja; mbụ Chileke ono, parụ ẹka ono.

\par }{\PP Ndu ono chilikọta ẹka phẹ imeli zụa sụ: “Nokwa g'ọ dụ! Nokwa g'ọ dụ-o!” Ẹphe phozeta kpube iphu l'alị baarụ Chipfu ẹja.

\VS{7}Ndu Lívayi, bụ Jieshuwa; mẹ Bani; mẹ Sherebaya; mẹ Jiaminu; mẹ Akubu; mẹ Shabetayi; mẹ Hodaya; mẹ Maseya; mẹ Kelita; mẹ Azaríya; mẹ Jiozabadu; mẹ Hananu; mẹ Pelaya bẹ yetarụ ẹka mee g'ekemu ono doo ndu ono ẹnya g'ẹphe pfụkwaduru l'ẹka ono.

\VS{8}Ẹphe gụa iphe, dụ l'ẹkwo ekemu Chileke ono rịsaa; bya akọo iphe ọ bụ; mee iphe ono, a gụru ono dokọta ẹnya.


\par }{\PP \VS{9}Ọchi-ọha, bụ Nehemaya; mẹ Ẹzura, bụ onye uke Chileke; bụru onye edeje ẹkwo; mẹ ndu Lívayi, bụ ndu ezi ndu ono ekemu ono bya epfukọta opfu nụ ndu ono sụ phẹ: “Ntanụa bụkwa mbọku, dụru Chipfu, bụ Chileke unu nsọ. Unu ta agụkwa aphụ; ọphu unu arakwa ẹkwa.” Iphe, kpatarụ ẹphe pfua nno bụ lẹ ndu ono g'ẹphe ha watarụ ara ẹkwa g'ẹphe nụmaru iphe, ekemu ono pfuru.

\VS{10}Nehemaya sụ phẹ: “Unu lashịwaro je eria ọkpobe nri; unu angụa mẹe, l'atsọ rẹngurengu; unu ewota je anụ ndu ọphu te enwedu ọphu ẹphe shiru g'ẹphe ria. Ntanụ-a dụkwaru Nnajịuphu nsọ. Unu ta arashị ẹkwa; noo kẹle ẹhu-ụtso ọphu shi l'ẹka Chipfu bẹ bụ ike, dụ unu.”


\par }{\PP \VS{11}Ndu Lívayi gboo ndu ono g'ẹphe ha ẹkwa; asụje phẹ: “Unu nọdu doo; kẹle ntanụ-a bụkwa mbọku, dụ nsọ. Unu ta arashị ẹkwa.”

\VS{12}Ndu Ízurẹlu g'ẹphe ha wụkashihu lashịa je eria ngụa; wojechaaru ndu ọzo nri; mbụ gude ẹhu-ụtso bọo ọbo-iphe ono; noo kẹle opfu ono, a gụru phẹ ono bẹ doru phẹ ẹnya.


\par }{\SH Ọbo-M̀kpù
\par }
{\PP \VS{13}O be lẹ mbọku k'ẹbo iya; ndu-ishi, shi l'ẹnya-unuphu l'ẹnya-unuphu ndu Ízurẹlu; mẹ ndu-uke Chileke; mẹ ndu Lívayi wụru bya adọ-phee Ẹzura, bụ onye edeje ẹkwo g'ẹphe nwụa iphe, ekemu ono pfuru.

\VS{14}Ẹphe hụma l'e deru l'ime ẹkwo ekemu ono lẹ Chipfu shi l'ẹka Mósisu tụa ekemu sụ; lẹ ndu Ízurẹlu bẹ e-bujeru l'ime m̀kpù lẹ teke aabọ ọbo-iphe l'ọnwa ẹsaa.

\VS{15}Wakwaphọ l'ọo g'ẹphe raa ya arara; mee g'a nụma-dzuru iya lẹ mkpụkpu phẹ l'ophu; yẹle Jierúsalẹmu sụ: “Unu tụgbua je l'úbvú je egbukọo ẹkali-oshi olivu; mẹ ẹkali-oshi payịnu; mẹ kẹ mịturu; mẹ igu; mẹ ẹkali-oshi ọzo, nweru ẹkwo; g'e gude tụshia m̀kpù ẹgube ono, e deru iya l'ẹkwo ekemu ono.”


\par }{\PP \VS{16}Ọo ya bụ; ẹphe tụgbua je egbukọo ẹkali-oshi ono bya atụshiaru onwophẹ m̀kpù; onyenọnu tụa nkiya l'eli ụlo iya; mẹ l'ọma-unuphu phẹ; mẹ l'ọma-unuphu eze-ụlo Chileke; mẹ l'edupfu ono, nọ-kube Ọnu-Abata-Mini; mẹ ọphu nọ-kube Ọguzo Ifuremu.

\VS{17}Igwe-ọha ono, bụ ndu shi l'ẹka a kpụru phẹ lẹ ndzụ lwa ono; tụshikota m̀kpù ono buru. Mbụ lẹ ndu Ízurẹlu ta atụjeduru ẹgube M̀kpù ono; e -shi teke Jioshuwa nwa Nunu nọ jeye mbọku ono. Ẹhu tsọo phẹ ụtso shii.


\par }{\PP \VS{18}Ẹzura shiẹpho e -shi kẹ mbọku mbụ, a watarụ abọ ọbo-iphe ono agụepho iphe, e deru l'ẹkwo ekemu Chileke ono; agụe ya phọ mbọku-mbọku; jeye lẹ mbọku ikpazụ iya. Ẹphe bọo ọbo-iphe ono abalị ẹsaa; o be lẹ mbọku k'ẹsato; ẹphe nweru ndzukọ, dụ iche ẹgube ekemu pfuru iya.




\par }\Chap{9}{\SH Ndu Ízurẹlu akọshi iphe-ẹji, ẹphe meshiru
\par }
{\PP \VerseOne{1}Ọnwa ono dụepho l'abalị ụkporo l'ẹno; ndu Ízurẹlu dzukọta swịahaa ẹgu. Ẹphe yee uwe-aphụ; kporu ẹja kpua onwophẹ l'ishi.

\VS{2}Ndu ọphu bụ oshilọkpa ndu Ízurẹlu bufu onwophẹ l'ẹhu ndu ọhozo. Ẹphe pfụru kọshia iphe-ẹji, ẹphe meshigbabẹru; mẹ ẹjo-ememe, nna phẹ megbabẹru.

\VS{3}Ẹphe pfụru l'ẹka ẹphe pfụru gụa iphe, e deru l'ẹkwo ekemu Chipfu, bụ Chileke phẹ ono áwà ẹto; ẹphe gude áwà ẹto ọzo kọshia iphe-ẹji, ẹphe meshiru; bya abaarụ Chipfu, bụ Chileke phẹ ẹja.

\VS{4}Ndu pfụru l'eli mkpogobe ẹka ono e metaru ndu Lívayi ono bụ: Jieshuwa; mẹ Bani; mẹ Kadụmelu; mẹ Shebanaya; mẹ Buni; mẹ Sherebaya; mẹ Bani; mẹ Kenani. Ẹphe chiru mkpu ẹkwa chiku Chipfu, bụ Chileke phẹ.


\par }{\PP \VS{5}Ndu Lívayi, bụ Jieshuwa; mẹ Kadụmelu; mẹ Bani; mẹ Hashabuneya; mẹ Sherebaya; mẹ Hodaya; mẹ Shebanaya; mẹ Petahaya bya asụ:

\par }{\Q “Unu gbalihu jaa Chipfu, bụ

\par }{\QB Chileke unu ajaja; mbụ

\par }{\QB onye ono, shi l'ojejoje

\par }{\QB nọdu ndzụ; tẹme o je

\par }{\QB a-nọ jasụ l'ojejoje ono.”

\par }{\Q G'a jakwaa ẹpha ngu ono,

\par }{\QB dụ akpabiri ono ajaja;

\par }{\QB mbụ ẹpha ngu ono,

\par }{\QB daghataru ajaja, aaja iya;

\par }{\QB bya adaghata ekele,

\par }{\QB eekeleje iya ono.


\par }{\Q \VS{6}Ọo ngu kpoloko kpẹekpu

\par }{\QB bụ Chipfu.

\par }{\Q Ọo ngu meru igwe; mee igwe

\par }{\QB ọphu kakọta igwe l'eli;

\par }{\QB mẹ iphemiphe, dụkota

\par }{\QB iya nụ.

\par }{\Q Ọ bụru ngu meru alị;

\par }{\QB mẹ iphemiphe, dụkota iya nụ.

\par }{\Q Ọ bụru ngu meru eze-ẹnyimu;

\par }{\QB mẹ iphemiphe, nọkota iya nụ.

\par }{\Q Ọ bụru ngu meru;

\par }{\QB ẹphe nọdukota ndzụ.

\par }{\Q Iphe, dụgbaa l'imigwe anọduje

\par }{\QB abakọtaru ngu ẹja.


\par }{\Q \VS{7}Ọo gụbedua bụ Chipfu,

\par }{\QB bụ Chileke ono,

\par }{\QB bụ onye họtaru Ebiramu;

\par }{\QB dufuta iya lẹ mkpụkpu

\par }{\QB Uru l'alị Bábilọnu bya

\par }{\QB agbanwee ẹpha iya;

\par }{\QB ọ bụru Ébirihamu.


\par }{\Q \VS{8}Ị hụmaru l'ọ bụ onye e gude

\par }{\QB ire iya ẹka; gụ l'iya woru

\par }{\QB ndzụ gbaa.

\par }{\Q I kwee ya ukwe l'ịi-nụkota

\par }{\QB yẹle awa iya alị ndu Kénanu;

\par }{\QB mẹ alị ndu Hetu; mẹ alị ndu

\par }{\QB Amọru mẹ kẹ ndu Pẹ́rezu;

\par }{\QB mẹ kẹ ndu Jiebusu;

\par }{\QB mẹ kẹ ndu Gigashi.

\par }{\Q Ukwe-iphe ono, i kweru ono

\par }{\QB bẹ i mekọtaru kẹle ị bụ onye

\par }{\QB pfụberu-ẹka-ọto.


\par }{\Q \VS{9}Ị hụmaru iphe-ẹhuka, nna anyi

\par }{\QB phẹ jeru l'alị Ijiputu.

\par }{\Q Tẹme ị nụmakwapho ẹkwa,

\par }{\QB ẹphe rarụ l'agụga Eze-ẹnyimu

\par }{\QB Uswe-uswe.


\par }{\Q \VS{10}I meshiru iphe-ọhumalenya

\par }{\QB mẹ iphe, dụ biribiri kpua

\par }{\QB Fero mẹ ndu-ozi iya l'ophu;

\par }{\QB mẹkpoo ndu alị iya l'ophu;

\par }{\QB kẹle ị maru gẹ ndu Ijiputu

\par }{\QB gude eku-onwonye gwaa

\par }{\QB ndibe ngu maa.

\par }{\Q I meru a maru ẹpha ngu;

\par }{\QB ọ dụ ẹgube ono byasụ ntanụ.


\par }{\Q \VS{11}I meru eze-ẹnyimu; o kekaha

\par }{\QB ẹbo l'iphu phẹ; k'ọphu bụ

\par }{\QB l'ẹphe jeru ije l'alị ọkponku

\par }{\QB ghaa eze-ẹnyimu ono.

\par }{\Q Obenu lẹ ndu achị phẹ ọso bẹ

\par }{\QB ị tụbaru l'ọhu mini ono;

\par }{\QB gẹ mkpuma, a tụbaru l'ime

\par }{\QB mini, abya gbụkugbuku.


\par }{\Q \VS{12}Eswe bẹ i gude urwukpu,

\par }{\QB kpụru oronmono dua

\par }{\QB ndibe ngu.

\par }{\Q L'ẹnyashi bẹ i gude ọku,

\par }{\QB kpụru oronmono dua phẹ;

\par }{\QB g'ọ bụru ìphóró, a-nọdu

\par }{\QB egoshi phẹ ụzo, ẹphe e-shi.


\par }{\Q \VS{13}I nyizetaru l'eli úbvú

\par }{\QB Sayịnayi; ị nọdu l'imigwe

\par }{\QB pfuru opfu nụ phẹ.

\par }{\Q Ị nụru phẹ omelalị, pfụru

\par }{\QB nhamụnha;

\par }{\QB mẹ ekemu, bụ ọkpobe iya;

\par }{\QB mẹ iphe, ị tọru ọkpa iya,

\par }{\QB bụ iphe, dụ ree.


\par }{\Q \VS{14}I meru; ẹphe maru mbọku,

\par }{\QB i doberu g'ọ bụru

\par }{\QB eswe-atụta-unme ngu, dụ nsọ.

\par }{\Q I shi l'ẹka nwozi ngu,

\par }{\QB bụ Mósisu karụ phẹ ekemu,

\par }{\QB ẹphe a-nọdu etso.


\par }{\Q \VS{15}Teke ẹgu gụru phẹ bẹ ị nụru

\par }{\QB phẹ nri, shi l'imigwe.

\par }{\Q I kee phẹ mini, shi l'eze mkpuma

\par }{\QB g'ẹphe ngụa; teke mini

\par }{\QB gụru phẹ.

\par }{\Q Ị sụru phẹ g'ẹphe tụgbua je

\par }{\QB anata alị ono, i riburu nte

\par }{\QB l'ịi-nụ phẹ ono.


\par }{\Q \VS{16}Ọle ẹphebe nna anyi phẹ ono

\par }{\QB bẹ kuaharu onwophẹ ekuku;

\par }{\QB kwefu ike jịka eme iphe,

\par }{\QB ị sụru g'e meje.


\par }{\Q \VS{17}Ẹphe jịkaru eme iphe, ị sụru

\par }{\QB g'ẹphe mee;

\par }{\QB zọhashicha iphe, dụ biribiri,

\par }{\QB i meshiru l'echilabọ phẹ.

\par }{\Q Ẹphe kwefuru ike gude ekwefu

\par }{\QB ike họta onye-ishi, e-duphu

\par }{\QB phẹ azụ lẹ Ijiputu,

\par }{\QB bụ ẹka ono, ẹphe shi bụru

\par }{\QB ohu ono.

\par }{\Q Obenu l'ị bụ Chileke, l'agụje

\par }{\QB nvụ;

\par }{\QB ị bụru onye emeje eze-iphe-ọma;

\par }{\QB mẹ onye obu-imemini;

\par }{\QB tẹme ị bụru onye ẹhu te

\par }{\QB eghujedu eghu ẹgwegwa;

\par }{\QB mbụ onye n-yemobu

\par }{\QB iya nyịberu anyịbe;

\par }{\QB ọ bụru iya meru g'o gude

\par }{\QB ọphu ị paduru phẹ haa.


\par }{\Q \VS{18}Je akpaa lẹ teke ẹphe kpụru

\par }{\QB onwophẹ nweswi sụ:

\par }{\Q Ọwaa bụ Chileke unu,

\par }{\QB bụ onye dufutaru unu

\par }{\QB l'alị Ijiputu!

\par }{\Q Mẹ teke ẹphe pfubyishiru

\par }{\QB ẹpha ngu njọ epfubyishi

\par }{\QB ono.


\par }{\Q \VS{19}Obenu l'i gude eze

\par }{\QB obu-imemini ngu ono

\par }{\QB ọphu ị tị paduru phẹ haa

\par }{\QB l'echiẹgu.

\par }{\Q Urwukpu ono, kpụru

\par }{\QB oronmono ono ta

\par }{\QB ahajẹduru phẹ l'eswe.

\par }{\Q O duẹ phẹ phọ shikọta l'ụzo,

\par }{\QB ẹphe shiru.

\par }{\Q Ọphu ọku ono, kpụru

\par }{\QB oronmono ono

\par }{\QB ahajẹduru phẹ l'ẹnyashi.

\par }{\Q Ọ nọdu abụjeru ìphóró,

\par }{\QB egoshi phẹ ụzo, ẹphe eshi.


\par }{\Q \VS{20}Ị nụru phẹ Unme ngu ono,

\par }{\QB dụ ree ono g'ọ kpọ-zijeru

\par }{\QB phẹ ụzo.

\par }{\Q Ọphu i ti kwedu g'ẹphe ribuhu

\par }{\QB Mana, shi ngu l'ẹka.

\par }{\Q Tẹme ị nụkwa phẹ phọ mini

\par }{\QB g'ẹphe ngụa lẹ k'ẹgu mini,

\par }{\QB agụ phẹ nụ.


\par }{\Q \VS{21}Apha ụkporo labọ bẹ i heru

\par }{\QB phẹ l'echiẹgu.

\par }{\Q Ọphu ọ tọ dụdu iphe,

\par }{\QB ụko iya dụjeru phẹ.

\par }{\Q Uwe phẹ ta akahụjeduru

\par }{\QB akahụ.

\par }{\Q Ọphu ọkpa ta abyajẹduru

\par }{\QB phẹ ẹrwa.


\par }{\Q \VS{22}“I meru; ẹphe lwụta alị-eze;

\par }{\QB mẹ ọha, dụ iche iche;

\par }{\QB bya eworu alị ndu ono keshiaru

\par }{\QB phẹ g'ọ bụru oke alị phẹ.

\par }{\Q Ẹphe natarụ alị Hẹshibonu,

\par }{\QB bụ alị-eze Sihọnu;

\par }{\QB mẹ alị Beshanu, bụ alị-eze

\par }{\QB Ọgu.


\par }{\Q \VS{23}I meru g'oshilọkpa phẹ

\par }{\QB ha igwerigwe gẹ kpokpode,

\par }{\QB nọ l'igwe.

\par }{\Q I dua phẹ dubata l'alị ono,

\par }{\QB ị sụru nna phẹ g'ẹphe bahụ

\par }{\QB je anata ono.


\par }{\Q \VS{24}Ọ bụru ụnwu phẹ bahụru

\par }{\QB je anata alị ono.

\par }{\Q Ị lwụ-kpeeru phẹ ndu bu l'alị

\par }{\QB ono, bụ iya bụ ndu

\par }{\QB Kénanu.

\par }{\Q I meru gẹ ndu Kénanu;

\par }{\QB mẹ ndu eze phẹ; mẹ ndu alị

\par }{\QB ono l'ophu lakọta phẹ l'ẹka;

\par }{\QB k'ọphu ẹphe e-me phẹ

\par }{\QB g'ọ dụ phẹ.


\par }{\Q \VS{25}Ẹphe lwụtakota mkpụkpu

\par }{\QB lẹ mkpụkpu, a kpụshigbaaru

\par }{\QB ike; mẹ alị, emehuje iphe;

\par }{\QB natakọta ụlo, ivu, dụgbaa ree,

\par }{\QB dụ iche iche jiru ejiji.

\par }{\Q Ẹphe natakwaphọ wẹlu,

\par }{\QB a tụwaru atụtu; mẹ

\par }{\QB opfu-vayịnu; mẹ k'olivu;

\par }{\QB mẹ oshi-ọmi, dụ iche iche.

\par }{\Q Ẹphe ria ẹpho ji phẹ; dachaa

\par }{\QB okporokpo.

\par }{\Q Ẹguru iphe ono, ị nụkotaru

\par }{\QB phẹ ono; bẹ ẹphe riru ọ tsọo

\par }{\QB phẹ ụtso.


\par }{\Q \VS{26}Obenu l'ẹphe te ekwedu mee

\par }{\QB iphe, ị sụru g'ẹphe mee;

\par }{\QB tẹme ẹphe kwefuru ngu ike;

\par }{\QB woru ekemu ngu nwucha

\par }{\QB l'azụ.

\par }{\Q Ẹphe gbushiru ndu mpfuchiru

\par }{\QB ngu, bụ ndu lọru phẹ ẹka

\par }{\QB lẹ nchị g'ee-shi g'ẹphe gha

\par }{\QB iphu l'ẹka ị nọ.

\par }{\Q Ẹphe pfubyishia ẹpha ngu

\par }{\QB njọ epfubyishi.


\par }{\Q \VS{27}Ọ bụru iya meru g'o gude

\par }{\QB i woru phẹ ye l'ẹka ndu

\par }{\QB ọhogu phẹ, bụ ndu

\par }{\QB mekpaaharụ phẹ ẹhu.

\par }{\Q Teke ẹphe nọ l'iphe-ẹhuka

\par }{\QB ono bẹ ẹphe rakuru ngu.

\par }{\Q Ị gbẹ l'imigwe ngabẹru phẹ

\par }{\QB nchị; bya egude

\par }{\QB obu-imemini ngu, parụ ẹka

\par }{\QB nụ phẹ ndu nafụtaru phẹ l'ẹka

\par }{\QB ndu ọhogu phẹ.


\par }{\Q \VS{28}Nchị bya adụle phẹ phọ doo;

\par }{\QB ẹphe mee ẹjo-iphe l'iphu ngu

\par }{\QB ọzo.

\par }{\Q I wokwaru phẹ ye l'ẹka ndu

\par }{\QB ọhogu phẹ ọzo; ẹphe bụru

\par }{\QB ishi phẹ.

\par }{\Q Ẹphe byakwa araku ngu ọzo;

\par }{\QB ị gbẹ l'imigwe ngabẹru phẹ

\par }{\QB nchị.

\par }{\Q Ị phụahaaru phẹ obu-imemini;

\par }{\QB nafụta phẹ ugbo olemole.


\par }{\Q \VS{29}Ị lọru phẹ ẹka lẹ nchị

\par }{\QB g'ee-shi g'ẹphe laphu

\par }{\QB azụ meahaa ekemu ngu.

\par }{\Q Ọle ẹphe watalẹru-a eku

\par }{\QB onwophẹ jịka eme iphe,

\par }{\QB ị sụru g'e meje.

\par }{\Q Ẹphe mee iphe-ẹji gude mebyia

\par }{\QB omelalị ngu;

\par }{\QB mbụ omelalị ngu ono,

\par }{\QB bụ nemadzụ -dobe iya;

\par }{\QB l'ọ nọdu ndzụ ono.

\par }{\Q Ẹphe gude l'ẹphe bu

\par }{\QB ekwegekwe gbakutaru

\par }{\QB ngu azụ;

\par }{\QB tẹme ẹphe kwefu ike jịka

\par }{\QB angabẹru ngu nchị.


\par }{\Q \VS{30}Apha, dụ igwerigwe bẹ ị

\par }{\QB takọtaru phẹ nshi.

\par }{\Q Tẹme i gude Unme ngu lọo

\par }{\QB phẹ ẹka lẹ nchị shita l'ọnu

\par }{\QB ndu mpfuchiru ngu.

\par }{\Q Ọle ẹphe ta angadụru iya

\par }{\QB nchị.

\par }{\Q Ọ bụru iya meru g'o gude i

\par }{\QB woru phẹ ye l'ẹka ndu alị ọzo,

\par }{\QB bukube phẹ nụ.


\par }{\Q \VS{31}Obenu l'i gude k'obu-imemini

\par }{\QB ngu ono, parụ ẹka;

\par }{\QB ọphu i ti kwedu g'ẹphe chịhu;

\par }{\QB ọphu i kwedu haa phẹ;

\par }{\QB kẹle ị bụ Chileke ọphu emeje

\par }{\QB eze-iphe-ọma; bya abụru onye

\par }{\QB aphụje obu-imemini.


\par }{\Q \VS{32}Ọo ya bụ; gụbe Chileke anyi;

\par }{\QB mbụ gụbe Chileke, parụ ẹka;

\par }{\QB bụru Ọkalibe;

\par }{\QB bya abụru onye dụ ebvu;

\par }{\QB mbụ gụbe onye ono,

\par }{\QB edobeje ọgbandzu ngu;

\par }{\QB ọphu n-yemobu ngu abvụdu

\par }{\QB abvụbvu;

\par }{\QB jiko g'iphe-ẹhuka-a,

\par }{\QB anyi ejegbabẹ-a ta adụkwa

\par }{\QB ngu mkpẹe mkpẹe l'ẹnya;

\par }{\QB bụ iya bụ iphe-ẹhuka, dapfutaru

\par }{\QB anyi lẹ ndu eze anyi-a;

\par }{\QB mẹ ndu-ishi anyi;

\par }{\QB mẹ ndu-uke Chileke anyi;

\par }{\QB mẹ ndu mpfuchiru Chileke anyi;

\par }{\QB mbụ iphe-ẹhuka ono,

\par }{\QB dapfutaru nna anyi phẹ;

\par }{\QB mẹ ndibe ngu l'ophu;

\par }{\QB e -shi lẹ teke ndu eze ndu

\par }{\QB Asiriya bụ ishi byasụ

\par }{\QB ntanụ-a.


\par }{\Q \VS{33}Iphemiphe ono,

\par }{\QB dapfutakọtaru anyi ono bẹ

\par }{\QB iswi dụkotakwa ngu mma.

\par }{\Q I meru iphe, pfụru nhamụnha;

\par }{\QB obenu l'anyịbedua meru

\par }{\QB ẹjo-iphe.


\par }{\Q \VS{34}Noo kẹle ndu eze anyi phẹ;

\par }{\QB mẹ ndu-ishi anyi;

\par }{\QB mẹ ndu-uke Chileke anyi;

\par }{\QB mẹ nna anyi phẹ te

\par }{\QB emeduru ekemu ngu.

\par }{\Q Ọphu ẹphe ta ngadụru nchị

\par }{\QB l'iphe, ị sụru g'e mee;

\par }{\QB mẹ l'ẹka ị lọru phẹ lẹ nchị;


\par }{\QB \VS{35}je akpaa lẹ teke ẹphe nọ

\par }{\QB l'alị-eze phẹ l'ẹka ẹphe eri

\par }{\QB ẹguru iphe, parụ ẹka ị

\par }{\QB nụkotaru phẹ; bya anọdu

\par }{\QB l'alị ono, ha ọsa ono; mbụ alị,

\par }{\QB emehuje iphe,

\par }{\QB bụ ẹka ị nụru phẹ ono;

\par }{\QB bẹ ẹphe te ejeduru ngu ozi;

\par }{\QB ọphu ẹphe adakọbeduru haa

\par }{\QB ẹjo-ememe, ẹphe eme.


\par }{\Q \VS{36}Lewarọ g'anyi bụ ohu nta-a

\par }{\QB l'alị ono, ị nụru nna anyi oche

\par }{\QB phẹ ono; mbụ g'ẹphe ria iphe,

\par }{\QB shi iya fụta; mẹ iphe-ọma,

\par }{\QB dụ iya nụ ono.

\par }{\Q Lewarọ g'anyi bụ ohu.


\par }{\Q \VS{37}Ọ bụru ndu eze ono, i doberu

\par }{\QB g'ẹphe bụru ndu-ishi anyi-a bẹ

\par }{\QB iphe, shi l'alị ono a-alakọtaje

\par }{\QB l'ẹka.

\par }{\Q Iphe, kparụ iya nụ bụru iphe-ẹji,

\par }{\QB anyi meshiru.

\par }{\Q Ẹphe gude anyịbedua;

\par }{\QB mẹ ẹku anyi eme iphe,

\par }{\QB dụ phẹ ree.

\par }{\Q Anyi nọkwa l'oke iphe-ẹhuka!”


\par }{\SH Ndu byaru ẹka l'ẹkwo ọgbandzu
\par }
{\PP \VS{38}“Ọ kwa iphe ono meru g'o gude anyi nọdu agba ọgbandzu-a, geru egeru-a; bya edekwa iya phọ edede l'ẹkwo gẹ ndu-ishi anyi; mẹ ndu Lívayi anyi; mẹ ndu-uke Chileke anyi mee ya iphe-ọhubama.”




\par }\Chap{10}{\PP \VerseOne{1}Ndu meru iphe-ọhubama l'ẹkwo ọgbandzu ono bụ: ọchi-ọha, bụ Nehemaya nwa Hakalaya; mẹ Zedekaya;

\VS{2}mẹ Seraya; mẹ Azaríya; mẹ Jieremaya;

\VS{3}mẹ Pashọ; mẹ Amaraya; mẹ Malukayịjia;

\VS{4}mẹ Hatushi; mẹ Shebanaya; mẹ Maluku;

\VS{5}mẹ Harimu; mẹ Meremotu; mẹ Obedaya;

\VS{6}mẹ Danẹlu; mẹ Ginetọnu; mẹ Baruku;

\VS{7}mẹ Meshulamu; mẹ Abáyijia; mẹ Mijiaminu;

\VS{8}mẹ Mazaya; mẹ Biligayi; mẹ Shemaya. Ndu ono bụkota ndu-uke Chileke.


\par }{\PP \VS{9}Ndu kẹ Lívayi bụ: Jieshuwa nwa Azanaya; mẹ Binuyi, bụ onye shi l'eri Henadadu; mẹ Kadụmelu;

\VS{10}mẹ ụnwunna phẹ, bụ Shebanaya; mẹ Hodaya; mẹ Kelita; mẹ Pelaya; mẹ Hananu;

\VS{11}mẹ Mayịka; mẹ Rehobu; mẹ Hashabaya;

\VS{12}mẹ Zaku; mẹ Sherebaya; mẹ Shebanaya;

\VS{13}mẹ Hodaya; mẹ Bani; mẹ Beninu.


\par }{\PP \VS{14}Ndu-ishi ndu Ízurẹlu, mekwarụpho iphe-ọhubama l'ẹkwo ọgbandzu ono bụ: Paroshi; mẹ Pahatu-Mówabu; mẹ Elamu; mẹ Zatu; mẹ Bani;

\VS{15}mẹ Buni; mẹ Azụgadu; mẹ Bebayi;

\VS{16}mẹ Adonijia; mẹ Biguvayi; mẹ Adinu;

\VS{17}mẹ Ateya; mẹ Hezekáya; mẹ Azụru;

\VS{18}mẹ Hodaya; mẹ Hashumu; mẹ Bezayi;

\VS{19}mẹ Harifu; mẹ Anatọtu; mẹ Nebayi;

\VS{20}mẹ Magupiyashi; mẹ Meshulamu; mẹ Heziru;

\VS{21}mẹ Meshezabẹlu; mẹ Zadọku; mẹ Jiaduwa;

\VS{22}mẹ Pelataya; mẹ Hananu; mẹ Anaya;

\VS{23}mẹ Hosiya; mẹ Hananaya; mẹ Hashubu;

\VS{24}mẹ Haloheshi; mẹ Piliha; mẹ Shobẹku;

\VS{25}mẹ Rehumu; mẹ Hashabuna; mẹ Maseya;

\VS{26}mẹ Ahaya; mẹ Hananu; mẹ Ananu;

\VS{27}mẹ Maluku; mẹ Harimu; mẹ Bana.


\par }{\SH Ọgbandzu, a gbaru
\par }
{\PP \VS{28}Ndu Ízurẹlu ọzo, phọduru nụ; mẹ ndu-uke Chileke; mẹ ndu Lívayi; mẹ ndu nche-ọnu-ọguzo; mẹ ndu agụje ebvu; mẹ ndu eje ozi l'eze-ụlo Chileke; mẹ iphe, bụ ndu gude k'ekemu Chileke ono bufu onwophẹ l'ẹhu ndu ọhozo; mẹwaro unyomu phẹ; mẹ ụnwu phẹ unwoke; mẹ ụnwada phẹ, bụ ndu ọphu iphe edowa ẹnya;

\VS{29}tụko g'ẹphe ha tsoru ụnwunna phẹ; mẹ ndu a maru ẹpha phẹ kpọru ẹnwa kpua onwophẹ; ria nte l'ẹphe a-nọdu eme ekemu Chileke; mbụ ekemu ono, Chileke shi l'ẹka Mósisu, bụ nwozi iya tụa; tẹme l'ẹphe a-nọdu eme iphe, Chipfu, bụ Nnajịuphu sụru g'e meje; meje omelalị iya; mẹ iphe, ọ tọru ọkpa iya.


\par }{\PP \VS{30}“Anyi nọdu ekwe ukwe l'anyi tee kuduru ụnwada anyi kee ndu alị ọzo; ọphu anyi ta alụtaduru ụnwu anyi unwoke ụnwada nkephẹ.


\par }{\PP \VS{31}“Ọ -bụru lẹ ndu alị ọzo bẹ wobataru ngwaswa phẹ; mẹ ereshi phẹ bya erere l'eswe atụta unme bẹ anyi ta azụdu phẹ aswa l'eswe-atụta-unme; ọzoo mbọku ọzo, dụ nsọ. Apha k'ẹsaa bẹ anyi taa kọdu alị akọko; tẹme iphe, bụ ụgwo, e ji anyi ejiji bẹ anyi a-hakọtaje g'ọ laa kẹ mmanụ.


\par }{\PP \VS{32}“Iphe ọzo, anyi kwetarụ l'anyi a-nọdu eme bụ l'aphagapha bẹ anyi e-wotajẹ mkpọla-ọchaa, ẹrwa iya dụ nkerẹto shẹkelu bya anụ g'e gude eje ozi, dụ l'ụlo Chileke anyi.

\VS{33}Mbụ g'e gudeje iya zụta iphe, e gude eme buredi, eedobejeru Chileke nsọ; gude iya zụta iphe, e gude egwe ngwẹja-nri, eegweje tekenteke; mẹ iphe, e gude egwe ngwẹja-akpọ-ọku, eegweje tekenteke; mẹ iphe, e gude egwe ngwẹja, eegweje l'eswe-atụta-unme; mẹ ọphu eegweje l'ọbo ọnwa ọ̀phúú; mẹ l'ọbo-iphe ọzo, bụ ọbo-iphe, geru egeru; mẹ ngwẹja ọzo, dụ nsọ; mẹ kẹ ngwẹja-iphe-ẹji, e gude apfụ ụgwo iphe-ẹji, ndu Ízurẹlu meshiru; mẹwaro iphe, bụkpoo ozi, eeje ejeje l'ụlo Chileke anyi.


\par }{\PP \VS{34}“Anyịbe ndu-uke Chileke; mẹ ndu Lívayi; mẹ ndu Ízurẹlu mmanụ bẹ tụakwaru ido gude gbaa g'ee-shije akpa nkụ, e wobata l'ụlo Chileke anyi aphagapha. A gbaru akpa nkụ ọbu l'ẹnya-unuphu l'ẹnya-unuphu; tubukwaaphọ teke aa-kpatajẹ iya; mbụ nkụ, e gude akpọ ngwẹja ọku l'ọru-ngwẹja Chipfu, bụ Chileke anyi; ẹgube ono, e deru iya l'ekemu ono.


\par }{\PP \VS{35}“Akpụru-iphe-mbụ, shi l'iphe, anyi meberu l'alị; yẹle akpụru mbụ oshi-ọmi anyi mịtaru bẹ anyi e-wobatajẹ l'ụlo Chipfu aphagapha.


\par }{\PP \VS{36}“Nokwaphọ g'anyi e-kutajẹ ọkpara l'unwoke, a nwụru anyi; kpụta anụ, bụ ivuzọ l'eswi anyi; mẹ atụru anyi; mẹ eghu anyi; gude je l'ụlo Chileke anyi; je anụ ndu-uke Chileke, bụ ndu eje ozi l'ụlo Chileke anyi ono; ẹgube ono, e deru iya l'ekemu ono.


\par }{\PP \VS{37}“Anyi e-wotakwaphọ ereshi mbụ anyi, e gwerụ egwegwe; yẹle iphe ọzo, gbaru g'anyi nụ Chileke; dụ g'akpụru mbụ, oshi-ọmi anyi mịtaru; yẹle mẹe ọ̀phúú anyi; mẹ manụ; je anụ ndu-uke Chileke g'e dobegbaa l'ụlo, aakwakọbeje iphe l'ụlo Chileke. Anyi e-wota oke-lanụ-l'ụzo-iri l'iphe, anyi metaru l'alị nụ ndu Lívayi; noo kẹle ọo ndu Lívayi bẹ anakọje oke-lanụ-l'ụzo-iri lẹ mkpụkpu lẹ mkpụkpu ẹka aakọbeje iphe.

\VS{38}Onye uke Chileke, bụ onye shi l'eri Erọnu bẹ a-nọduje swiru ndu Lívayi ono m'ẹphe nakọje oke-lanụ-l'ụzo-iri ono. Ndu Lívayi ono e-shi l'ime oke-lanụ-l'ụzo-iri ono, ẹphe nakọru ono wofuta oke-lanụ-l'ụzo-iri je edobe l'ụlo, aakwakọbeje iphe l'ụlo-ẹku, dụ l'ụlo Chileke anyi.

\VS{39}Ndu Ízurẹlu mẹ ndu Lívayi bẹ a-tụje ereshi; mẹ mẹe ọ̀phúú; mẹ manụ wobata l'ụlo, aakwakọbeje iphe, bụ ẹka ivu k'eze-ụlo Chileke adụje; mẹ l'ẹka ndu-uke Chileke, l'eje ozi teke ono anọduje; mẹ ẹka ndu nche-ọnu-ọguzo; mẹ ndu agụje ebvu anọduje; mbụ l'anyi taa haẹdu ụlo Chileke anyi.”




\par }\Chap{11}{\SH Ndu byaru eburu lẹ Jierúsalẹmu
\par }
{\PP \VerseOne{1}Teke ono bụ ndu-ishi ndu Ízurẹlu bu lẹ Jierúsalẹmu. Ndu Ízurẹlu ọphuna bya atụa ido gude họta ndu e-je eburu lẹ Jierúsalẹmu, bụ mkpụkpu, dụ nsọ ono. Ọ bụru onye lanụ bẹ ẹphe ahọtaje l'ime ụmadzu iri; ẹphe ahaa tete ọphuu g'ẹphe buru lẹ mkpụkpu phẹ.

\VS{2}Ndu kweru wofuta onwophẹ l'ẹphe e-buru lẹ Jierúsalẹmu bẹ ndu Ízurẹlu jaru àjàjà.

\VS{3}Ndu ọwa-a bụ ndu ọphu bụ ndu-ishi mkpụkpu lẹ ndu ọphu bu lẹ Jierúsalẹmu; obenu lẹ ndu ọphuu, bụ iya bụ ndu Ízurẹlu; mẹ ndu-uke Chileke; mẹ ndu Lívayi; mẹ ndu eje ozi l'eze-ụlo Chileke; mẹ oshilọkpa ndu ejeru Sólomọnu ozi bẹ onyenọnu l'ẹhu l'ẹhu bukọta l'alị k'ẹka iya lẹ mkpụkpu phẹ l'alị Jiuda.

\VS{4}Oshilọkpa Jiuda mẹ oshilọkpa Benjiaminu bẹ harụ buru lẹ Jierúsalẹmu.

\par }{\PP Ndu ọphu bụ oshilọkpa Jiuda, bu lẹ Jierúsalẹmu bụ: Ataya; Ataya bụ nwa Uzáya; Uzáya bụru nwa Zekaraya; Zekaraya bụru nwa Amaraya; Amaraya bụru nwa Shefatiya; Shefataya bụru nwa Mahalalẹlu, bụ onye shi l'eri Pẹ́rezu.


\par }{\PP \VS{5}Tẹme waa Maseya; Maseya bụ nwa Baruku; Baruku bụru nwa Kọlu-Hoze; Kọlu-Hoze bụru nwa Hazaya; Hazaya bụru nwa Adaya; Adaya bụru nwa Jioyaribu; Jioyaribu bụru nwa Zekaraya, bụ onye shi l'eri Shilo.


\par }{\PP \VS{6}Oshilọkpa Pẹ́rezu, bu lẹ Jierúsalẹmu bẹ tụkoru dụ ụnu l'ụkporo ẹto l'ụmadzu ẹsato; bụkotaru mkparawa.


\par }{\PP \VS{7}Ndu bụ oshilọkpa Benjiaminu, bu lẹ Jierúsalẹmu bụ: Salu; Salu bụ nwa Meshulamu; Meshulamu bụru nwa Jiowedu; Jiowedu bụru nwa Pedaya; Pedaya bụru nwa Kolaya; Kolaya bụru nwa Maseya; Maseya bụru nwa Itiyẹlu; Itiyẹlu bụru nwa Jieshaya.


\par }{\PP \VS{8}A bya eyeru iya ụnwunna Salu phẹ, bụ Gabayi; mẹ Salayi.

\par }{\PP Iphe, ẹphe tụkoru dụ bụ ụnu labọ l'ụkporo ishii l'ụmadzu ẹsato.

\VS{9}Onye bụ onye-ishi phẹ bụ Jiowẹlu; nwa Zikiri; Jiuda, bụ nwa Hasenuwa bụru onye etsota onye-ishi lẹ mkpụkpu ono.


\par }{\PP \VS{10}Ndu uke Chileke, bu lẹ Jierúsalẹmu ono bụ: Jiedaya nwa Jioyaribu; mẹ Jiakinu;

\VS{11}mẹ Seraya nwa Hilikiya; Hilikaya bụru nwa Meshulamu; Meshulamu bụru nwa Zadọku; Zadọku bụru nwa Merayotu; Merayotu bụru nwa Ahitubu, bụ onye-ishi l'ụlo Chileke.

\VS{12}A bya eyeru iya ụnwunna phẹ, bụ ndu eje ozi l'eze-ụlo Chileke. Iphe, ẹphe tụkoru dụ bụ ụnu labọ l'ụkporo ụmadzu l'ụmadzu labọ.

\par }{\PP Onye ọzo bụ Adaya nwa Jierohamu; Jiehoramu bụru nwa Pelalaya; Pelalaya bụru nwa Amuzi; Amuzi bụru nwa Zekaraya; Zekaraya bụru nwa Pashọ; Pashọ bụru nwa Malukayịjia.

\VS{13}A bya eyeru iya ụnwunna iya, bụkota ndu-ishi l'ẹnya-unuphu ibe nna phẹ. Iphe, ẹphe tụkoru dụ bụru ụkporo iri l'ẹbo l'ụmadzu labọ.

\par }{\PP Onye ọzo bụ Amashayi nwa Azarẹlu; Azarẹlu bụru nwa Ahụzayi; Ahụzayi bụru nwa Meshilemotu; Meshilemotu bụru nwa Ima.

\VS{14}A bya eyeru iya ụnwunna iya ndu bụkota mkparawa. Iphe, ẹphe tụkoru dụ bụ ụkporo ishii l'ụmadzu ẹsato. Onye-ishi phẹ bụ Zabudẹlu nwa Hagedolimu.


\par }{\PP \VS{15}Ndu Lívayi, bu lẹ Jierúsalẹmu bụ: Shemaya nwa Hashubu; Hashubu bụru nwa Azurikamu; Azurikamu bụru nwa Hashabaya; Hashabaya bụru nwa Buni.


\par }{\PP \VS{16}Ndu ọzo bụ: Shabetayi yẹle Jiozabadu, bụ ndu-ishi ndu Lívayi mbụ ndu eleta ẹnya l'ozi, eeje l'azụ ụlo Chileke.


\par }{\PP \VS{17}Onye ọzo bụ: Matanaya nwa Mayịka; Mayịka bụru nwa Zabudi; Zabudi bụru nwa Asafu, bụ onye-ishi ebvu-ekele; mẹ epfu anụ Chileke.

\par }{\PP Bakụbukaya bụ onye k'ẹbo l'ụnwunna Matanaya.

\par }{\PP Onye ọzo bụ Abụda nwa Shamuwa; Shamuwa bụru nwa Galalu; Galalu bụru nwa Jiedutunu.


\par }{\PP \VS{18}Ndu Lívayi, bu lẹ mkpụkpu ono, dụ nsọ ono bẹ tụkoru dụ ụkporo iri l'ẹno l'ụmadzu ẹno.


\par }{\PP \VS{19}Ndu nche-ọnu-ọguzo, bu lẹ Jierúsalẹmu bụ: Akubu; mẹ Talụmonu; mẹ ụnwunna phẹ, bụ ndu anọduje eche nche l'ọnu-ọguzo. Iphe, ẹphe dụ bụ ụkporo ẹsato l'ụmadzu iri l'ẹbo.


\par }{\PP \VS{20}Ndu Ízurẹlu ọzo, phọduru nụ; mẹ ndu-uke Chileke; mẹ ndu Lívayi ọzo, bụ ndu phọduru nụ bẹ bukọta lẹ mkpụkpu lẹ mkpụkpu, nọgbaa l'alị Jiuda. Onyenọnu bugbaa l'oke alị nkiya.

\VS{21}Ndu eje ozi l'eze-ụlo Chileke buru l'eli úbvú Ofẹlu. Ọ bụru Ziha yẹle Gishipa bụ ndu-ishi ndu ono, eje ozi l'eze-ụlo ono.


\par }{\PP \VS{22}Ndu bụ ndu-ishi ndu Lívayi ono, bu lẹ Jierúsalẹmu bụ: Uzi nwa Bani; Banị bụ nwa Hashabaya; Hashabaya bụru nwa Matanaya; Matanaya bụru nwa Mayịka, bụ onye shi l'eri Asafu. Eri Asafu bẹ bụ ndu-ishi ebvu, aagụ agụgu l'eze-ụlo Chileke.

\VS{23}Ẹphebe ndu agụje ebvu ono bẹ eze tụru ekemu swiberu; ọ bụru iya anọduje egoshi iphe, ẹphe a-nọdu eme mbọku-mbọku.


\par }{\PP \VS{24}Onye nọ-chiru ẹnya ndu Ízurẹlu l'iphu eze bẹ bụ Petahaya nwa Meshezabẹlu; mbụ onye shi l'eri Zera nwa Jiuda.


\par }{\SH Ndu Ízurẹlu, bu lẹ mkpụkpu, ta abụdu Jierúsalẹmu
\par }
{\PP \VS{25}A bya l'ụnwu mkpụkpu ọzo mẹ ẹgu, dụ iya nụ; ụnwu Jiuda bẹ harụ buru lẹ Kiriyatu-Araba; mẹ ụnwu mkpụkpu, dụkota iya nụ. Ẹphe hakwarụpho buru lẹ Dibọnu mẹ ụnwu mkpụkpu, dụkota iya nụ; mẹ Jiekabuzẹlu mẹ ụnwu mkpụkpu, dụkota iya nụ.

\VS{26}Ẹphe buru lẹ Jieshuwa; mẹ Molada; mẹ Bẹtu-Pẹletu;

\VS{27}mẹ Haza-Shuwalu; mẹ Biye-Sheba; yẹle ụnwu mkpụkpu, dụkota iya nụ;

\VS{28}mẹ lẹ Zikulagu; mẹ Mekona; yẹle ụnwu mkpụkpu, dụkota iya nụ;

\VS{29}mẹ lẹ Enu-Rịmonu; mẹ Zora; mẹ Jiarumutu;

\VS{30}mẹ Zanowa; mẹ Adulamu; yẹle ụnwu mkpụkpu, dụkota iya nụ; mẹ lẹ Lakishi; yẹle ẹgu, nọkota iya nụ; mẹ lẹ Azeka yẹle ụnwu mkpụkpu, dụkota iya nụ. Ọo ya bụ l'ẹphe bu e -shi lẹ Biye-Sheba jeye lẹ nsụda Hịnomu.


\par }{\PP \VS{31}Oshilọkpa Benjiaminu bẹ shi lẹ Geba bua kwasẹru; ẹphe bu lẹ Mikumashi; mẹ Ayịjia; mẹ Bẹtelu; yẹle ụnwu mkpụkpu, dụkota iya nụ;

\VS{32}mẹ lẹ Anatọtu; mẹ Nobu; mẹ Ananaya;

\VS{33}mẹ Hazọ; mẹ Rama; mẹ Gitayimu;

\VS{34}mẹ Hadidi; mẹ Zebowimu; mẹ Nebalatu;

\VS{35}mẹ Lodu; mẹ Ono; yẹle nsụda “Nsụda ndu eme ọna.”

\VS{36}Ndu Lívayi, bụ ndu ẹphe l'ipfu Jiuda shi buru bẹ a harụ keru yeru ipfu Benjiaminu.




\par }\Chap{12}{\SH Ndu uke Chileke waa ndu Lívayi
\par }
{\PP \VerseOne{1}Waa ndu-uke Chileke; mẹ ndu Lívayi, ẹphe lẹ Zerúbabelu nwa Sheyalutiyẹlu; mẹ Jieshuwa swị shi l'ẹka a kpụru phẹ lẹ ndzụ lwa baa: Seraya; mẹ Jieremaya; mẹ Ẹzura;

\VS{2}mẹ Amaraya; mẹ Maluku; mẹ Hatushi;

\VS{3}mẹ Shekanaya; mẹ Rehumu; mẹ Meremotu;

\VS{4}mẹ Ido; mẹ Ginetoyi; mẹ Abáyijia;

\VS{5}mẹ Mijiaminu; mẹ Madaya; mẹ Biliga;

\VS{6}mẹ Shemaya; mẹ Jioyaribu; mẹ Jiedaya;

\VS{7}mẹ Salu; mẹ Amọku; mẹ Hilikaya; mẹ Jiedaya. Ndu ono shi bụkotaru ndu-ishi ndu-uke Chileke; bụru ishi ụnwunna phẹ teke Jieshuwa bụ ishi.


\par }{\PP \VS{8}Ndu kẹ Lívayi bụ: Jieshuwa; mẹ Binuyi; mẹ Kadụmelu; mẹ Sherebaya; mẹ Jiuda; mẹ Matanaya. Ọ bụru Matanaya yẹle ụnwunna iya bẹ bụ ndu k'ebvu-ekele dụ l'ẹka.


\par }{\PP \VS{9}Ụnwunna phẹ, bụ Bakụbukaya; yẹle Uni bụru ndu anọduje ekweru phẹ ebvu ono.


\par }{\SH Eri Jieshuwa, bụ onye-ishi ndu-uke Chileke
\par }
{\PP \VS{10}Jieshuwa bụ nna Jioyakimu; Jioyakimu bụru nna Ẹliyashibu; Ẹliyashibu bụru nna Jioyada;

\VS{11}Jioyada bụru nna Jionatanu; Jionatanu bụru nna Jiaduwa.


\par }{\SH Ndu-ishi l'ẹnya-unuphu ndu-uke Chileke
\par }
{\PP \VS{12}Ndu shi bụru ishi l'ẹnya-unuphu ndu-uke Chileke lẹ teke Jioyakimu bụ ishi bụ:

\par }{\Q Onye-ishi kẹ ẹnya-unuphu Seraya bụ Meraya.

\par }{\Q Onye-ishi kẹ ẹnya-unuphu Jieremaya bụru Hananaya.


\par }{\Q \VS{13}Onye-ishi kẹ ẹnya-unuphu Ẹzura bụru Meshulamu.

\par }{\Q Onye-ishi kẹ ẹnya-unuphu Amaraya bụru Jiehohananu.


\par }{\Q \VS{14}Onye-ishi kẹ ẹnya-unuphu Maluki bụru Jionatanu.

\par }{\Q Onye-ishi kẹ ẹnya-unuphu Shebanaya bụru Jiósẹfu.


\par }{\Q \VS{15}Onye-ishi kẹ ẹnya-unuphu Harimu bụru Adụna.

\par }{\Q Onye-ishi kẹ ẹnya-unuphu Merayotu bụru Hẹlukayi.


\par }{\Q \VS{16}Onye-ishi kẹ ẹnya-unuphu Ido bụru Zekaraya.

\par }{\Q Onye-ishi kẹ ẹnya-unuphu Ginetọnu bụru Meshulamu.


\par }{\Q \VS{17}Onye-ishi kẹ ẹnya-unuphu Abáyijia bụru Zikiri.

\par }{\Q Onye-ishi kẹ ẹnya-unuphu Minyaminu yẹle kẹ Mowadaya bụru Pilitayi.


\par }{\Q \VS{18}Onye-ishi kẹ ẹnya-unuphu Biliga bụru Shamuwa.

\par }{\Q Onye-ishi kẹ ẹnya-unuphu Shemaya bụru Jiehonatanu.


\par }{\Q \VS{19}Onye-ishi kẹ ẹnya-unuphu Jioyaribu bụru Matenayi.

\par }{\Q Onye-ishi kẹ ẹnya-unuphu Jiedaya bụru Uzi.


\par }{\Q \VS{20}Onye-ishi kẹ ẹnya-unuphu Salayi bụru Kalayi.

\par }{\Q Onye-ishi kẹ ẹnya-unuphu Amọku bụru Eba.


\par }{\Q \VS{21}Onye-ishi kẹ ẹnya-unuphu Hilikaya bụru Hashabaya.

\par }{\Q Onye-ishi kẹ ẹnya-unuphu Jiedaya bụru Netanẹlu.


\par }{\SH Edeshi ẹpha ndu-uke Chileke waa kẹ ndu Lívayi l'ẹkwo
\par }
{\PP \VS{22}Teke Ẹliyashibu bụ ishi; mẹ Jioyada; mẹ Jiohananu; mẹ Jiaduwa bẹ e dekọtaru ẹpha ndu-ishi ndu Lívayi; mẹ kẹ ndu-ishi ndu-uke Chileke l'ẹkwo; ẹpha ono bẹ e deru teke Dariyọsu bụ eze ndu Peshiya.


\par }{\PP \VS{23}Ụnwu Lívayi, bụ ndu-ishi l'ẹnya-unuphu ibe nna phẹ bẹ e dekọtaru ẹpha phẹ l'ẹkwo, e deshiru iphe, e meru teke ono. Ẹpha ono bẹ e deru jeye teke kẹ Jiohananu, bụ nwa Ẹliyashibu.


\par }{\SH Ekeshi ozi eze-ụlo Chileke
\par }
{\PP \VS{24}Ndu-ishi ndu Lívayi bụ: Hashabaya mẹ Sherebaya; mẹ Jieshuwa, bụ nwa Kadụmelu. Ụnwunna phẹ bẹ apfụjeru ghaaru phẹ iphu; agụ ebvu-ajaja yẹle ebvu-ekele. Teke ndu ọphuu gụru iya; ndu ọphuu ekwee ya ekwekwe ẹgube ono, Dévidi, bụ onye kẹ Chileke tọru phẹ ọkpa iya.


\par }{\PP \VS{25}Matanaya; mẹ Bakụbukaya; mẹ Obedaya; mẹ Meshulamu; mẹ Talụmonu; mẹ Akubu bẹ bụ ndu nche, anọduje eche nche l'ụlo, eedobeje iphe l'ọnu-abata eze-ụlo Chileke.


\par }{\PP \VS{26}Ndu ono bẹ jeru ozi lẹ teke kẹ Jioyakimu nwa Jieshuwa; mbụ nwanwa Jiozadaku; mẹ teke kẹ Nehemaya, bụ ọchi-ọha; mẹkwapho teke kẹ Ẹzura, bụ onye uke Chileke bya abụru onye edeje ẹkwo.


\par }{\SH Eye igbulọ Jierúsalẹmu l'ẹka Chileke
\par }
{\PP \VS{27}O be teke ee-woru igbulọ Jierúsalẹmu ono ye l'ẹka Chileke; a chọo ndu Lívayi jekọta l'ẹkameka, ẹphe bu; g'ẹphe byakọta Jierúsalẹmu bya egude ẹhu-ụtso; mẹ ebvu-ekele; kụa ogena; kpọo une; mẹ ogelenda; gude woru igbulọ ono ye l'ẹka Chileke.

\VS{28}Ndu Lívayi, bụ ndu ọgbo-ebvu ono shi l'iphe, bụ alị, nọ-pheru Jierúsalẹmu mgburugburu; mẹ ụnwu mkpụkpu, dụ lẹ Netofa tụko dzukọbe.

\VS{29}Ndu ọphu shi lẹ Bẹtu-Giligalu; mẹ l'ụzo Geba; mẹ Azụmavetu dzukọtaru; kẹle ndu ọgbo-ebvu ono bẹ metaru mkpụkpu buphee Jierúsalẹmu mgburugburu.

\VS{30}Ndu uke Chileke mẹ ndu Lívayi doo onwophẹ nsọ; bya edokwaaphọ ndu Ízurẹlu nsọ; bya edoo ọnu-abata Jierúsalẹmu yẹle igbulọ ono nsọ.


\par }{\PP \VS{31}Teke ono bẹ mu byaru eduta ndu-ishi ndu Jiuda; ẹphe nyihu eli igbulọ ono. Mu bya agbaa uzi ndu ebvu labọ, hagbaa shi, bụ ndu a-nọdu agụ ebvu-ekele.

\par }{\PP Uzi lanụ wụru shia eli igbulọ ono ụzo ẹkutara fụta lẹ Ọnu-abata Ikpọzu.

\VS{32}Ndu l'etso phẹ l'azụ bụ Hoshaya yẹle nkeru-ẹbo ndu-ishi ndu Jiuda;

\VS{33}mẹ Azaríya; mẹ Ẹzura; mẹ Meshulamu;

\VS{34}mẹ Jiuda; mẹ Benjiaminu; mẹ Shemaya; mẹ Jieremaya;

\VS{35}mẹ ndu ọzo, shi l'eri ndu-uke Chileke, chịgbaa opu; mẹkwapho Zekaraya, bụ nwa Jionatanu; Jionatanu bụ nwa Shemaya; Shemaya bụru nwa Matanaya; Matanaya bụru nwa Mayịkaya; Mayịkaya bụru nwa Zaku; Zaku bụru nwa Asafu;

\VS{36}yẹe ụnwunna iya, bụ Shemaya; mẹ Azarẹlu; mẹ Milalayi; mẹ Gilalayi; mẹ Mayi; mẹ Netanẹlu; mẹ Jiuda; mẹ Hanani. Ẹphebedua bẹ gude ụdudu ngwa-ebvu, Dévidi, bụ onye kẹ Chileke sụru g'e gudeje. Ọ bụru Ẹzura, bụ onye edeje ẹkwo bẹ vutaru phẹ ụzo.

\VS{37}Ẹphe rwuẹpho Ọnu-abata Ẹnya-nwobvu; ẹphe kwasẹru je enyikota ẹka eeshije enyiba lẹ mkpụkpu Dévidi; mbụ mẹ a -nọdu enyikọta igbulọ ono enyikọta. Ẹphe kwasẹru eli igbulọ ụlo Dévidi ono fụta lẹ Ọnu-Abata-Mini, nọ l'ụzo ẹnyanwu-awawa.


\par }{\PP \VS{38}Ndu ebvu ọphunapho wụru shia ụzo ẹkicha. Mbẹdua mẹ nkeru-ẹbo ndu Ízurẹlu nọdu etso phẹ l'azụ l'eli igbulọ ono. Anyi shi l'ụlo-ephekerephe Ọtapfupfupfu-ọku fụta lẹ Igbulọ-ọsa.

\VS{39}Anyi shi l'ẹka ono wụru je aghaa Ọnu-abata Ifuremu; mẹ Akahụ Ọnu-abata; mẹ Ọnu-abata Ẹma; mẹ Ụlo-ephekerephe Hananẹlu; mẹ Ụlo-ephekerephe, aza Ụkporo-ise; shi nno fụta lẹ Ọnu-abata Atụru. Ọ bụru l'ọnu-abata Nche bẹ ẹphe jeberu.


\par }{\PP \VS{40}Ndu ọgbo-ebvu labọ ono, agụje ebvu-ekele ono bya anọdu l'ọnodu phẹ l'ụlo Chileke. Mbẹdua mẹ nkeru-ẹbo ndu-ishi ono nọdukwapho l'ọnodu k'anyi.

\VS{41}Ndu uke Chileke, bụ Ẹliyakimu; mẹ Maseya; mẹ Minyaminu; mẹ Mayịkaya; mẹ Eliyowenayi; mẹ Zekaraya; mẹ Hananaya nọdu l'ọnodu nkephẹ pagbaarụ opu l'ẹka.

\VS{42}Ndu ọzo bụ Maseya; mẹ Shemaya; mẹ Eleyaza; mẹ Uzi; mẹ Jiehohananu; mẹ Malukayịjia; mẹ Elamu; mẹ Eza. Ndu ebvu ono wata agụ ebvu; onye bụ ishi ebvu phẹ bụru Jiezurahaya.


\par }{\PP \VS{43}Mbọku ono bẹ ẹphe gwerụ ngwẹja, parụ ẹka apaa; ẹhu tsọo phẹ ụtso; noo kẹle Chileke bẹ meru g'ẹhu tsọo phẹ ụtso shii. Ụnwanyi mẹ ụnwegirima tụko ete ẹswa. A -gbẹ l'ẹka dụ ẹnya anụ ụzu ẹhu-ụtso, aatụ lẹ Jierúsalẹmu.


\par }{\SH Iphe, a nụru g'e gude baarụ Chileke ẹja l'ụlo iya
\par }
{\PP \VS{44}Ọ bụru mbọku ono bẹ a họtaru ndu a-nọdu eletajẹ ẹnya l'ụlo, eedobeje iphe, a tụru atụtu; mẹ akpụru-iphe-mbụ; mẹ oke-lanụ-l'ụzo-iri. Ndu ono e-shije l'opfu, a kọkotaru lẹ mkpụkpu ono mgburugburu wobata iphe bya edobe l'ụlo ono, eedobeje iphe ono ẹgube ekemu sụru g'e mejeru iya ndu-uke Chileke mẹ ndu Lívayi. Kẹle ndu-uke Chileke; mẹ ndu Lívayi ono, eje ozi ono meru; ẹhu nọdu atsọ ndu Jiuda ụtso.

\VS{45}Ẹphe eje ozi Chileke phẹ; bya eje ozi k'asafụ ntụrwu; ẹgube ono, ndu ebvu mẹ ndu nche-ọnu-ọguzo ejekwaphọ ozi, rwuberu phẹ nụ; ẹgube ono, Dévidi mẹ nwa iya, bụ Sólomọnu sụru g'e meje iya.

\VS{46}Noo kẹle teke Dévidi mẹ Asafu nọ ndzụ; mbụ teke ndiche bẹ e shi nweru ndu-ishi ndu ebvu; nweru ebvu, e gude aja Chileke ajaja; mẹ ebvu, e gude ekele iya ekele.

\VS{47}Teke Zerúbabelu yẹe Nehemaya bụ ishi bẹ ndu Ízurẹlu g'ẹphe ha ewotajẹ iphe, rwuberu ndu ebvu mẹ ndu nche-ọnu-ọguzo nụ phẹ mbọku-mbọku. Nokwaphọ g'ẹphe edobeje iphe nsọ nụ ndu Lívayi; ndu Lívayi edobe iphe nsọ nụ oshilọkpa Erọnu.




\par }\Chap{13}{\SH Ebufu ndu ọhozo l'ẹka ndu Ízurẹlu nọ
\par }
{\PP \VerseOne{1}Mbọku ono bẹ ẹphe gụru iphe, e deru l'ẹkwo Mósisu; ndu Ízurẹlu nụma-dzuru iya. Iphe, a guvuru l'ẹkwo ono bụ g'ọ tọ dụkwa onye Amọnu; ọzoo l'ọo onye Mówabu e-je abata l'ẹka ndibe Chileke dzukọberu;

\VS{2}noo kẹle ẹphe te gudedu nri mẹ mini gba ndu Ízurẹlu ndzuta; ọ bụchiaru Belamu bẹ ẹphe butaru g'ọ bya bya atụa phẹ ọnu. Ọ tọ bụ lẹ Chileke anyi gharu ọnu ono ịghaphu; ọ bụru ọnu-ọma.

\VS{3}Ọo ya bụ; ndu Ízurẹlu nụmaepho iphe, ekemu ono pfuru; ẹphe bufukọta ndu shi l'ọhozo l'ẹka ndu Ízurẹlu nọ.


\par }{\SH Nehemaya edozi iphe
\par }
{\PP \VS{4}Tẹmanu iphe ono mee bẹ Ẹliyashibu, bụ onye uke Chileke; mbụ onye a tụru ẹka g'ọ bụru onye-ishi ẹka eedobeje iphe l'eze-ụlo Chileke; bẹ yẹle Tobaya dụ lẹ ree shii.

\VS{5}Eze mkpuru ono, e shi edobeje ngwẹja-nri; mẹ ụ̀nwù-isẹnsu; mẹ ivu, e gude eje ozi l'eze-ụlo Chileke; mẹ oke-lanụ-l'ụzo-iri k'ereshi; mẹ kẹ mẹe; mẹ kẹ manụ, aasụje g'e wotaru ndu Lívayi; mẹ ndu ebvu; mẹ ndu nche-ọnu-ọguzo; mbụ mkpuru ono, e shi edobeje iphe, a tụru ụtu nụ ndu-uke Chileke bẹ Eliyashibu nụru Tobaya.

\VS{6}Teke ono, iphe ono eme ono bẹ mu ta nọdu lẹ Jierúsalẹmu. Noo kẹle apha, kwe Atakuzakuzẹsu ụkporo apha l'apha iri l'ẹbo, e meru iya eze ndu Bábilọnu bẹ mu laphuru azụ l'ibe eze. A nọepho nwanshịi; mu rwọo eze g'ọ haa mu gẹ mu lashịa.

\VS{7}Mu bya alwarwuta Jierúsalẹmu bya ahụma ẹjo-iphe ono, Ẹliyashibu meru l'opfu ẹhu Tobaya ono; mbụ anụnu ono, ọ nụru iya mkpuru, dụ l'eze-ụlo Chileke o buru ono.

\VS{8}Iphe ono ghushikpọ mu eghu ike; mu chịtakota ivu ụlo, bụ kẹ Tobaya, nọ lẹ mkpuru ono; tuphashia l'etezi.

\VS{9}Mu bya akaru; a bya emechaa mkpuru ono emecha; mu bya egwetakọta ivu, eegudeje eje ozi l'ụlo Chileke bya edobephu azụ l'ẹka ono; mẹ ngwẹja-nri; mẹ ụ̀nwù-isẹnsu.


\par }{\PP \VS{10}Mu bya amakwarụpho l'a taa nụjedu ndu Lívayi iphe, rwuberu phẹ nụ; o mee k'ọphu bụ lẹ ndu Lívayi; mẹ ndu l'agụje ebvu, bụ ndu l'eje ozi l'eze-ụlo Chileke ono bẹ gbakashịhuru nụ; onyenọnu kọahaa opfu iya.

\VS{11}Ọo ya bụ mu baarụ ndu-ishi mba sụ phẹ: “?Bụ gụnu meru g'o gude a parụ eze-ụlo Chileke gbado ẹgube-a?” Mu bya achịkobe ndu Lívayi; mẹ ndu ono, agụje ebvu ono dobephu phẹ azụ l'ọnodu phẹ.

\VS{12}Ọ bụru teke ono bẹ ndu Jiuda l'ophu wobataaharu oke-lanụ-l'ụzo-iri, shi l'ereshi; mẹ mẹe; mẹ manụ l'ụlo, eedobeje iphe.

\VS{13}Ndu mu tụru ẹka g'ẹphe bụru ndu-ishi ụlo ono, eedobeje iphe ono bụ: Shelemaya, bụ onye uke Chileke; mẹ Zadọku, bụ onye edeje ẹkwo; mẹ onye Lívayi, ẹpha iya bụ Pedaya. Onye mu họtaru swibe phẹ g'o yejeru phẹ ẹka bụ Hananu nwa Zaku; bụru nwanwa Matanaya; noo kẹle ndu ono bẹ a gụru lẹ ndu e gude ire phẹ ẹka. Ozi phẹ bụ g'ẹphe kejeru ụnwunna phẹ iphe.


\par }{\PP \VS{14}“Gụbe Chileke mu; nyatakwa mu rọo ya l'iphe-a, mu meru-a. Be huchafụkwa iphe, dụ ree, mu megbabẹru eze-ụlo gụbe Chileke mu; mẹ l'ozi, eeje l'ẹka ono.”


\par }{\PP \VS{15}Teke ono bẹ mu hụmaru ndu nọ lẹ Jiuda azọshi mẹe l'akpụru vayịnu l'eswe-atụta-unme; gude nkapfụ-ịgara evubatagbaa ereshi; mẹ mẹe; mẹ akpụru vayịnu; mẹ akpụru figu; mẹ ivu ọzo, dụ iche iche. Ẹphe nọdu evu iya ala lẹ Jierúsalẹmu l'eswe-atụta-unme. Mu lọo phẹ ẹka lẹ nchị g'ẹphe haa ere nri lẹ mbọku ono.

\VS{16}Ndu Taya, bụ ndu bukwaphọ lẹ Jierúsalẹmu bẹ evubatajẹ ẹma; mẹ ngwaswa ọzo, dụ iche iche ere ndu Jiuda lẹ Jierúsalẹmu l'eswe-atụta-unme.

\VS{17}Ọo ya bụ; mu baarụ ndu a maru ẹpha phẹ lẹ Jiuda mba sụ phẹ: “?Ẹjo-iphe ọwa, unu eme-a bụ gụnu; kẹ g'unu merwushi eswe-atụta-unme?

\VS{18}?Tọbudu ẹgube iphe ono bẹ nna unu phẹ meru; meru iphe, Chileke anyi meru g'ẹjo iphe-ẹhuka-a dapfuta anyi waa mkpụkpu-a? Unu byakwa nta-a bya awata emerwụshi eswe-atụta-unme; shi nno eme g'oke ẹhu-eghu Chileke kabaa azụpyabe ndu Ízurẹlu.”


\par }{\PP \VS{19}O be l'ụzo nchi-ejihu lẹ mbọku, bụ nchitabọhu iya a-bụru eswe-atụta-unme; mu tụa ekemu sụ g'a gbachishikọta mgbo ọnu-abata Jierúsalẹmu; sụkwapho g'a ta gụhakwa iya agụha jeye eswe-atụta-unme a-bvụada. Tẹme mu harụ ndu-ozi mu dokachaa l'ọnu-abata ono g'ọ tọ dụshi ivu, ee-vubata l'eswe-atụta-unme ono.

\VS{20}Ndu nghọ; mẹ ndu ere ngwaswa, dụ iche iche kwachaa akwakwa l'azụ Jierúsalẹmu ugbo lanụ; ọzoo ugbo ẹbo.

\VS{21}Mu bya alọoru phẹ ẹka lẹ nchị sụ phẹ: “?Bụ gụnu meru g'o gude unu nọdu akwajẹ l'azụ igbulọ ono? Unu -mebaa ya ọzo bẹ mu a-dakwa unu ẹka.” Shita teke ono kwasẹru bẹ ẹphe byabuhuru l'eswe-atụta-unme.

\VS{22}Mu sụ ndu Lívayi g'ẹphe sachaa onwophẹ asacha je anọdu cheje nche l'ọnu-abata ono; k'ọphu ee-dobe eswe-atụta-unme ono nsọ.

\par }{\PP Nyatakwa mu phọ l'iphe-a, mu meru-a; gụbe Chileke mu. Guderọ n-yemobu ngu ono, parụ ẹka ono phụaru mu obu-imemini.


\par }{\PP \VS{23}Lẹ teke ono bẹ mu hụmakwarupho ndu Jiu, lụshiru ụnwanyi, shi lẹ Ashịdodu; mẹ lẹ Amọnu; mẹ lẹ Mówabu.

\VS{24}Nkerẹbo l'ụnwegirima phẹ nọdu epfu opfu ndu Ashịdodu; ọzoo opfu ndu ibiya nkephẹ; ọphu ẹphe ta amadụ g'eepfu opfu-alị ndu Jiu.

\VS{25}Mu bya abaarụ phẹ mba tụa phẹ ọnu. O nweru ndu ọphu mu chiru iphe; lashịa phẹ ẹgbushi l'ishi. Mu sụ phẹ g'ẹphe gude ẹpha Chileke ria nte sụ: “Anyi ta abyadụ e-kuta ụnwada anyi kee ụnwu phẹ nwoke; ọphu anyi ta abyadụ alụtaru ụnwu anyi unwoke ụnwada phẹ; ọphu anyi ta alụtadu phẹ k'onwanyi.

\VS{26}?Tọ bụnaa k'ụnwanyi, dụ nno bẹ Sólomọnu, bụ eze ndu Ízurẹlu gude mee iphe-ẹji tọo? L'ọhamoha bẹ ta adụkwa eze ọzo, dụ gẹ yẹbedua. Tẹme ọ bụru onye Chileke iya yeru obu; Chileke mee ya g'ọ bụru eze ndu Ízurẹlu l'ophu. Obenu l'ọo ụnwanyi ọhozo bẹ kpatalẹru-a o mee iphe-ẹji.

\VS{27}?Ọ dụ ree g'anyi gude nchị anyi nụma l'unu l'eme ẹjo-iphe, ha ẹgube-a; mbụ l'unu lụshiru ụnwanyi ọhozo; shi nno bụru ndu mesweru Chileke anyi tọo?”


\par }{\PP \VS{28}Onye lanụ l'ụnwu Jioyada; nwa Ẹliyashibu, bụ onye-ishi ndu-uke Chileke bẹ bụ ọgo Sambalatu, bụ onye Horonu. Ọo ya bụ; mu chịfu iya g'o shi l'ẹka mu nọ lụfu.


\par }{\PP \VS{29}Nyatakwa phẹ; gụbe Chileke mu; noo kẹle ẹphe tụrwuwaru ọkwa ndu-uke Chileke; bya atụrwua ọgbandzu, gụ lẹ ndu-uke Chileke mẹ ndu Lívayi gbaru.


\par }{\PP \VS{30}Tọbudu iya bụ; mu safụkota phẹ ntụrwu, ẹphe chitaru l'ẹhu ndu alị ọzo; bya anụchaa phẹ ozi, gbaru ndu-uke Chileke; mẹ ndu Lívayi; onyenọnu jeahaa ozi, gbaru iya nụ.

\VS{31}Mu mekwaphọ g'e vutajẹ nkụ yẹle akpụru-iphe-mbụ l'orwuberu iya.

\par }{\PP Gụbe Chileke mu; nyatakwa mu rọ lẹ k'ọma.

\par }