\NormalFont\ShortTitle{Jiona}

{\MTB Ẹkwo

\par }{\MT Jiona

\par }{\MTB Onye Mpfuchiru Chileke



\par }\ChapOne{1}{\SH Jiona agbaru Chipfu ọso
\par }
{\PP \VerseOne{1}Chipfu ziru Jiona nwa Amịtayi ozi sụ iya-a:

\VS{2}“Tụgbua jeshia eze mkpụkpu ono, bụ mkpụkpu Ninive je epfuru opfu nụ ndu bu iya nụ; kẹle ẹjo-ememe, ẹphe eme rwuwaru ẹka mu nọ.”


\par }{\PP \VS{3}Obenu lẹ Jiona gbalihuru gbalaa; ọ bụru iya eje mkpụkpu Tashishi. Ọ bya ejerwua mkpụkpu Jiọpa; bya ahụma ụgbo-mini, akwakọbe eje ọnu-ẹnyimu mkpụkpu ono, bụ Tashishi. Ọ bya eje apfụa ụgwo bahụ l'ụgbo ono. A kpọru ụgbo ono; ọ bụru phẹ eje Tashishi; ọ bụru ẹka ọogbalaru Chipfu.
 

\par }{\PP \VS{4}Tọbudu iya bụ; Chipfu byanụ ezia oke phẹrephere; ọ wata ezi l'eli eze-ẹnyimu ono. Oke akpara-mini wata atụtu; tụahaa k'ọphu ụgbo meaharu g'ọ nyakashịhu.

\VS{5}Ndzụ wata agụ iphe, bụkpoo ndu nọ l'ụgbo ono. Onyenọnu wata arọ nshi iya ẹhu. Ẹphe pashịahaa iphe, nọ l'ụgbo wata echie lẹ mini g'ụgbo dụ phekpala.

\par }{\PP Obenu lẹ Jiona gbẹro nọdukpooro l'ọhu ụgbo ono; mgbẹnya tụ-mihu iya.

\VS{6}Onye-ishi ụgbo bya ejepfu iya je asụ iya: “?Bụ gụnu bẹ iime nno; gụbe nwọphu eku mgbẹnya? ?Tii tehudu rọo nshi ngu ẹhu g'a maru nshi ngu ọbu ?l'a-rị-vu anyi l'ọriri mee g'anyi ta ala l'iswi?”


\par }{\PP \VS{7}Ndu nọ l'ụgbo ono nọnyaa bya asụ: “Unu bya g'anyi tụa ido gude maru onye bụ iya eme anyi ahụma-a.” Ẹphe bya atụa ido. Ọ daaru Jiona.


\par }{\PP \VS{8}Ọ bụru iya bụ; ẹphe jịa ya sụ iya: “Yeeru anyi ọnu. ?Bụ onye bẹ ẹjo-iphe-a, l'eme l'ẹhu anyi-a shi l'ẹka? ?I meje gụnu? ?I shi awe? Alị ẹka ị shi ?aza gụnu? ?I bụ onye awe?”


\par }{\PP \VS{9}Ọ bya eyeeru phẹ ọnu sụ phẹ lẹ ya bụkwa onye Hiburu. L'onye ya abajẹru ẹja bụkwa Chipfu; mbụ Chileke k'imigwe; onye bụ iya meru eze-ẹnyimu; bya emee alị l'ophu.

\VS{10}Ọ bya akọoru phẹ g'ọonwuru yẹle iya. Ẹphe bya amaru l'ọo agbala bẹ oome g'ọ nahụ Chipfu gbala.

\par }{\PP Opfu iya ono mee; ndzụ gụahaa phẹ. Ẹphe jịa ya sụ iya: “?Ọ bụkwanuru gụnu bẹ iime nno?”


\par }{\PP \VS{11}Mini ono nọdu akakpọekwapho achị ọku eje. Ẹphe bya ajịa ya sụ iya: “?Bụ gụnu bẹ anyi e-me ngu g'eze-ẹnyimu daaru anyi nyọnyoronyo?”


\par }{\PP \VS{12}Ọ sụ phẹ: “Unu palia mu ephekerephe parụ chie l'ime eze-ẹnyimu-a g'unu ahụma l'ọo-dachaa nyọnyoronyo. Mu maru-a l'ọo mu kparụ iphe, oke akpara-mini-a watarụ unu atụtu.”


\par }{\PP \VS{13}O betachia nno; ndu ono tụko ike phẹ mekọta g'ẹphe kpọphu ụgbo ono azụ je apfụbe l'alị; ọphu ẹphe adụdu ike; kẹle eze-ẹnyimu ono kabaa atangịrihu eme lẹ g'o shi dụ lẹ mbụ.

\VS{14}Ẹphe tụko wata araku Chipfu sụ iya: “Gụbe Chipfu; jiko te emegbukwa anyi mẹ anyi -gbua nwoke-a. G'ọchi onye adụdu iphe, o meru ta atukokwaru anyi l'ishi; kẹle ọ kwa g'ọ dụ ngu bụ gẹ gụbe Chipfu meru.”

\VS{15}Ẹphe bya apalia Jiona tụfu l'ụgbo ono; woru iya chie l'eze-ẹnyimu ono; mini ono, achị warawara ono bụru nyọnyoronyo.

\VS{16}Iphe ono, meru nụ ono mee; ndu ono wata atsụ Chipfu ebvu ọkpobe atsụtsu. Ẹphe gwaa Chipfu bya ekweshia ya ukwe-iphe.


\par }{\PP \VS{17}Obenu lẹ Chipfu dobewaru ophomu-okazụ, lweru Jiona. Jiona nọo l'ime ẹpho ophomu-okazụ ono ujiku ẹto eswe l'ẹnyashi.




\par }\Chap{2}{\SH Jiona epfu anụ Chileke
\par }
{\PP \VerseOne{1}Tọbudu iya bụ; Jiona bya anọdu l'ime ẹpho okazụ l'ẹka ono wata epfu anụ Chipfu, bụ Chileke iya.

\VS{2}O pfua sụ:

\par }{\Q Teke mu eje eze iphe-ẹhuka

\par }{\QB bẹ mu rakuru Chipfu.

\par }{\Q Ọ nụma olu mu.

\par }{\Q Ọ bụru l'ime alị-maa bẹ mu

\par }{\QB chiru g'a gbaaru mu

\par }{\QB mkpu.

\par }{\Q Ị nụma mkpu, mu echi.


\par }{\Q \VS{3}Ị parụ mu chie l'ime

\par }{\QB ogbu-mini;

\par }{\QB mbụ l'ọhu-alị eze-ẹnyimu.

\par }{\Q Utso gbaa gbapyabẹ mu.

\par }{\Q Akparamini ngu mẹ

\par }{\QB gborogboro,

\par }{\QB ọoso nọdukota awụ

\par }{\QB mu awụwu.


\par }{\Q \VS{4}Mu pfua sụ: A chịfuakwaru

\par }{\QB mu l'atatiphu ngu.

\par }{\Q Ọle mu a-dabẹkwa-a ẹnya

\par }{\QB l'ụzo eze-ụlo ngu,

\par }{\QB dụ nsọ ọzo.


\par }{\Q \VS{5}Gẹ mini meru g'o ria mu

\par }{\QB rimia;

\par }{\QB ogbu-mini lwee mu

\par }{\QB kawọmu.

\par }{\Q Ẹlwubara mini kwechia mu

\par }{\QB ishi.


\par }{\Q \VS{6}Mu dalahụkpoepho l'ọhu

\par }{\QB l'ọhu eze úbvú.

\par }{\Q Ọhu alị woru mu tụa mkpọro

\par }{\QB ojejoje.

\par }{\Q Obenu l'ị gụtaru ndzụ mu

\par }{\QB l'iduma;

\par }{\QB mbụ gụbe Chipfu,

\par }{\QB bụ Chileke mu.


\par }{\Q \VS{7}Teke mu shi abyawaa

\par }{\QB atụ-buhu unme bẹ

\par }{\QB mu nyatarụ gụbe

\par }{\QB Chipfu.

\par }{\Q Mu pfuahaa opfu nụahaa

\par }{\QB ngu;

\par }{\QB opfu mu rwua ẹka ị

\par }{\QB nọ l'eze-ụlo ngu,

\par }{\QB dụ nsọ.


\par }{\Q \VS{8}“Ndu bụ mkpọkoro ntẹkpe

\par }{\QB bẹ ẹphe tụru swịswia

\par }{\QB bẹ o too rwuẹdu ẹka;

\par }{\QB mbụ eze-iphe-ọma ono,

\par }{\QB e gege meru phẹ ono.


\par }{\Q \VS{9}Obenu lẹ mbẹdua

\par }{\QB a-nọduepho agụ

\par }{\QB ebvu-ekele gude

\par }{\QB agwa ngu.

\par }{\Q Iphe, mu kweru ukwe

\par }{\QB ememe bẹ mu e-mekọta.

\par }{\Q Ndzọta bụkwa onye ooshije

\par }{\QB l'ẹka bụ Chipfu!”


\par }{\PP \VS{10}Tọbudu iya bụ;

\par }{\QB Chipfu bya atụaru okazụ

\par }{\QB ono ekemu; o je agbọfu

\par }{\QB Jiona l'alị ọkponku.




\par }\Chap{3}{\SH Jiona eje Ninive
\par }
{\PP \VerseOne{1}Tọbudu iya bụ; Opfu Chipfu bya erwua Jiona nchị k'ugbo ẹbo sụ iya:

\VS{2}“Tụgbua je mkpụkpu Ninive; mbụ oke mkpụkpu ono; je ezia ndu bu iya nụ ozi, mu ziru ngu!”


\par }{\PP \VS{3}Tọbudu iya bụ; Jiona gbalihu; bya ejeshia Ninive; g'o mee iphe, Chipfu sụru g'o mee. Ninive ono bụ eze mkpụkpu, parụ ẹka apaa. Iphe, eejeje ije tẹme aaghabua ya ẹbo bụ ujiku ẹto.

\VS{4}Jiona bya ejee ije ujiku ophu gude bamihu l'ime mkpụkpu ono bya eje araahaa ya arara sụ: “Iphe, ọ phọduru bụ ụkporo abalị labọ; Ninive abụru mkpurupyata.”

\VS{5}Ndu Ninive bya ekweta kẹ Chileke. Ẹphe bya araa ya arara sụ g'onyenọnu wata aswịru Chileke ẹgu. G'ẹphe hakọta bya eyee uwe-aphụ; e -shikpọo l'onye kachaa shii l'ime phẹ; jasụ l'onye kachaa nwanshịi.


\par }{\PP \VS{6}Eze ndu Ninive bya anụma iphe ono, ada nụ ono; ọ gbalihu l'aba-eze iya; bya eyefu akpawuru uwe eze iya; bya eworu uwe-aphụ gbaphua onwiya; bya anọdu anọo gwọo onwiya lẹ ntụ.

\VS{7}Ọ bya ezia g'a raa ọ́rà gbaa Ninive mgburugburu sụ:

\par }{\PP “Wakwa iphe, eze yẹle ndu ẹphe l'iya bụ ndu-ishi mkpụkpu pfuru baa: G'ọ tọ dụkwa nemadzụ; ọzoo anụ; ọzoo eswi; ọzoo atụru, a-dụru iphe, oo-ri; ọphu ọ dụkwa onye a-ngu iphe, aangụ angụngu.

\VS{8}G'a tụko nemadzụ mẹkpoo anụ phụkota uwe-aphụ. G'onyenọnu wata araku ẹpha Chileke ẹgwegwa. G'ẹphe tụko haa ẹjo-ememe, ẹphe eme; mẹkpoo mkpawere, ẹphe eme ndu ọzo.

\VS{9}G'a maru ?Chileke a-ghakọbe gude obu-imemini iya gbanwee oke ẹhu-eghu iya ono; k'ọphu anyi taa laẹdu l'iswi.”


\par }{\PP \VS{10}O be teke Chileke hụmaru iphe, ẹphe meru; waa g'ẹphe gude ghakọbe haa eme iphe-ẹji phẹ ono; ọ phụaru phẹ obu-imemini; ọphu o mebyishiẹduru phẹ g'o shi chịa dobe lẹ ya e-mebyishi phẹ.




\par }\Chap{4}{\SH Ọvuma, Jiona avụru Chileke
\par }
{\PP \VerseOne{1}Iphe ono dụ Jiona ẹji ntụmatu. O ghuahaa ya eghu.

\VS{2}Ọ bya epfuahaa nụahaa Chipfu sụ: “Gụbe Chipfu; ?tọ bụdu iphe-a bẹ mu pfuru teke mu nọ l'alị anyi-a? Ọ kwa iphe-a meru g'o gude mu mee ẹgwegwa jeshia mkpụkpu Tashishi; kẹle mu maru l'ị bụ Chileke, menụkaru eze-iphe-ọma; tẹme ị nọdu aphụje obu-imemini; ọphu ẹhu eghujedu ngu eghu ẹgwegwa; tẹme ị nọdu eyeje obu yegharụ iya ẹka; ị bụru Chileke, e tee ekwojedu gburumu mee gẹ nemadzụ bụru ọla-l'iswi.

\VS{3}Nta-a; gụbe Chipfu; gbua mu egbugbu; kẹle anwụhu ka mu ree eme l'anọdu ndzụ.”


\par }{\PP \VS{4}Obenu lẹ Chipfu yeru iya ọnu sụ iya: “Ẹhu-eghu ọwa-a, eghu ngu nụ-a ?ọ gbaru ngu-a?”


\par }{\PP \VS{5}Jiona tụgbua je anọdu anọo l'ẹka lanụ lẹ mgboru mkpụkpu ono; l'ụzo ẹnyanwu-awawa iya. O je je atụaru onwiya mkpu l'ẹka ono; bya eje anọdu lẹ mkpula iya leahaa ẹnya gẹ ya maru iphe, e-mechaa mee mkpụkpu ono.

\VS{6}Tọbudu iya bụ; Chipfu, bụ Chileke bya emee gẹ vayịnu futa l'ẹka ono; bya emee ya; ọ bachishia ẹkameka lẹ mkpula ẹka Jiona nọ bya emee g'ìbvù dụ l'ẹka ono gẹ Jiona ta aghahẹ chịrichiri. Vayịnu ono mee; ẹhu tsọahaa Jiona ụtso shii.

\VS{7}Obenu l'o beru l'ụtsu; lẹ nchitabọhu iya; Chileke bya eye ụnwu-ẹhu; ọ bya atanwụa vayịnu ono; ọ nwụlwashihukota.

\VS{8}Tọbudu iya bụ; anwụ chifuẹpho; Chileke bya awata ezi oke phẹrephere ụguru, shi l'ụzo ẹnyanwu-awawa; tẹme anwụ chiahaa Jiona ịgbangu ịgbangu l'ishi; k'ọphu meji tọfuaharu iya atọfu. Ọ dụ iya g'a sụ lẹ ya nwụhuru. Ọ sụ: “Anwụhu kaakwa mu nụ ree eme l'anọdu ndzụ.”


\par }{\PP \VS{9}Tọbudu iya bụ; Chileke bya asụ Jiona: “?Ọ gbaru kẹ g'ẹhu wata ngu eghu eghu lẹ kẹ vayịnu ono tọo?”

\par }{\PP Ọ sụ iya: “Ee! Ẹhu eghukwa mu eghu. Mbụ l'iphe, agụ mu nụ nta bụkwa anwụhu.”


\par }{\PP \VS{10}No iya; Chipfu bya asụ iya: “?Ị hụmaru gẹ kẹ vayịnu-a atsụ-be ngu l'ẹhu; l'ẹbe abụ l'ọo ngu kụru iya; ọphu ọ bụdu ngu meru iya ọ baahaa ụba. Nchi byaru abọhu; o futawaa. Nchi bya l'abọhu ọzo; ọ nwụhuwaa.

\VS{11}Obenu lẹ mkpụkpu Ninive bẹ ndu bu iya nụ daghataru ụkporo ụnu ụmadzu iri l'ise\FTNT{*}{{\FR 4:11 }{\FR{4:11
}}{\FT{Bụ iya bụ 120,000 lẹ mbekee.}}}, bụ ndu amadụ onwophẹ ẹkicha; ọzoo ẹkutara; ẹphe nwekwarụpho ikpoto eswi. ?Bụ eze mkpụkpu, ha ẹgube ono bẹ mu tege aphụduru obu-imemini tọo?”

\par }