\NormalFont\ShortTitle{Ebvu Sólomọnu}

{\MTB Ẹkwo

\par }{\MT Ebvu Sólomọnu



\par }\ChapOne{1}{\PP \VerseOne{1}Ebvu, kakọta ree l'iphe,

\par }{\QB bụ ebvu, a gụru agụgu,

\par }{\QB bụ iya bụ ebvu ọphu

\par }{\QB Sólomọnu gụru.


\par }{\SH Iphe eepfu l'ọkpoku ibe eze
\par }
{\Q \VS{2}Ọ dụ mu g'a sụ l'ii-tsutsu mu

\par }{\QB ọnu;

\par }{\QB kẹle n-yemobu ngu kakwa

\par }{\QB mẹe eme ẹhu-ụtso.


\par }{\Q \VS{3}Manụ, ị nyịru eshikwa

\par }{\QB mkpọ shii.

\par }{\Q Ẹpha ngu tụko ẹkameka

\par }{\QB ngaa g'ẹka manụ,

\par }{\QB eshi mkpọ wụshihuru.

\par }{\Q Ọ bụru iphe ono kparụ iphe,

\par }{\QB ụnwumgboko yeru

\par }{\QB ngu obu.


\par }{\Q \VS{4}Duta mu; g'anyi tụgbu-kebe!

\par }{\Q Eze bẹ dubatawaru mu l'ụlo

\par }{\QB iya;

\par }{\QB mbụ l'ẹka anyi a-nọdu;

\par }{\QB ẹhu atsọo anyi ụtso;

\par }{\QB anyi etee ẹswa ngu;

\par }{\QB bya abụru ẹka anyi

\par }{\QB a-tụko nọdu jaa

\par }{\QB n-yemobu ngu ajaja

\par }{\QB jaghata g'aajajẹ mẹe.

\par }{\Q Ọ gbarụpho g'ụnwumgboko

\par }{\QB yeje ngu obu!


\par }{\Q \VS{5}Unubẹ ụnwada Jierúsalẹmu;

\par }{\QB a makwarụ-a lẹ mu eji uji;

\par }{\QB ọle mu dụkwanu ùbvù

\par }{\QB l'ẹnya.

\par }{\Q Mbụ lẹ mu jitabekwaru uji

\par }{\QB g'ụlo-ẹkwa ndu Keda;

\par }{\QB obenu lẹ mu dụkwanu

\par }{\QB ùbvù l'ẹnya g'ẹkwa,

\par }{\QB Sólomọnu gebegbaaru

\par }{\QB l'ụlo iya.


\par }{\Q \VS{6}Unu ta anọdukwa ele mu

\par }{\QB phọriphori opfu l'anwụ

\par }{\QB chiru mu;

\par }{\QB jasụ mu nọdu eji uji;

\par }{\Q Ọ kwa l'ẹhu, eghu unwune

\par }{\QB mu eghu meru g'o gude

\par }{\QB ẹphe nwuru mu yee

\par }{\QB gẹ mu nọduje l'ozi

\par }{\QB opfu-vayịnu

\par }{\QB mkpụrumkpuru;

\par }{\QB ọphu ọ dụdu teke ụzo

\par }{\QB dụjeru mu k'eleta

\par }{\QB onwomu ẹnya.


\par }{\Q \VS{7}Gụbe onye mu yeru obu;

\par }{\QB kanụru mu ẹka iicheje

\par }{\QB atụru ngu!

\par }{\Q Yẹle ẹka ịidobeje atụru ngu

\par }{\QB ọbu l'echi-eswe g'ẹphe

\par }{\QB tụta unme!

\par }{\Q Gẹ mu te ejeshi anọdu

\par }{\QB aghaphe gẹ nwanyị

\par }{\QB ovuọba l'ọdu atụru

\par }{\QB ndu ọzo.


\par }{\SH Iphe nwoke ono epfu
\par }
{\Q \VS{8}Gụbe nwanyị ọphu bụ ngu

\par }{\QB kakọta ama mma l'iphe,

\par }{\QB bụ ụnwanyi g'ẹphe ha;

\par }{\QB ọ -bụru l'ị tị madụ ụzo;

\par }{\QB tsopyabẹepho owere

\par }{\QB atụru ono;

\par }{\QB l'i je echee ụnwu-eghu ngu

\par }{\QB lẹ mgboru ụlo-ẹkwa

\par }{\QB ndu eche atụru ono.


\par }{\SH Eze egoshi n-yemobu iya
\par }
{\Q \VS{9}Iphe, mu a-tụru gụbe onye

\par }{\QB ono, dụ mu l'obu yeru;

\par }{\QB bụ ada-ịnya, nọ l'ụgbo-ịnya

\par }{\QB Fero.


\par }{\Q \VS{10}Asha ngu bẹ iphe-nchị,

\par }{\QB i yeru meru;

\par }{\QB ọ nọdu ama ntụmatu.

\par }{\Q Ịyagba, i doru l'olu bẹ

\par }{\QB kwekwaru ngu ntụmatu.


\par }{\Q \VS{11}Anyi e-gude mkpọla-ododo,

\par }{\QB a tụgbaru mkpọla-ọchaa

\par }{\QB paapaa metaru ngu

\par }{\QB ịyagba.


\par }{\SH Nwanyị ono arị \newline  k'onye o yeru obu
\par }
{\Q \VS{12}Eze nọro l'agụga teburu iya;

\par }{\QB mkpọ manụ-nadụ,

\par }{\QB mu nyịru bya avọo

\par }{\QB ẹkameka pfurupfuru.


\par }{\Q \VS{13}Onye mu yeru obu dụ mu

\par }{\QB g'ụ̀nwù mẹru,

\par }{\QB eshi kwẹekweekwee,

\par }{\QB mu tụ-koberu l'obu.


\par }{\Q \VS{14}Onye mu yeru obu dụe mu phọ

\par }{\QB gẹ jipfujipfu okoko hena,

\par }{\QB ama ntụmatu,

\par }{\QB shi

\par }{\QB l'opfu-vayịnu ndu Enu-Gedi.


\par }{\SH Iphe nwoke ono epfu
\par }
{\Q \VS{15}Gụbe onye ono,

\par }{\QB mu yeru obu ono;

\par }{\QB ị dụkwa ùbvù!

\par }{\Q Ire-lanụ opfu; ị dụkpoo ùbvù

\par }{\QB ọkpobe adụdu!

\par }{\Q Ẹnya ngu dụepho g'ẹnya

\par }{\QB ndo-nwẹnu.


\par }{\SH Iphe nwanyị ono epfu
\par }
{\Q \VS{16}Gụbe onye mu yeru obu;

\par }{\QB iphe, ịimakwanu l'ọo mma!

\par }{\Q Ị dụ k'eye obu eviya eviya!

\par }{\Q Ẹka anyi azẹje azẹe dụ kẹ

\par }{\QB kpuchikala.


\par }{\SH Iphe nwoke ono epfu
\par }
{\Q \VS{17}Oswebe, anyi gude gbaa uko

\par }{\QB anyi bụ oshi sida.

\par }{\Q Oshi, anyi swebushiru iya bụ

\par }{\QB oshi payịnu.




\par }\PoetryChap{2}{\Q \VerseOne{1}Mu dụkwa g'okoko lẹ nsụda

\par }{\QB Sharọnu;

\par }{\QB mu dụkwapho g'ojimbvu,

\par }{\QB jashịru lẹ nsụda-úbvú.


\par }{\Q \VS{2}Ọ bụ ẹgube ono abụjeru;

\par }{\QB ojimbvu yẹle óbvú -nọgbabe;

\par }{\QB l'ọ kakọta phẹ ama mma-a;

\par }{\QB bụ g'onye ono,

\par }{\QB dụ mu l'obu ono kakọta

\par }{\QB ụnwumgboko ọzo

\par }{\QB ama mma g'ẹphe ha.


\par }{\SH Iphe nwanyị ono epfu
\par }
{\Q \VS{3}Ọ kwa ẹgube ono,

\par }{\QB ụdara akakọtaje ama mma

\par }{\QB l'iphe, bụ oshi,

\par }{\QB nọ l'ọswa bụ g'onye ono,

\par }{\QB mu yeru obu ono

\par }{\QB esengoje l'echilabọ

\par }{\QB ụnwokorobya ọzo.

\par }{\Q Ọobujeru mu -nọdu iya lẹ

\par }{\QB mkpula l'ọotso mu

\par }{\QB ntụmatu;

\par }{\QB tẹme akpụru iya nọdu

\par }{\QB atsọjekwa mu phọ

\par }{\QB ụtso.


\par }{\Q \VS{4}O dutaru mu je l'ụlo ẹka a nọ

\par }{\QB eri nri ọbo-iphe.

\par }{\Q Iphe, o gude mee g'obu shihu

\par }{\QB mu ike bụ obu,

\par }{\QB o yeru mu.


\par }{\Q \VS{5}Gudenụ akpụru vayịnu,

\par }{\QB e gheru egheghe mee

\par }{\QB g'ike dụ mu.

\par }{\Q Tẹme l'i gude ụdara mee

\par }{\QB g'obu shihu mu ike;

\par }{\QB kẹle mu avẹhuakwa avẹhu

\par }{\QB l'obu, mu yeru ngu.


\par }{\Q \VS{6}Ẹkicha iya bẹ o yeru mu l'ishi;

\par }{\QB bya rịkua mu ẹkutara iya.


\par }{\Q \VS{7}Unubẹ ụnwada Jierúsalẹmu;

\par }{\QB unu kwee mu ukwe l'unu

\par }{\QB ta akpatsudu n-yemobu

\par }{\QB jasụ l'ọ bya l'onwiya;

\par }{\QB kẹle n-yemobu bẹ bụkwa

\par }{\QB g'eedoje ọkpa anịgo-a;

\par }{\QB mẹ ọkpa ele-a bụ

\par }{\QB g'eedoje iya.


\par }{\Q \VS{8}Ngabẹkpodapho!

\par }{\QB Ọ kwa olu onye mu

\par }{\QB yeru obu bẹ mu

\par }{\QB anụ nno!

\par }{\Q Lenu g'o gude apfụ shọoshoo

\par }{\QB apfụghagbaa úbvú

\par }{\QB úbvú;

\par }{\QB awụ wugelengu wugelengu

\par }{\QB awụghagbaa obvu

\par }{\QB obvu agba abyapfuta mu.


\par }{\Q \VS{9}Onye mu yeru obu dụkwa

\par }{\QB g'anịgo; ọzoo gẹ nwele.

\par }{\Q Lenu; ọ nọakwa l'azụ igbulọ

\par }{\QB anyi;

\par }{\QB pyofu ẹnya lẹ windo enyo

\par }{\QB swịrii.


\par }{\Q \VS{10}Onye mu yeru obu sụkwaru

\par }{\QB mu:

\par }{\Q “Gbẹshi gụbe onye dụ mu

\par }{\QB l'obu;

\par }{\QB mbụ gụbe onye ono bụ

\par }{\QB nwọma-mma mu;

\par }{\QB tsonụru mu!


\par }{\Q \VS{11}Hụmanu! Udzumini

\par }{\QB ghaakwarụ;

\par }{\QB igwe buwa mini;

\par }{\QB udzu-mini laa.


\par }{\Q \VS{12}Okoko atụshiakwa ige lẹ

\par }{\QB mgboko.

\par }{\Q Teke aagụje ebvu rwuakwaru.

\par }{\Q A nọdu anụwaa ọ́rà kerekete

\par }{\QB l'alị anyi.


\par }{\Q \VS{13}Oshi figu watakwaru amị

\par }{\QB mebyi.

\par }{\Q Mkpọ ige, vayịnu tụshiru

\par }{\QB emee ẹkameka;

\par }{\QB ọ tụko eshikọta

\par }{\QB kwẹekweekwee.

\par }{\Q Gbalihu; gụbe onye mu yeru

\par }{\QB obu! Bya!

\par }{\Q Ọ-ma-mma mu;

\par }{\QB gbẹshi g'anyi je!”


\par }{\SH Nwoke ono sụ:
\par }
{\Q \VS{14}Jiko gẹ gụbe nwando-nwẹnu

\par }{\QB mu, nọ lẹ mgbaka

\par }{\QB ikelepfumu mkpuma;

\par }{\QB mbụ gụbe onye domiru

\par }{\QB onwongu lẹ mgbawara,

\par }{\QB nọ l'eli úbvú;

\par }{\QB jiko menaa gẹ mu hụma

\par }{\QB iphu ngu!

\par }{\Q Jiko pfunuru opfu yeru mu;

\par }{\QB kẹle opfu ngu atsọje

\par }{\QB mu ụtso.

\par }{\Q Atatiphu ngu nọdu ama

\par }{\QB ntụmatu.


\par }{\Q \VS{15}Gudekọtaru anyi uphẹga

\par }{\QB ono nta;

\par }{\QB mbụ ụnwu uphẹga ono,

\par }{\QB anọduje emebyishi

\par }{\QB vayịnu ono;

\par }{\QB kẹle vayịnu anyi

\par }{\QB wataakwaru amị

\par }{\QB mebyi.


\par }{\SH Iphe nwanyị ono epfu
\par }
{\Q \VS{16}Onye mu yeru obu bụ nkemu;

\par }{\QB mu bụru nkiya;

\par }{\QB mbụ onye ono,

\par }{\QB eche atụru iya l'ẹka

\par }{\QB ojimbvu kụru;


\par }{\QB \VS{17}gbiriri jasụ l'ụzenyashi;

\par }{\QB mbụ teke

\par }{\QB onyonyo-anwụ ta adụhedu.

\par }{\Q Jiko gụbe onye mu yeru obu;

\par }{\QB ghakọbe pfụkwaa

\par }{\QB kẹ shọoshoo ẹgube ono,

\par }{\QB anịgo mẹ ele nshịi

\par }{\QB apfụje l'ẹka úbvú dụ

\par }{\QB kpọkoro kpọkoro

\par }{\QB kpọkoro ono;

\par }{\QB lwapfuta mu.




\par }\Chap{3}{\SH Nwanyị ono achọ \newline  onye o yeru obu
\par }
{\Q \VerseOne{1}L'ẹnyashi bẹ mu azẹkotaje

\par }{\QB l'iphe azẹ mu gude egomunggo

\par }{\QB achọ onye mu yeru obu;

\par }{\QB ọle mu chọru iya nta

\par }{\QB chọo imo;

\par }{\QB ọphu mu ahụmaduru iya.


\par }{\Q \VS{2}Mu sụ: “Nta bẹ mu a-gbẹshi

\par }{\QB tsoru ọma mkpụkpu;

\par }{\QB mbụ tụko ọma gbororo;

\par }{\QB mẹ edupfu jekọta;

\par }{\QB achọ onye ono,

\par }{\QB mu yeru obu ono.”

\par }{\Q Ọ bụru nno bụ gẹ mu

\par }{\QB lekọtaru ẹnya iya;

\par }{\QB ọphu mu ahụmaduru iya.


\par }{\Q \VS{3}Anyi lẹ ndu nche ẹnyashi

\par }{\QB dzuda;

\par }{\QB teke ẹphe tsoru ọma

\par }{\QB mkpụkpu ejephe.

\par }{\Q Mu jịa phẹ sụ: “?Unu

\par }{\QB levukpọru mu onye

\par }{\QB mu yeru obu?”


\par }{\Q \VS{4}Mu gharịbeeru phẹ phọ

\par }{\QB nwanshịi;

\par }{\QB mu hụma onye ono,

\par }{\QB mu yeru obu ono.

\par }{\Q Mu tụ iya gburumu;

\par }{\QB ọphu mu

\par }{\QB ekweẹdu iya ahaha.

\par }{\Q Mu kpụa ya gbiriri jasụ mu

\par }{\QB kpụ-rwuta iya ụlo ne mu;

\par }{\QB mbụ kpụ-rwuta iya mkpuru

\par }{\QB onye tsụru ime mu.


\par }{\Q \VS{5}Unubẹ ụnwada Jierúsalẹmu;

\par }{\QB unu kwee mu ukwe

\par }{\QB l'unu taa kpatsudu

\par }{\QB n-yemobu mu;

\par }{\QB ọphu unu emetedu iya

\par }{\QB lẹ mgbẹnya jasụ l'ọ

\par }{\QB bya l'onwiya;

\par }{\QB kẹle n-yemobu bụkwa

\par }{\QB g'eedoje ọkpa anịgo;

\par }{\QB mẹ k'ele-a bụ

\par }{\QB g'eedoje ọkpa iya.


\par }{\SH Alwalwa onye eze ono
\par }
{\Q \VS{6}?Bụ onye shi l'echiẹgu eje

\par }{\QB abya phọ;

\par }{\QB dụ g'ẹka ẹnwuru-ọku akpụ

\par }{\QB tụutuutuu phọ?

\par }{\Q Mbụ onye a wụru mẹru mẹ

\par }{\QB isẹnsu, e gude iphe,

\par }{\QB eshi kwẹekweekwee,

\par }{\QB ndu agba nghọ,

\par }{\QB ere ire mee.


\par }{\Q \VS{7}Lenu-o! Ọ kwa iphe,

\par }{\QB Sólomọnu zẹ bẹ a pa

\par }{\QB abya phọ!

\par }{\Q Ndu edu iya nụ dụ ụkporo

\par }{\QB ndu ojọgu ẹto,

\par }{\QB a gụtaru l'iphe,

\par }{\QB bụ ndu kachaa abụru

\par }{\QB mkparawa lẹ Ízurẹlu.


\par }{\Q \VS{8}Ẹphe tụkoru turu

\par }{\QB ogu-echi phẹ l'upfu;

\par }{\QB tẹme ẹphe bụkotaru ndu

\par }{\QB k'ọgu doru ẹnya.

\par }{\Q Mbụ l'ẹphe tụkoru turu

\par }{\QB ogu-echi phẹ l'upfu;

\par }{\QB kwabẹru ẹjo-iphe a-nwụ

\par }{\QB l'ẹnyashi.


\par }{\Q \VS{9}Eze Sólomọnu metaru onwiya

\par }{\QB iphe, e gude apa eze.

\par }{\Q Oshi, o gude mee ya bụ

\par }{\QB oshi, shi l'úbvú úbvú

\par }{\QB Lébanọnu.


\par }{\Q \VS{10}Ọkpa iya bụ mkpọla-ọchaa

\par }{\QB bẹ o gude mekọta iya.

\par }{\Q Oshi-ẹhu iya, ẹka aadakobeje

\par }{\QB adakobe bẹ e gude

\par }{\QB mkpọla-ododo wụa.

\par }{\Q Ẹka aanọduje anọo bẹ e

\par }{\QB kwekọtaru ẹkwa,

\par }{\QB eji g'ube.

\par }{\Q Ime iya bẹ a phụshikotaru

\par }{\QB ẹkwa, amakọta mma;

\par }{\QB mbụ ẹkwa,

\par }{\QB ụnwada Jierúsalẹmu

\par }{\QB kpashịru gude

\par }{\QB goshi n-yemobu phẹ.


\par }{\Q \VS{11}Unu wụfuta-o;

\par }{\QB unubẹ ụnwada Zayọnu;

\par }{\QB unu bya ahụma ẹka

\par }{\QB eze Sólomọnu kpu

\par }{\QB okpu-eze iya;

\par }{\QB mbụ okpu-eze ono,

\par }{\QB ne iya kpuberu iya

\par }{\QB mbọku ono,

\par }{\QB ọ lụru nwanyị ono;

\par }{\QB bụ mbọku,

\par }{\QB ẹhu tsọru iya ụtso ono!




\par }\Chap{4}{\SH N-yemobu nwoke ono
\par }
{\Q \VerseOne{1}Iphe, ị dụkwanu l'ọo ùbvù;

\par }{\QB gụbe onye dụ mu l'obu!

\par }{\Q Iphe, ị dụkpokwana l'ọo ùbvù!

\par }{\Q Ẹnya ngu ono,

\par }{\QB i phuchiteru ẹkwa ono

\par }{\QB dụepho gẹ kẹ

\par }{\QB ndo-nwẹnu

\par }{\Q Ẹgbushi ngu tụko ejigbaa

\par }{\QB g'ẹka eghu dzeberu shi l'eli

\par }{\QB úbvú Giladu awụ-zeta.


\par }{\Q \VS{2}Eze ngu achaẹpho

\par }{\QB pemu pemu g'igwe atụru,

\par }{\QB e bushigbaaru ẹji k'ọ̀phúú;

\par }{\QB bya awụa ya ẹhu;

\par }{\QB ẹphe tụko shi l'ẹka ono

\par }{\QB awụfuta.

\par }{\Q G'ẹphe ha tụko chịgbaaru

\par }{\QB ụnwu ẹbo ẹbo;

\par }{\QB ọphu ọ dụdu mẹ nanụ,

\par }{\QB gba ẹka nwa.


\par }{\Q \VS{3}Ụgbonu ngu ẹphenebo tụko

\par }{\QB nwua kẹ pfụu g'oghu

\par }{\QB uswe.

\par }{\Q Ọnu ngu l'onwiya tụko

\par }{\QB ama ntụmatu!

\par }{\Q Agbagba nchị ngu,

\par }{\QB i phuchiteru ẹkwa

\par }{\QB yeru ụdara,

\par }{\QB e buwaharu ẹbo.


\par }{\Q \VS{4}Olu ngu mịtaru ogologo

\par }{\QB g'ụlo-eli, Dévidi kpụru,

\par }{\QB bụ ẹka eedobeje ngwọgu.

\par }{\Q Ọo l'igbulọ iya bẹ e kokaaru

\par }{\QB iphe,

\par }{\QB eegudeje ezeru ndzụ l'ọgu,

\par }{\QB dụ ụnu labọ l'ụkporo iri.

\par }{\Q Ndu ojọgu egudeje iya

\par }{\QB ezeru ndzụ l'ọgu.


\par }{\Q \VS{5}Ẹra ngu ẹphenebo dụ

\par }{\QB g'ụnwu umoro labọ.

\par }{\Q Mbụ g'ụnwu umoro,

\par }{\QB a nwụru ẹbo,

\par }{\QB bụepho ẹka ojimbvu dụ

\par }{\QB bẹ ẹphe anọduje

\par }{\QB akpa nri.


\par }{\Q \VS{6}Mu e-je anọdu l'eli úbvú,

\par }{\QB a dzarụ oshi mẹru;

\par }{\QB mẹkwapho l'eli-òbvù,

\par }{\QB a dzarụ isẹnsu;

\par }{\QB jeye l'ụzenyashi;

\par }{\QB teke onyonyo-anwụ

\par }{\QB adụedu.


\par }{\Q \VS{7}Gụbe onye dụ mu l'obu;

\par }{\QB ị bụkwa nwọmarima;

\par }{\QB mbụ l'o to nwedu ẹka

\par }{\QB ntụcha dụ ngu l'ẹhu

\par }{\QB mẹ nanụ.


\par }{\Q \VS{8}Gụbe nwanyị,

\par }{\QB mu lụru k'ọ̀phúú;

\par }{\QB shi l'úbvú úbvú Lébanọnu

\par }{\QB tsoru mu!

\par }{\Q Jiko shinu l'úbvú úbvú

\par }{\QB Lébanọnu tsoru mu

\par }{\QB g'anyi je!

\par }{\Q Ngwa; gbẹnu l'eli úbvú

\par }{\QB Amana nyizeta!

\par }{\Q Shirọ l'eli úbvú Seniru,

\par }{\QB bụ iya bụ

\par }{\QB mkpọkponu úbvú

\par }{\QB Hamọnu lụfuta;

\par }{\QB mbụ ẹka ono bụ

\par }{\QB ọgba oduma ono;

\par }{\QB ẹka agụ edomishije

\par }{\QB onwophẹ.


\par }{\Q \VS{9}Gụbe nwamgbọko,

\par }{\QB mu lụru k'ọ̀phúú;

\par }{\QB bya abụru nwune mu;

\par }{\QB obu, mu yeru ngu

\par }{\QB hatakwaru mu meji.

\par }{\Q Ẹnya, i leru mu mgbo lanụ;

\par }{\QB mẹ iphe-olu,

\par }{\QB ị tụkporu l'olu;

\par }{\QB bẹ i gudeẹpho hata

\par }{\QB mu meji.


\par }{\Q \VS{10}Lewarọ gẹ n-yemobu

\par }{\QB ngu aatsọ-beru ụtso;

\par }{\QB gụbe onye bụ nwamgbọko,

\par }{\QB mu lụru k'ọ̀phúú

\par }{\QB bya abụru nwune mu.

\par }{\Q N-yemobu ngu kakwa mẹe

\par }{\QB atsọ ụtso.

\par }{\Q Ọ bụkwarupho nno bụ gẹ

\par }{\QB manụ,

\par }{\QB ị nyịru kakọtakwapho

\par }{\QB manụ ọzo eshi mkpọ.


\par }{\Q \VS{11}Gụbe nwanyị,

\par }{\QB mu lụru k'ọ̀phúú; opfu,

\par }{\QB eshije ngu l'ọnu fụta

\par }{\QB anọduje atsọ gẹ

\par }{\QB manụ-ẹnwu,

\par }{\QB shi l'ẹbakala-ẹnwu

\par }{\QB atada.

\par }{\Q Ire ngu bụ mini ẹra-eswi;

\par }{\QB waa manụ-ẹnwu

\par }{\QB jiru iya.

\par }{\Q Uwe ngu eshi

\par }{\QB kwẹekweekwee

\par }{\QB g'úbvú úbvú Lébanọnu.


\par }{\Q \VS{12}Gụbe onye bụ nwanyị,

\par }{\QB mu lụru k'ọ̀phúú;

\par }{\QB bya abụru nwune mu;

\par }{\QB ị dụepho gẹ mgbabu,

\par }{\QB a tụ-chiru atụ-chi.

\par }{\Q Ị dụ g'òbvú, anwụshi mini,

\par }{\QB e kpuberu iphe;

\par }{\QB mbụ g'ọgba-mini,

\par }{\QB a dọberu iphe.


\par }{\Q \VS{13}Ụdara, amịshi akpụru,

\par }{\QB dụ ree bụ iphe,

\par }{\QB jiru mgbabu ngu.

\par }{\Q Oshi hena;

\par }{\QB mẹ nadụ jikwaphọ

\par }{\QB mgbabu ngu ono ejiji.


\par }{\Q \VS{14}Oshi nadụ;

\par }{\QB mẹ ọphu aza safarọnu

\par }{\QB dụ iya.

\par }{\Q Oshi kalamọsu;

\par }{\QB mẹ oshi sinamọnu

\par }{\QB dụkwa iya phọ.

\par }{\Q Iphe, bụkpoo oshi isẹnsu,

\par }{\QB dụ iche iche pfụru

\par }{\QB iya.

\par }{\Q Mẹru; mẹ alowe;

\par }{\QB mẹkota oshi,

\par }{\QB eegudeje eme iphe,

\par }{\QB eshi mkpọ

\par }{\QB pfụkotakwaru iya phọ.


\par }{\Q \VS{15}Ị bụ ọgba-mini, doru rịsaa;

\par }{\QB nọ l'ime mgbabu;

\par }{\QB tẹme ị bụru wẹlu-mini,

\par }{\QB l'anụ ndzụ;

\par }{\QB bya abụru nggele,

\par }{\QB shi l'úbvú úbvú

\par }{\QB Lébanọnu asọshihu.


\par }{\Q \VS{16}Gụbe phẹrephere ụzo isheli;

\par }{\QB tehu etehu!

\par }{\Q Watanụ ezizi;

\par }{\QB gụbe phẹrephere ọphu

\par }{\QB shi l'ụzo ndọhali!

\par }{\Q Unu bya ezia lẹ mgbabu

\par }{\QB mu-a;

\par }{\QB gẹ mkpọ iya atụko mgboko

\par }{\QB vọo pfurupfuru!

\par }{\Q Jiko batanu lẹ mgbabu ngu

\par }{\QB gụbe onye mu

\par }{\QB yeru obu;

\par }{\QB bya awọta akpụru-iphe,

\par }{\QB a kụru iya ọphu kachaa

\par }{\QB ree ria.




\par }\Chap{5}{\SH Ọnu nwoke yẹe \newline  nwanyị ono eye
\par }
{\Q \VerseOne{1}Gụbe nwanyị, mu lụru k'ọ̀phúú;

\par }{\QB bya abụru nwune mu;

\par }{\QB mu bataakwaru lẹ mgbabu

\par }{\QB mu ono.

\par }{\Q Mu hekọakwaru ụ̀nwù

\par }{\QB mẹru mu;

\par }{\QB mẹwaro ụ̀nwù ọzo,

\par }{\QB eshigbaa kwẹekweekwee.

\par }{\Q Mu riakwaru manụ-ẹnwu

\par }{\QB mu; yẹe ẹbakala iya.

\par }{\Q Mẹe mu; yẹe mini ẹra-eswi

\par }{\QB mu bẹ mu ngụakwaru.

\par }{\Q Unu ria ngụa;

\par }{\QB unubẹ ndu ọ̀nyà!

\par }{\Q Unu ngụa ngụta ike unu;

\par }{\QB unubẹ ndu yeru

\par }{\QB onwunu obu!


\par }{\Q \VS{2}Mu eku mgbẹnya;

\par }{\QB obenu l'obu mu

\par }{\QB nwụ ẹnya.

\par }{\Q Ngabẹkpodapho!

\par }{\QB Ọ kwa onye mu yeru

\par }{\QB obu akụ ẹka lẹ mgbo sụ:

\par }{\Q “Gụharu mu ụzo;

\par }{\QB gụbe onye dụ mu l'obu;

\par }{\QB bya abụru nwune mu;

\par }{\QB gụbe onye bụ

\par }{\QB nwando-nwẹnu mu;

\par }{\QB bya abụru onye nkemu,

\par }{\QB ntụcha adụdu l'ẹhu!

\par }{\Q Kẹle iji dawarụ kpua mu;

\par }{\QB ishi dụwaa mu

\par }{\QB minimini.

\par }{\Q Ẹgbushi mu bẹ iji ẹnyashi

\par }{\QB meakwaru;

\par }{\QB ọ bụkotaru mini.”


\par }{\SH Ọnu, nwanyị ono eye
\par }
{\Q \VS{3}Mu yefuakwaru uwe mu.

\par }{\Q ?Bụ gẹ mu gbẹ nta-a yephu

\par }{\QB iya azụ ọzo tọo?

\par }{\Q Ọkpa bẹ mu kwọwaru

\par }{\QB akwọkwo.

\par }{\Q ?Bụ gẹ mu gbẹ nta-a zọbe iya

\par }{\QB l'alị ọzo tọo?


\par }{\Q \VS{4}Onye ono, mu yeru obu

\par }{\QB ono bya epyoo ẹka lẹ

\par }{\QB mgbaka mgbo.

\par }{\Q Ẹhu meẹ mu phọ yẹreketeke.


\par }{\Q \VS{5}Mu zilihu gẹ mu gụhaaru

\par }{\QB onye mu yeru obu ụzo;

\par }{\QB bya emeta manụ mẹru

\par }{\QB nyịa;

\par }{\QB ọ nọdu anwụkota mu

\par }{\QB shọkoshoko lẹ

\par }{\QB mkpụshi-ẹka;

\par }{\QB gẹ mu zụru ẹka l'iphe,

\par }{\QB eegudeje agụha mgbo

\par }{\QB ono.


\par }{\Q \VS{6}Mu bya agụhaaru onye mu

\par }{\QB yeru obu ụzo;

\par }{\QB ọphu ọ nọedu iya;

\par }{\QB ọ tụgbuwa.

\par }{\Q Atụgbu iya ono mee;

\par }{\QB meji tọfu mu.

\par }{\Q Mu chọo ya nta chọo imo;

\par }{\QB ọphu mu achọ-vuduru iya.

\par }{\Q Mu kua ya nta kua imo;

\par }{\QB ọphu mu ekuvuduru iya.


\par }{\Q \VS{7}Ndu nche ẹnyashi hụma

\par }{\QB mu teke ẹphe tsoru

\par }{\QB ọma-mkpụkpu

\par }{\QB ejephe agbaphe ụzo.

\par }{\Q Ẹphe chia mu iphe;

\par }{\QB chibashicha mu ọ́nyá;

\par }{\QB tọtachaa mu ukpo,

\par }{\QB mu gbaphuru onwomu;

\par }{\QB mbụ ndu nche igbulọ

\par }{\QB mkpụkpu ono.


\par }{\Q \VS{8}Unubẹ ụnwada Jierúsalẹmu;

\par }{\QB unu kwee mu ukwe

\par }{\QB l'unu -hụma onye ono,

\par }{\QB mu yeru obu ono bẹ

\par }{\QB unu e-zi iya l'oghoroko

\par }{\QB iya egbukwa mu

\par }{\QB egbugbu.


\par }{\SH Ọnu ụnwada Jierúsalẹmu eye
\par }
{\Q \VS{9}?Bụ gụnu bẹ onye ọbu,

\par }{\QB i yeru obu ọbu gude

\par }{\QB ka ndu ọzo,

\par }{\QB e yeru obu mma?

\par }{\Q Gụbe nwanyị ọphu

\par }{\QB mma nkengu

\par }{\QB kapyabẹkotaru kẹ

\par }{\QB ndu ọzo;

\par }{\QB kaẹshịduru anyi g'onye

\par }{\QB i yeru obu ọbu gude

\par }{\QB ka ndu ọzo ama mma;

\par }{\QB meru g'o gude ị

\par }{\QB nọdu arwọ anyi ẹgube

\par }{\QB arwọrwo ono.


\par }{\Q \VS{10}Onye ono, mu yeru obu ono

\par }{\QB nwukwaru kẹ pfụu;

\par }{\QB bya egbu nwịinwii.

\par }{\Q L'echilabọ ụnubuku

\par }{\QB nemadzụ bẹ yẹbedua

\par }{\QB agbajẹepho iche.


\par }{\Q \VS{11}Ishi iya dụ g'ọkpobe

\par }{\QB mkpọla-ododo.

\par }{\Q Ẹgbushi iya tụko dụchaa kẹ

\par }{\QB nwa wụyawuya;

\par }{\QB bya ejiẹpho hirihiri

\par }{\QB g'okpoko-ọ́hà.


\par }{\Q \VS{12}Ẹnya iya dụ g'ẹnya ndo-nwẹnu,

\par }{\QB beru l'agụga nggele.

\par }{\Q Mbụ l'o doru rịsaa g'a sarụ

\par }{\QB iya l'ẹra-eswi.

\par }{\Q Ọ nọdugbaa lẹ nhamụnha iya.


\par }{\Q \VS{13}Agbagba nchị iya ẹphenebo

\par }{\QB dụepho g'igbo,

\par }{\QB a dzashịru iphe,

\par }{\QB anọduje eshi

\par }{\QB kwẹekweekwee.

\par }{\Q Ogbogboromọnu iya dụ

\par }{\QB g'ojimbvu,

\par }{\QB asọshi manụ mẹru.


\par }{\Q \VS{14}Oshi-ẹka iya dụ gẹ mgbọro

\par }{\QB mkpọla-ododo,

\par }{\QB e gude kìrísòlàyìtù mee;

\par }{\QB ọ dụ ùbvù l'ẹnya.

\par }{\Q Ẹhu iya nọdu akwọ kẹ

\par }{\QB bụruburu g'eze-enyi,

\par }{\QB e hucharụ ehucha;

\par }{\QB bya egude mkpuma,

\par }{\QB vu oke-aswa;

\par }{\QB mbụ safayịru mee ya;

\par }{\QB ọ dụ ùbvù l'ẹnya.


\par }{\Q \VS{15}Oshi-ọkpa iya pfụru kẹ rọo

\par }{\QB g'òbvúrú mkpuma-egbe;

\par }{\QB mbụ ọphu a pfụberu lẹ

\par }{\QB ntọlali mkpọla-ododo.

\par }{\Q Ụgbugba ẹhu iya nọepho

\par }{\QB kẹ gbọmugbomu

\par }{\QB g'úbvú úbvú Lébanọnu;

\par }{\QB mbụ l'ọomaepho g'oshi

\par }{\QB sida, nọ iya nụ.


\par }{\Q \VS{16}Olu-opfu iya anọduje

\par }{\QB atsọ gẹ manụ-ẹnwu.

\par }{\Q Ọ bụepho l'ọoma mma

\par }{\QB amagharu iya ẹka.

\par }{\Q Unubẹ ụnwada Jierúsalẹmu;

\par }{\QB ọ kwa g'ọ gbaru bụ ono;

\par }{\QB mbụ onye ono,

\par }{\QB yeru mu obu ono;

\par }{\QB bya abụru ọ̀nyà mu ono.




\par }\Chap{6}{\SH Ajị, ụnwada Jierúsalẹmu ajị
\par }
{\Q \VerseOne{1}?Bụ awe bẹ onye i yeru obu

\par }{\QB ọbu jeru; gụbe nwanyị,

\par }{\QB kachaa ama mma l'iphe,

\par }{\QB bụ ụnwanyi?

\par }{\Q ?Bụ ụzo awe bẹ onye i yeru

\par }{\QB obu ọbu phoberu;

\par }{\QB k'ọphu anyi achọ-bude

\par }{\QB ngu iya?


\par }{\SH Ọnu nwanyị ono eye
\par }
{\Q \VS{2}Onye mu yeru obu jeru lẹ

\par }{\QB mgbabu iya;

\par }{\QB mbụ l'ẹka ọ dzashịru iphe,

\par }{\QB eshi mkpọ.

\par }{\Q O jeru eche atụru iya lẹ

\par }{\QB mgbabu ono;

\par }{\QB tẹme l'oomekọkwapho

\par }{\QB ojimbvu.


\par }{\Q \VS{3}Mu bụ k'onye mu yeru obu;

\par }{\QB onye mu yeru obu bụru

\par }{\QB nkemu.

\par }{\Q Ooche atụru iya l'ẹka

\par }{\QB ojimbvu kụru.


\par }{\SH Nwoke ono atụ ọnu nyee \newline  ya l'edzudzu ọha
\par }
{\Q \VS{4}Gụbe onye nọ mu l'obu;

\par }{\QB ịima mma gẹ mkpụkpu

\par }{\QB Tịza;

\par }{\QB mbụ l'ị dụta-beru ùbvù

\par }{\QB gẹ Jierúsalẹmu.

\par }{\Q Ị dụ-be akpabiri gẹ ndu ojọgu,

\par }{\QB pa ẹkwa-ọgu phẹ.


\par }{\Q \VS{5}Jiko te elehẹ mu ẹnya;

\par }{\QB kẹle ẹnya ngu anọduje

\par }{\QB alọ mu ẹka lẹ meji.

\par }{\Q Ẹgbushi, nọ ngu l'ishi tụko

\par }{\QB ejigbaa g'ẹka eghu

\par }{\QB dzeberu shi l'eli úbvú

\par }{\QB Giladu awụ-zeta.


\par }{\Q \VS{6}Eze ngu nọdu achaẹpho

\par }{\QB pemu pemu g'ikpoto

\par }{\QB atụru,

\par }{\QB shi l'ẹka a wụshiru phẹ

\par }{\QB ẹhu awụfuta.

\par }{\Q G'ẹphe ha tụko chịgbaaru

\par }{\QB ụnwu ẹbo ẹbo;

\par }{\QB ọphu ọ dụdu mẹ nanụ,

\par }{\QB gba ẹka nwa.


\par }{\Q \VS{7}Agbagba nchị ngu,

\par }{\QB i phuchiteru ẹkwa ono

\par }{\QB yeru ụdara,

\par }{\QB e buwaharu ẹbo.


\par }{\Q \VS{8}Unyomu eze a-dụchakpokwa

\par }{\QB ụkporo ẹto;

\par }{\QB ndu ọphu abụ-zidu

\par }{\QB unyomu iya adụkwaro

\par }{\QB ụkporo ẹno;

\par }{\QB tẹme ụnwumgboko,

\par }{\QB e teke ejepfuswe

\par }{\QB abụkwaruro agụta agụta.


\par }{\Q \VS{9}Gụbe ndo-nwẹnu mu;

\par }{\QB gụbe onye nkemu,

\par }{\QB dụebe ree;

\par }{\QB ị bụ onye gbaru iche;

\par }{\QB bya abụru onye tụbaru

\par }{\QB ne iya l'ẹnya;

\par }{\QB mbụ onye ntụcha adụdu

\par }{\QB l'ẹhu l'ẹnya ne,

\par }{\QB nwụru iya nụ.

\par }{\Q Ụnwumgboko hụmaru iya

\par }{\QB bya ekua ya onye a

\par }{\QB gọru ẹhu-ụtso nụ.

\par }{\Q Ndu bụ eze-nwanyị;

\par }{\QB mẹ ndu a ta lụzidu

\par }{\QB ọkpobe alụlu jakwaru

\par }{\QB iya phọ ajaja.


\par }{\Q \VS{10}?Bụ onye dụ g'ìphóró

\par }{\QB nchi-abọhu ono?

\par }{\Q ?Bụ onye egbu pemu pemu

\par }{\QB g'ọnwa ono?

\par }{\Q Mbụ-a; ?bụ onye egbu nwịinwii

\par }{\QB g'ẹnyanwu ono?

\par }{\Q ?Bụ onye dụ akpabiri

\par }{\QB gẹ ndu ojọgu,

\par }{\QB chịgbaa ẹkwa-ọgu?


\par }{\Q \VS{11}Mu jeru l'ẹka a dzashịru oshi,

\par }{\QB aphọje ishi;

\par }{\QB gẹ mu je agbaphee iphe

\par }{\QB efushigba k'ọ̀phúú lẹ

\par }{\QB nsụda ono;

\par }{\QB gẹ mu maẹduru vayịnu

\par }{\QB emeshiwa okoko;

\par }{\QB wakwaphọ gẹ mu maru mẹ

\par }{\QB itorokuma atụwa ige.


\par }{\Q \VS{12}Iphe ono bya edo mu ẹnya;

\par }{\QB egomunggo mu gbẹ

\par }{\QB nọduwanu l'ụgbo-inya

\par }{\QB ono,

\par }{\QB ndibe mu gude dulataru

\par }{\QB mu nwamgbọko mu ono.


\par }{\Q \VS{13}Lwanụ azụ! Lwanụ azụ;

\par }{\QB gụbe nwanyị Shulemu!

\par }{\Q Lwanụ azụ! Lwanụ azụ;

\par }{\QB g'anyi lerwee ngu

\par }{\QB ẹnya elerwee!

\par }{\Q ?Bụ gụnu meru iphe,

\par }{\QB unu anọdu ele nwanyị

\par }{\QB Shulemu taataataa

\par }{\QB g'onye ele ndu Mahanemu

\par }{\QB ẹnya ẹka ẹphe ete ebvu?
 



\par }\PoetryChap{7}{\Q \VerseOne{1}Gụbe ada-eze; iphe,

\par }{\QB ị dụkwanu ùbvù l'ẹka i

\par }{\QB yeru akpọkpa akpọ

\par }{\QB ebvu akpọkpo!

\par }{\Q Ụtapfu ngu tụko ama gẹ

\par }{\QB mkpuma, vu oke-aswa,

\par }{\QB onye maru eme ọna

\par }{\QB kwọcharu akwọcha.


\par }{\Q \VS{2}Mkpotubo ngu gbaẹrupho

\par }{\QB kerere g'otumu;

\par }{\QB mbụ otumu,

\par }{\QB mẹe-vayịnu ta abvụjedu

\par }{\QB abvụbvu.

\par }{\Q Ẹpho ngu dụepho g'igberi,

\par }{\QB a kụberu l'ikpo l'ikpo;

\par }{\QB bya edophee ya ojimbvu,

\par }{\QB ama mma mgburugburu.


\par }{\Q \VS{3}Ẹra ngu ẹphenebo dụ g'ụnwu

\par }{\QB umoro labọ.

\par }{\Q Mbụ g'ụnwu umoro,

\par }{\QB a nwụru ẹbo.


\par }{\Q \VS{4}Olu ngu dụ g'ụlo-eli,

\par }{\QB e meru l'eze-enyi.

\par }{\Q Ẹnya ngu ẹphenebo doru kẹ

\par }{\QB rịsaa

\par }{\QB g'okpuru mkpụkpu

\par }{\QB Hẹshibonu; mbụ ono,

\par }{\QB nọ-kube ọguzo

\par }{\QB Batu-Rabimu.

\par }{\Q Imi ngu degeru edegeru

\par }{\QB g'ụlo-eli Lébanọnu,

\par }{\QB gharu iphu lẹ mkpụkpu

\par }{\QB Damasụkosu.


\par }{\Q \VS{5}Ishi ngu meru ngu;

\par }{\QB ị nọdu ama mma g'úbvú

\par }{\QB Kamẹlu.

\par }{\Q Ẹgbushi, nọ ngu l'ishi nọdu

\par }{\QB eke oruswe oruswe.

\par }{\Q Iphe, eze eje rwụhuru ẹka

\par }{\QB ọ nọ ele ẹgbushi ngu

\par }{\QB g'a swịngashiru iya;

\par }{\QB ọ nọdu ama ntụmatu.


\par }{\Q \VS{6}Lewarọ gẹ gụbe onye mu

\par }{\QB yeru obu amabe mma;

\par }{\QB bya adụ ùbvù l'ẹnya;

\par }{\QB waa g'ị bụ-be nwamgbọko,

\par }{\QB emeje nemadzụ ẹhu-ụtso!


\par }{\Q \VS{7}L'ụgbugba bẹ ị mịtaerupho

\par }{\QB kẹ swangụswangu

\par }{\QB gẹ mpfụ.

\par }{\Q Ẹra ngu ẹphenebo dụchaepho

\par }{\QB kẹ nwajọpfula.


\par }{\Q \VS{8}Mu sụru: “Mu e-nyihu mpfụ

\par }{\QB ono enyihu;

\par }{\QB je enwota iya ẹpfu.”

\par }{\Q G'ẹra ngu dụkwa kẹ jọpfula

\par }{\QB g'akpụru vayịnu.

\par }{\Q Tẹme unme, ịitufuta eshi

\par }{\QB kwẹekweekwee gẹ

\par }{\QB mpfụ-alị.


\par }{\Q \VS{9}Tẹme ọnu nọdu atsọ ngu mẹe

\par }{\QB mẹe gẹ mẹe,

\par }{\QB kachaa atsọ ụtso.

\par }{\SH Nwanyị ono ele ẹnya \newline  onye o yeru obu
\par }
{\Q G'ọ bụkwaru onye ono,

\par }{\QB mu yeru obu ono a-ngu

\par }{\QB mẹe ono!

\par }{\Q Mbụ-a g'ọ tọkpoepho nwẹhu

\par }{\QB shi l'ụgbonu sọba

\par }{\QB iya l'ọnu!


\par }{\Q \VS{10}Ọ kwa onye ono,

\par }{\QB mu yeru obu ono bẹ mu

\par }{\QB bụ nkiya.

\par }{\Q Tẹme mu bụkwarupho onye

\par }{\QB anọduje agụ iya ẹgu.


\par }{\Q \VS{11}Byanụ gụbe onye mu yeru

\par }{\QB obu g'anyi je l'ọma ẹgu!

\par }{\Q G'anyi je akwajẹ l'ime

\par }{\QB mkpụkpu!


\par }{\Q \VS{12}G'anyi nmaa ẹwa l'ụtsu

\par }{\QB jeẹdu l'opfu-vayịnu;

\par }{\QB je amaru mẹ vayịnu

\par }{\QB tụwaru ige.

\par }{\Q Mbụ g'anyi maẹduru m'ige

\par }{\QB iya jashịkotawaru.

\par }{\Q Anyi amakwarụpho mẹ oshi

\par }{\QB ụdara ono tụshiwaru

\par }{\QB ige nkiya.

\par }{\Q Ọ bụru ẹka ono bẹ mu

\par }{\QB a-nọdu goshi ngu lẹ

\par }{\QB mu yeru ngu obu.


\par }{\Q \VS{13}Oshi mandureku eshikwa

\par }{\QB mkpọ.

\par }{\Q Akpụru oshi ọ̀phúú;

\par }{\QB mẹ akahụ iya,

\par }{\QB dụgbaa iche iche,

\par }{\QB nọ l'ọnu-ụlo anyi bẹ mu

\par }{\QB dobekwaru gụbe

\par }{\QB onye yeru mu obu.




\par }\PoetryChap{8}{\Q \VerseOne{1}Ọme ị gbẹ bụru nwune

\par }{\QB mu nwoke;

\par }{\QB mbụ onye ne mu cheru ẹra;

\par }{\QB mẹ anyi lẹ ngu -hụma

\par }{\QB l'ụzo mẹ mu

\par }{\QB etsutsujekwa ngu ọnu;

\par }{\QB o to nwedu onye a-sụ

\par }{\QB mu sụu.


\par }{\Q \VS{2}Mbụ mẹ mu eduta ngu

\par }{\QB dubata l'ụlo ne mu;

\par }{\QB bụ iya bụ onye ziru

\par }{\QB mu iphe;

\par }{\QB je echee ngu ọkpobe mẹe,

\par }{\QB mu kụtaru; mbụ mẹe,

\par }{\QB shi l'ige itorokuma.


\par }{\Q \VS{3}Ẹkicha bẹ o yeru mu l'ishi;

\par }{\QB bya egude ẹkutara iya

\par }{\QB gbaphua mu.


\par }{\Q \VS{4}Unubẹ ụnwada Jierúsalẹmu;

\par }{\QB unu kwee mu ukwe;

\par }{\QB l'unu ta akpatsudu

\par }{\QB n-yemobu jasụ l'ọ bya

\par }{\QB l'onwiya.


\par }{\SH Ike n-yemobu
\par }
{\Q \VS{5}?Bụ onye bụ ọphuu,

\par }{\QB shi l'echiẹgu abya phọ,

\par }{\QB dakoberu onye o yeru

\par }{\QB obu ẹgube phọ?

\par }{\Q Ọ kwa lẹ mkpula ụdara

\par }{\QB bẹ ị zẹ;

\par }{\QB mu bya akpatsu ngu.

\par }{\Q Ọ bụru l'ẹka ono bẹ ne

\par }{\QB ngu nwụru ngu.

\par }{\Q Mbụ l'ọo l'ẹka ono bẹ ime

\par }{\QB watarụ iya ememe;

\par }{\QB ọ nwụa ngu.


\par }{\Q \VS{6}Mee mu gẹ mu dụ g'iphe-olu,

\par }{\QB ịnya l'olu,

\par }{\QB egude mee iphe-ọhubama;

\par }{\QB ọ nọdu achịchi ngu

\par }{\QB l'ọkpoma.

\par }{\Q Mee mu rọ gẹ mu dụ

\par }{\QB g'iphe-ọhubama,

\par }{\QB ị gba l'ẹka.

\par }{\Q Kẹle n-yemobu dụ-bekwa

\par }{\QB ọkpehu g'anwụhu.

\par }{\Q Okophoo ya dụkwapho g'ilu,

\par }{\QB a ta rwọ-butajẹdu

\par }{\QB arwọ-buta.

\par }{\Q Ọ nọdu ahụje g'ọ ta

\par }{\QB pfụpfupfu ọku;

\par }{\QB mbụ g'ọku enwu

\par }{\QB phoophoophoo.


\par }{\Q \VS{7}Oke mini ta adụkwa ike

\par }{\QB anmanyị n-yemobu;

\par }{\QB ọphu utso adụdu ike eri iya.

\par }{\Q Ọ -bụru lẹ nemadzụ gude

\par }{\QB iphemiphe,

\par }{\QB o nweru g'ọ ha eme

\par }{\QB g'ọ zụa n-yemobu;

\par }{\QB bẹ oomekwa g'a kpọo ya

\par }{\QB ẹbo l'afụ.


\par }{\SH Nwanyị ono yẹe unwune iya
\par }
{\Q \VS{8}Anyi nwekwarụ nwune

\par }{\QB nwanyị;

\par }{\QB ọle ẹra teke adụdu iya

\par }{\QB l'ọkpoma.

\par }{\Q ?Bụ gụnu bẹ anyi e-meru

\par }{\QB nwune anyi ono mbọku,

\par }{\QB a jịru ajị iya?


\par }{\Q \VS{9}Ọ -bụru l'o shihuru ike

\par }{\QB g'igbụlo;

\par }{\QB bẹ anyi e-woru

\par }{\QB mkpọla-ọchaa kwọo ya

\par }{\QB nkwọtankwo l'ẹhu.

\par }{\Q Teke ọ bụkwanu l'o gheru

\par }{\QB ọnu g'ọnu-abata;

\par }{\QB anyi egude mgbo sida

\par }{\QB gụ-chita iya.


\par }{\Q \VS{10}Mu shihukwaru ike g'igbụlo.

\par }{\Q Tẹme ẹra mu tụko pfụgbaaru

\par }{\QB kẹ kẹkereke g'ụlo-eli.

\par }{\Q Onye mu yeru obu bẹ

\par }{\QB maakwaru lẹ mu l'iya

\par }{\QB -nọ-kubewaa bẹ ẹhu

\par }{\QB adụjee ya phọ guu.


\par }{\Q \VS{11}Sólomọnu nweru opfu-vayịnu

\par }{\QB lẹ Belu-Hamọnu;

\par }{\QB bya eworu iya ye l'ẹka ndu

\par }{\QB a-nọdu apfụ iya ụgwo.

\par }{\Q Onyemonye lẹ ndu ono bụ

\par }{\QB iphe,

\par }{\QB ẹphe e-wotajẹru iya

\par }{\QB l'aswa akpụru vayịnu

\par }{\QB ono bụ ẹkpa

\par }{\QB mkpọla-ọchaa iri iri.


\par }{\Q \VS{12}Obenu l'opfu-vayịnu nkemu

\par }{\QB bụ mu nwe iya.

\par }{\Q Ọ bụru g'ọ dụ mu ree bụ gẹ

\par }{\QB mu e-me iya.

\par }{\Q Gụbe Sólomọnu;

\par }{\QB ọ kwa gụbedua e-nweru

\par }{\QB ẹkpa mkpọla-ọchaa

\par }{\QB iri l'iphe,

\par }{\QB e retaru lẹ vayịnu ono.

\par }{\Q Ẹkpa mkpọla-ọchaa labọ

\par }{\QB abụru kẹ ndu eletajẹ

\par }{\QB iya ẹnya.


\par }{\SH Ụja nwoke ono yẹe \newline  onye o yeru obu
\par }
{\Q \VS{13}Gụbe onye ono,

\par }{\QB bu lẹ mgbabu ono;

\par }{\QB ndu mu l'ẹphe eshi ọ̀nyà

\par }{\QB ngabẹkwaru nchị

\par }{\QB g'ẹphe nụma olu ngu.

\par }{\Q Gẹ mu nụmaedukwa olu-opfu

\par }{\QB ngu ọbu!


\par }{\SH Nwanyị ono sụ:
\par }
{\Q \VS{14}Jiko gụbe onye yeru mu obu;

\par }{\QB pfụkwaa kẹ shọoshoo

\par }{\QB byapfuta mu ẹgwegwa;

\par }{\QB ẹgube ono anịgo;

\par }{\QB ọzoo ele nshịi apfụje phọ

\par }{\QB l'úbvú, a kụshiru iphe,

\par }{\QB eshi mkpọ!

\par }