\NormalFont\ShortTitle{Habakuku}

{\MTB Ẹkwo

\par }{\MT Habakuku

\par }{\MTB Onye Mpfuchiru Chileke



\par }\ChapOne{1}{\SH Ẹkwo mpfuchiru kẹ Habakuku
\par }
{\PP \VerseOne{1}Ọwaa bụ ọphulenya, ọ phụru; mbụ Habakuku onye mpfuchiru Chileke.


\par }{\SH Aphụ, Habakuku gụru
\par }
{\PP \VS{2}Gụbe Chipfu; ?ị maru-a ime teke mu shi kuta ngu oku; ọphu i kwedu mu aza ẹnu? Mbụ mu chikuchakpọo ngu lẹ mkpu sụ ngu l'iwe-ashi dụkwa; ọphu ị gbadụru mu mkpu

\VS{3}?Bụ gụnu meru g'o gude i mee mu; mu nọdu ahụma ẹka eeme ẹjo-ememe? Mbụ-a; ?bụ gụnu meru g'o gude ị haa g'emeswe iphe dụ? L'iphu mu bẹ ọ tụkoru dụ; mbụ ọla-l'iswi yẹe iwashị; mẹ ndu ese opfu yẹe ndu aswọ ụswo.

\VS{4}Eshi ẹgube ono ekemu nyịhu; ọphu eekpeẹdu ikpe, pfụru ọto; ndu ẹjo-iphe nọdu eripyabẹje ndu pfụberekoto; k'ọphu bụ l'iswi-ọdu-mma alajẹru onye o rwubeduru.


\par }{\SH Ọnu, Chipfu yeru Habakuku
\par }
{\PP \VS{5}Tabẹkpoepho ẹnya l'ọhamoha ngabẹkpoepho nụma iphe, a-dụ ngu oke biribiri; kẹle iphe, mu e-me nta-a, ị nọ ndzụ-a bẹ i tii kwekwa l'ọo mu e-me iya m'obeta e pfuaru ngu l'onoo g'ọ dụ.

\VS{6}Kẹle-a; lenu-a ẹnya lẹ mu edozi ndu Bábilọnu; mbụ ọha ono, ata aphụjedu obu-imemini; bya abụru ndu eme barabara ono. Ndu ono bụ ndu agbajẹ mgboko ophorokpo; ndu egudeje ọkpehu nata alị, abụdu nkephẹ buru.

\VS{7}Ndu ono bụ ọha, aatsụ ebvu; bya abụru ndu dụ biribiri. Ẹphe bụ ekemu ẹka phẹ; ọ bụru iphe, ẹphe sụru l'ẹphe e-me bẹ ẹphe emeje; ọ bụru onwophẹ bẹ ẹphe anọduje ekutse.


\par }{\PP \VS{8}Ịnya phẹ ka agụ agba ọso; tẹme ẹphe ka ẹjo-nkụta-ọswa, nchi jipfuru, eme ẹnari. Ndibe phẹ, agba l'ịnya, bụ o-phoberu-ẹka-ophoberu; mbụ lẹ ndibe phẹ, egudeje ịnya eje ọgu shikwa ẹka dụ ẹnya bya. Ẹphe anọduje ezi phaaphaaphaa g'ẹka ugo, hụmaru iphe, ọo-vụka.


\par }{\PP \VS{9}G'ẹphe hakpọo bụ iphe, ẹphe phoberu iphu abya ememe bụ ewe iwashị. Ẹphe ezi phaaphaaphaa eje abya gẹ phẹrephere, shi l'ụzo ẹnyanwu-awawa; tẹme ẹphe nọdu akpụ nemadzụ lẹ ndzụ; ekpokọ phẹ g'onye ekpo ẹja.

\VS{10}Ndu eze bẹ ẹphe anọduje aja ewenu; epfubyishikwaphọ ndu bu ishi phẹ. Iphe, bụkpoo mkpụkpu, a kpụ-pheru igbulọ mgburugburu bụkwa ọchi bẹ ẹphe achịje iya; kẹle ọ bụa ẹja bẹ ẹphe ekpokọbeje pfụru lwụa phẹ.


\par }{\PP \VS{11}Ẹphe ezia phaa g'ẹka phẹrephere ezi; ghata jeshia iphe, ẹphe eje; mbụ ndu ono, ikpe nmarụ ono, bụ iphe, bụ ike phẹ bụ agwa phẹ ono.


\par }{\SH Aphụ k'ugbo ẹbo, Habakuku gụru
\par }
{\PP \VS{12}Gụbe Chipfu, bụ Chileke mu; bya abụru onye dụ nsọ nkemu; ?ti shinaa l'ojejoje nọduta tọo? Anyi taa nwụhukwa! Sụ-a; gụbe Chipfu; nta-a bẹ ị họtaanaru phẹ dobe g'i gude phẹ kpee ikpe. Sụ-a; gụbe agbara mkpuma ono; nta-a bẹ ị pfụbeanaru phẹ g'i gude phẹ nụa nemadzụ aphụ.

\VS{13}Ẹnya ngu donụkakwaru rịsaa kẹ g'i gude iya ele iphe, bụ ẹjo-ememe; ị tịi hakwa g'iphe, eemeswe emeswe dụ. ?Dẹnukwanu g'o gude ọ bụru ndu e gudedu ire phẹ ẹka bẹ ị natarụ? ?Dẹnu g'o gude ị nọdu doo ndu ẹjo-iphe nọdu elwee ndu ka phẹ apfụbekoto?


\par }{\PP \VS{14}Nemadzụ bẹ ị meakwaru; ẹphe dụ g'ẹma, nọ lẹ mini; mbụ ẹphe dụ g'ụnwu iphe, awụ l'ẹpho, bụgbaa iphe, enwedu ndu-ishi phẹ.

\VS{15}A nọdu egudeje ịkokoro nmata g'ẹphe ha; gude ụgbu-egege anwụko phẹ; mbụ gude ụgbu-aghagha phẹ anwụko phẹ; ẹhu nọdu atsọ phẹ; ẹphe nọdu ete ẹswa ekpu phẹ.

\VS{16}Ọo ya bụ; ọ gwaahaa ụgbu-egege iya ono agwagwa; bya eworu ụ̀nwù-isẹnsu, eshi kwẹekweekwee kpọo ọku gude gwaa ụgbu-aghagha iya; kẹle ọo ụgbu ono meru iphe; ọ nọ ndzụ eri gwọogwoo; bya enweru nri ọkpobe enweru.


\par }{\PP \VS{17}?L'ọo-nọduwaro egbuji ụgbu iya awụfu; gude ogu-echi egbu ọhamoha pyaapyaa l'ẹbe a phụkpooru phẹ obu-imemini ililekpọo?




\par }\Chap{2}{\PP \VerseOne{1}Gẹ mu bya eje apfụru cheahaa nche; mbụ lẹ mu e-jekpọepho anọdu l'eli igbulọ mkpụkpu leta iya ẹnya gẹ mu maru iphe, oo-yeru mu ọnu; makwarụpho iphe, mu e-pfuru yeru iya l'aphụ-a, mu agụ-a.


\par }{\SH Ọnu, Chipfu yeru Habakuku
\par }
{\PP \VS{2}Tọbudu iya bụ Chipfu bya eyeeru mu ọnu sụ: “Tụkokpoepho iphe-a, mu abya ngu egoshi l'ọphulenya-a dekọta l'ẹkwo; mbụ dee ya l'eli okwekpu; yẹle eli okwekpu-ọkwa; derwee ya ederwe k'ọphu onye agba ọso a-gụtaje iya.

\VS{3}Kẹle ọphulenya ono bẹ teke oo-me dụkwa adụdu. Oopfu iphe, e-me teke ikpazụ; ọphu ọodzudu ụka. O -betakpọnu ọ nọo ọdu ememe; kwabẹru iya; kẹle o mefụtaje; ọphu ọonoedu ọdu.


\par }{\PP \VS{4}“Lenu l'ooku onwiya ekuku; ọphu iphe, agụ iya nụ apfụduru nhamụnha; obenu l'onye pfụberekoto bụ ekweta bẹ oo-gude nọdu ndzụ.”


\par }{\PP \VS{5}Mẹe echijekwa nemadzụ eswe. Ọphu ndu ekunuka onwophẹ adụkwa teke ẹphe atụtajeru iya unme. Noo kẹle ẹphe emebe ụghoro g'alị-maa. Ọ bụru g'ẹpho te ejijedu ọnwu ejiji-a bụ g'o too jijedu iya. Ọ tụkoje ọhamoha l'ophu rwukọo doberu onwiya; tẹme ọ nọdu atụkoje nemadzụ l'ophu kpụa lẹ ndzụ.

\VS{6}?Tọbudu ndu ono g'ẹphe ha e-mechaa gbaaharu iya mgbọnu sụ iya: “Aphụ a-tsọkwaru onye achịko iphe, e zitaru ezita akụberu onwiya; bya abụru ana nfụ bẹ o gude baa eze. ?Unu e-mebekpọru iya jasụ teke ole?”


\par }{\PP \VS{7}“Ndu i ji ụgwo ?taa nọnyaedu gbalihu? ?Ẹphe ta agbalihuẹdu mee ngu iphe, ii-tehu kparịkpari? Noo teke ịi-bya abụru onye ọ tsụru l'ẹka phẹ.

\VS{8}Eshinu ị nawaru ọhamoha, dụ igwerigwe iphe phẹ bẹ nwa ndu ọphu phọduru nụ a-nakwa ngu phọ iphe nkengu. Noo kẹle i gbushiwaru nemadzụ. I mebyishiwaru alị yẹe mkpụkpu lẹ mkpụkpu; mẹkpoo iphe, bụ ndu bugbaa l'ime iya.


\par }{\PP \VS{9}“Aphụ a-tsọru onye ono, bụ ẹjo urwu bẹ o gude eme ụlo-ebubu; mbụ onye ono, jeru je akpaa ẹpfune l'ephekerephe gẹ ya nahụ ẹjo-iphe, e-mechaa dapfuta iya nụ!

\VS{10}I mewaru iphe-iphere kpua ndu ọnu-ụlo ngu shi nno mebyia ndzụ ngu. Ọ bụru iphe, kparụ iya nụ bụ l'ị mewaru gẹ ndu dụ igwerigwe chịhu.

\VS{11}Mkpuma, e gude kpụa igbulọ e-chi mkpu; oswebe, e gude kee ya awọta iya.


\par }{\PP \VS{12}“Nshịo onye ono, egbushi nemadzụ gude akpụ mkpụkpu iya g'o shihu ike. Ọ bụru eme ẹjo-iphe bẹ o gude eme gẹ mkpụkpu ngụru angụru.

\VS{13}Lenu; ?tọ bụdu l'ẹ́ká onye o shikpọo bụ Chipfu, bụ Ọkalibe-Kakọta-Ike; lẹ ndiphe bụ ọku, enwu enwunwu bẹ ẹphe eseru akanya; ọhamoha nọdu eje ozi kẹ mmanụ?

\VS{14}Kẹle ndiphe l'ophu e-mechaa makọtaru lẹ Chipfu parụ ẹka; mbụ l'aa-maru iya ramaa; ẹgube ono, mini dụ ramaa l'ọma eze-ẹnyimu ono.


\par }{\PP \VS{15}“Aphụ tsọru onye ono, ewotajẹ mẹe chee onye obutobu iya; mbụ onye agbajẹru mẹe yee l'otumu-akpọ pẹe ya; l'ọ ngụa gbiriri jasụ l'ọ tsụahaa ya atsụtsu; k'ọphu ẹphe a-hụma iya l'ẹka ọ gba ọto.

\VS{16}Ọ kwa iphere e-mechaa ji ngu iphu; a taa akwabẹhedu ngu ùbvù. Ngụnaa mẹe ọbu gbaru ọto kpọ kula kula! Okoro ono, shi l'ẹkutara Chipfu ono sọ-pheakwaru ngu mgburugburu. Mbụ l'iphe-iphere, ee-me ngu a-kakwa shii e -me lẹ ùbvù, e shi akwabẹ ngu.

\VS{17}Iwashị, i weru úbvú úbvú Lébanọnu l'a-bya eripyabẹ ngu ishi nta. Ọzo bụ l'anụ ono, i gbushiru ono l'e-mechaa yee ngu ebvu. Kẹle ọo ndiphe bẹ i gbushiru; i mebyishiwaru alị mebyishia mkpụkpu; mẹkpoo iphe, bụkpoo nemadzụ, bụ ndu bukọta iya nụ.


\par }{\PP \VS{18}“?Bụ urwu gụnu bẹ ntẹkpe-nshi barụ l'ẹka ọ bụ nemadzụ gude ẹka pyịa ya; ọzokwanu iphe, a kpụru akpụkpu, bụ iphe, oozi bụ iphe, abụdu eviya? Kẹle onye eme iya nụ kpọru obu yeru iphe, o meru l'onwiya; mbụ l'ọ gwọtaru ntẹkpe-nshi, te epfudu opfu.

\VS{19}Nshịo onye asụje nkụ g'ọ nọdukwa ndzụ; ọzoo onye asụje mkpuma, enwedu ndzụ g'ọ gbẹshi agbẹshi. Iphe ono; ?ọo-dụ ike kpọ-ziaru nemadzụ ụzo? Iphe ono bụkwa iphe, a wụru mkpọla-ododo yẹe k'ọchaa; ọphu ọotudu unme.


\par }{\PP \VS{20}“Obenu lẹ Chipfu nọ l'eze-ụlo iya, dụ nsọ; g'eliphe l'ophu dakwaa gbẹe nọdu iya l'iphu.”




\par }\Chap{3}{\SH Habakuku epfu anụ Chileke
\par }
{\PP \VerseOne{1}Ọwaa bụ epfupfu, onye mpfuchiru Chileke, bụ Habakuku pfuru nụ Chileke. Ọ bụru olu aphụ bẹ o gude gụa ya l'ebvu.


\par }{\Q \VS{2}Gụbe Chipfu; mu nụmawaru

\par }{\QB ụ́dù ngu; mbụ l'iphe,

\par }{\QB i meru eye mu ebvu.

\par }{\Q Gụbe Chipfu; meshinaa iphe

\par }{\QB ono nta-a,

\par }{\QB anyi nọ ndzụ-a!

\par }{\Q Mbụ-a; menaa g'a maru iya

\par }{\QB nta-a, anyi nọ ndzụ-a!

\par }{\Q Ẹhu -ghuahaa ngu oke eghu;

\par }{\QB nyatanụ obu-imemini.


\par }{\Q \VS{3}Chileke shikwa lẹ Temanu

\par }{\QB bya;

\par }{\QB mbụ l'onye ono,

\par }{\QB dụ nsọ ono shi l'úbvú

\par }{\QB Paranu bya.

\par }{\Q Ọdu-biribiri iya tụko imigwe

\par }{\QB l'ophu sweta;

\par }{\QB tẹme a nọdu etu iya ẹpha

\par }{\QB l'ẹkameka l'eliphe.


\par }{\Q \VS{4}Ogbu-nwịinwii ya dụ g'ẹka

\par }{\QB ẹnyanwu watarụ.

\par }{\Q Ọbochi-ẹka iya nọdu

\par }{\QB egbuchaa nwịinwii.

\par }{\Q Ọ bụru l'ẹka iya ono bẹ o

\par }{\QB domiru ike iya.


\par }{\Q \VS{5}Ẹjo-iphe-ememe nọdu eshije

\par }{\QB iya l'iphu agụshihu.

\par }{\Q Mgbupya nọdu etsokwa iya

\par }{\QB phọ l'azụ.


\par }{\Q \VS{6}Ọ bya apfụru bya anmaa

\par }{\QB mgboko yigayiga.

\par }{\Q Ọ bya elee ẹnya elele;

\par }{\QB ọhamoha nmahụ

\par }{\QB pyaapyaapyaa.

\par }{\Q Oke úbvú ndiche ono

\par }{\QB gbawashịhuchaa

\par }{\QB agbawashịhu.

\par }{\Q Eli obvu ndiche ono

\par }{\QB dakpọshihu;

\par }{\QB ụzo iya bụru ojejoje.


\par }{\Q \VS{7}Mu hụmaru ụlo-ẹkwa ndu

\par }{\QB Kushanu l'ẹka ooje

\par }{\QB iphe-ẹhuka;

\par }{\QB mbụ l'ẹka ono,

\par }{\QB ndu Midiyanu bu ono

\par }{\QB anma ọkpobe jiijiijii.


\par }{\Q \VS{8}?Bụ nggele nggele megbaaru

\par }{\QB iphe, ẹhu ghuru

\par }{\QB ngu eghu tọo;

\par }{\QB gụbe Chipfu?

\par }{\Q ?Bụ nggele nggele bẹ i shi

\par }{\QB atukoshije oke

\par }{\QB ẹhu-eghu ngu?

\par }{\Q ?Bụ eze-ẹnyimu bẹ i shi

\par }{\QB abarụ mba teke ono,

\par }{\QB ị nọ l'eli ịnya ngu

\par }{\QB agba ono yẹle

\par }{\QB eli ụgbo-ịnya ngu ono,

\par }{\QB i gude mekpee

\par }{\QB ọhogu ngu ono?


\par }{\Q \VS{9}Ị chịfutaru ụta ngu ghebe

\par }{\QB ọnu;

\par }{\QB bya ekua sụ g'a chịtaru

\par }{\QB ngu apfụ, dụ igwerigwe.

\par }{\Q Ị bya egude nggele kekashịa

\par }{\QB mgboko.


\par }{\Q \VS{10}Oke-úbvú hụmaru ngu

\par }{\QB nmahụ jiijiijii.

\par }{\Q Ọchioku mini gbaru

\par }{\QB gborogboro bya

\par }{\QB agbaghaa.

\par }{\Q Ogbu-mini swokperehu.

\par }{\Q Akparamini iya nọdu

\par }{\QB avọ-lihuje

\par }{\QB ephekerephe

\par }{\QB ephekerephe.


\par }{\Q \VS{11}Ẹnyanwu yẹe ọnwa

\par }{\QB keru jịngujingu

\par }{\QB l'akpaminigwe

\par }{\QB l'ẹka ẹphe hụmaru apfụ

\par }{\QB ngu g'oozi phaaphaa;

\par }{\QB bya ahụma arwa ngu

\par }{\QB g'ọoku phoophoophoo.


\par }{\Q \VS{12}I gude oke ẹhu-eghu zọo

\par }{\QB garamugaramu zọjaa

\par }{\QB eliphe l'ophu;

\par }{\QB bya egude ẹhu-eghu gwee

\par }{\QB ọhamoha arakabya.


\par }{\Q \VS{13}Ị fụtaru bya g'ị dzọta ndibe

\par }{\QB ngu;

\par }{\QB mbụ g'ị dzọta onye nkengu,

\par }{\QB a wụru manụ l'ishi.

\par }{\Q Onye bụ ishi l'alị ndu

\par }{\QB ẹjo-iphe-a bẹ i gwerụ

\par }{\QB arakabya; mbụ;

\par }{\QB shi l'ishi phụfu iya

\par }{\QB iphe jasụ l'ọkpa.


\par }{\Q \VS{14}Ọo arwa nkiya bẹ i gude

\par }{\QB sụjaa ya ishi teke ono,

\par }{\QB ndu ojọgu iya

\par }{\QB wụfutaru bya g'ẹphe

\par }{\QB chịkaa anyi ono.

\par }{\Q Ẹphe nọdu atụ okoo l'ẹphe

\par }{\QB abya alajashị ndu

\par }{\QB iphe-ẹhuka byaru,

\par }{\QB bụ ndu domiru onwophẹ

\par }{\QB edomi.


\par }{\Q \VS{15}Eze-ẹnyimu bẹ i gude ịnya

\par }{\QB ngu zọo garamu

\par }{\QB garamu ghata;

\par }{\QB mbụ ghata eze mini,

\par }{\QB kụru l'ikpo l'ikpo.


\par }{\Q \VS{16}Teke mu nụmaru iya bẹ meji

\par }{\QB tsukahụru mu;

\par }{\QB mbụ ụgbu-ọnu phụkota

\par }{\QB mu aphụphu l'ẹka mu

\par }{\QB nụmaru igiji iya.

\par }{\Q Ọkpu reshihuchaa mu

\par }{\QB ereshihu;

\par }{\QB ọkpa phụkota mu

\par }{\QB kpaakpaakpaa.

\par }{\Q Mu a-takpọepho nshi

\par }{\QB kwabẹru mbọku,

\par }{\QB ẹphe eje oke iphe-ẹhuka;

\par }{\QB mbụ ndu ono,

\par }{\QB gude ojọgu phẹ

\par }{\QB asọpyabe anyi ono.


\par }{\Q \VS{17}A makwarụ-a l'oshi

\par }{\QB figu ta atụedu ige;

\par }{\QB ọphu vayịnu

\par }{\QB amịedu mebyi;

\par }{\QB ọphu oshi olivu

\par }{\QB enwedu akpụru;

\par }{\QB ọphu iphe,

\par }{\QB e meberu l'opfu

\par }{\QB emehujeẹdu emehu.

\par }{\Q Mbụ-a; a makwarụ-a

\par }{\QB l'atụru ta adụedu

\par }{\QB l'ụlo atụru;

\par }{\QB ọphu eswi adụedu

\par }{\QB l'ọka-eswi.


\par }{\Q \VS{18}Ọle mu e-gudelẹ-a iphe,

\par }{\QB Chipfu eme ete ẹswa.

\par }{\Q Ẹhu a-nọdule-a atsọ mu l'ẹ́ká

\par }{\QB Chileke ono,

\par }{\QB bụ onye ndzọta mu ono.


\par }{\Q \VS{19}Ọ kwa Chipfu, bụ Chileke

\par }{\QB mu bụ ike mu.

\par }{\Q Ọ bụru iya eme ọkpa

\par }{\QB mu g'o shihu ike gẹ

\par }{\QB kẹ mgbada.

\par }{\Q Mbụ l'oo-me gẹ mu

\par }{\QB gude ọkpa zọo

\par }{\QB garamugaramu l'eli

\par }{\QB ẹka dụ úbvú úbvú.

\par }{\PP Ọ kwa onye-ishi ebvu bẹ ọ dụru; ọ bụru une bẹ ee-gude gụa ya.

\par }