\NormalFont\ShortTitle{Nahumu}

{\MTB Ẹkwo

\par }{\MT Nahumu

\par }{\MTB Onye Mpfuchiru Chileke



\par }\ChapOne{1}{\PP \VerseOne{1}Ọwaa bụ ozi ẹhu mkpụkpu Ninive. Ẹkwo, e deru ọphulenya, ọ phụru; mbụ Nahumu onye Ẹlukoshi.


\par }{\SH Ẹhu-eghu Chipfu \newline  l'opfu-ẹhu mkpụkpu Ninive
\par }
{\Q \VS{2}Chipfu ekokwa okophoo.

\par }{\Q Mbụ lẹ Chipfu emelatajẹkwa

\par }{\QB iphe, e meru iya.

\par }{\Q Sụ-a; Chipfu emelatajẹkwa

\par }{\QB iphe, e meru iya;

\par }{\QB tẹme ẹhu nọdu eghushije

\par }{\QB iya eghu ike.

\par }{\Q Chipfu emelatajẹkwa ndu

\par }{\QB achị iya lẹ njọ iphe,

\par }{\QB ẹphe meru;

\par }{\QB tẹme ọ nọdu ewojeru oke

\par }{\QB ẹhu-eghu iya tụ-koshi

\par }{\QB ndu ọhogu iya.


\par }{\Q \VS{3}Chipfu bẹ ẹhu te eghujekwa

\par }{\QB eghu ẹgwegwa;

\par }{\QB ọkpehu pakwanaa ya ẹka.

\par }{\Q Chipfu taa hakwa

\par }{\QB onye-ikpe nmarụ g'ọ tọ

\par }{\QB nụ iya aphụ.

\par }{\Q Ọ tọgboru ụzo lẹ nswọ-re

\par }{\QB phẹrephere yẹle oke

\par }{\QB phẹrephere.

\par }{\Q Urwukpu l'ophu bụchakwaa

\par }{\QB udzu ọkpa iya.


\par }{\Q \VS{4}Eze-ẹnyimu bẹ ọobajeru mba

\par }{\QB mee ya l'ọ tahụ;

\par }{\QB ọ nọdu emejegbaa iphe,

\par }{\QB bụkpoo ẹnyimu g'ẹphe

\par }{\QB tashịhu.

\par }{\Q Alị Beshanu yẹle úbvú

\par }{\QB Kamẹlu bẹ oomeje g'ọ

\par }{\QB nwụlwashihuchaa;

\par }{\QB tẹme ọ nọdu emeje

\par }{\QB g'okoko, nọ l'úbvú

\par }{\QB úbvú Lébanọnu

\par }{\QB nwụlwashihukota.


\par }{\Q \VS{5}L'iphu iya bẹ úbvú úbvú

\par }{\QB anọduje anma jiijiijii;

\par }{\QB tẹme obvu obvu nọdu

\par }{\QB adazehujechaa.

\par }{\Q Mgboko l'ophu anọduje anma

\par }{\QB pyaapyaapyaa l'iphu iya;

\par }{\QB mbụ eliphe l'ophu;

\par }{\QB mẹkpoo iphemiphe,

\par }{\QB bu iya nụ.


\par }{\Q \VS{6}?Bụ onye a-dụ ike pfụru

\par }{\QB l'iphu iya mẹ ẹhu nọdu

\par }{\QB eghushi iya eghu ike?

\par }{\Q ?Bụ onye a-dụ ike pfụru

\par }{\QB l'okpomọku,

\par }{\QB dụ l'oke ẹhu-eghu

\par }{\QB iya?

\par }{\Q Oke ẹhu-eghu iya adụje

\par }{\QB g'onye e kpuru ọku;

\par }{\QB mbụ lẹ mkpuma agbajẹ

\par }{\QB yọgiri yọgiri l'iphu iya.


\par }{\Q \VS{7}Chipfu dụkwa ree;

\par }{\QB oo-gbobutajẹ nemadzụ

\par }{\QB mẹ ọ -nọdu eje

\par }{\QB iphe-ẹhuka.

\par }{\Q Ndu gbabarụ lẹ mkpula

\par }{\QB iya je ezee ndzụ bẹ

\par }{\QB ọonoduje eleta ẹnya.


\par }{\Q \VS{8}Obenu l'oo-gude utso,

\par }{\QB nyiru ẹgu mee gẹ ndu

\par }{\QB Ninive chịhu.

\par }{\Q Ndu ọhogu iya bẹ ọo-chị ọso

\par }{\QB chịba l'ẹka gbakọtaru

\par }{\QB ọchii.


\par }{\Q \VS{9}Iphe, bụkpoo ẹjo idzu,

\par }{\QB unu achịru Chipfu bẹ

\par }{\QB oo-mekọta g'ọ bụru

\par }{\QB bugengu;

\par }{\QB ọphu iphe-ẹhuka abyadụ

\par }{\QB k'ugbo ẹbo.


\par }{\Q \VS{10}Ẹphe a-nmalahụ l'ẹpfukala

\par }{\QB obvu; ẹphe angụa mẹe;

\par }{\QB l'ọotsua phẹ atsụtsu;

\par }{\QB ọku etsua phẹ g'ẹka ọku

\par }{\QB etsu ẹswa ereshi

\par }{\QB ọkponku.


\par }{\PP \VS{11}Ọo l'echilabọ gụbe Ninive bẹ o nweru onye fụtaru nụ bya awata achịru Chipfu ẹjo idzu; tẹme ọ nọdu anọduje lẹ mgbazi g'e mee ẹjo-iphe.

\VS{12}Wakwa iphe, Chipfu epfu baa: “A makwarụ-a l'ike dụ phẹ tẹme ẹphe dụ igwerigwe; ọle ee-me g'ẹphe chịhu; ẹphe taa dụbaedu. A makwarụ-a lẹ mu meru ngu; ị nọdu eje iphe-ẹhuka; ọle mu tee medu g'i jebaa iphe-ẹhuka ọzo.

\VS{13}Nta-a bụ iphe, mu e-me bụ l'oke odogoro, ẹphe nyabẹru ngu l'olu ono bẹ mu a-nyafụ; bya anyakashịa ẹgbirigba ono, ẹphe tụru ngu ono.”


\par }{\PP \VS{14}Chipfu tụakwaru ekemu ẹhu ngu sụ: “Awa ngu a-bvụkwa; ọ tọo dụedu ndu a-nọdu azakwadu ẹpha ngu. Mu e-mebyishi iphe, a pyịru apyịpyi; yẹle iphe, a kpụru akpụkpu dobegbaa l'ụlo agwa ngu. Mu abya atụa ilu doberu ngu; kẹle ị bụwaa ọgalemkpa.”


\par }{\PP \VS{15}Lekpọdapho ẹnya l'eli úbvú ẹka phọ hụma ọkpa onye l'abya ezi ozi-ọma; mbụ onye ezi ozi nchị-adụ-doo. Bọkwaa ọbo-iphe ngu; gụbe Jiuda; l'i meeru Chipfu iphe, i riburu angụ l'ii-me; kẹle ndu ẹjo-iphe ta abyahẹkwa etso ngu ọgu. Ee-mebyishikọta phẹ rengurengu kpọ.




\par }\Chap{2}{\SH Adada Ninive
\par }
{\Q \VerseOne{1}Onye a-chịka ngu nanụ

\par }{\QB nanụ abyapfutaakwa ngu.

\par }{\Q Chekwa ụlo-eli ngu nche!

\par }{\QB L'i chee ụzo ngu nche!

\par }{\Q Dozia onwongu!

\par }{\QB L'ị rịkotakwapho ike ngu

\par }{\QB l'ophu!


\par }{\Q \VS{2}Chipfu e-mekwa g'oshilọkpa

\par }{\QB Jiékọpu bya adụ ùbvù g'o

\par }{\QB shi dụ lẹ mbụ;

\par }{\QB g'ọ bya adụ ùbvù gẹ

\par }{\QB ndu Ízurẹlu shi

\par }{\QB adụjehawaa.

\par }{\Q A makwarụ-a lẹ ndu nchịka

\par }{\QB shi chịkashiwaa phẹ;

\par }{\QB bya eshi mebyishihawaa

\par }{\QB opfu-vayịnu phẹ.


\par }{\Q \VS{3}Iphe, ndu ojọgu iya egudeje

\par }{\QB gbobuta onwophẹ

\par }{\QB dụchaa uswe-uswe.

\par }{\Q Ndu ojọgu ono yekọta uwe,

\par }{\QB eke meemee.

\par }{\Q Mgbọro-ígwè, e gude mee

\par }{\QB ụgbo-ịnya ọgu phẹ

\par }{\QB nọdu aphụ ngerengere

\par }{\QB lẹ mbọku ono,

\par }{\QB ẹphe kwakọberu k'eje

\par }{\QB ọgu ono.

\par }{\Q Arwa phẹ bẹ a paliwaru;

\par }{\QB ọ nọdu eziwaa

\par }{\QB swooswooswoo.


\par }{\Q \VS{4}Ụgbo-ịnya nọdu eze

\par }{\QB gbiigbiigbi awụgha lẹ

\par }{\QB gbororo;

\par }{\QB o -zeru gidigidi jee l'oozeru

\par }{\QB lwaa l'ọma edupfu

\par }{\QB l'edupfu.

\par }{\Q Ẹphe nọdu ekekọtaepho

\par }{\QB jajaja g'orọku;

\par }{\QB ezigbaa phaaphaa

\par }{\QB g'ebemu-igwe.


\par }{\Q \VS{5}Ọ kpakọo ndu ojọgu iya,

\par }{\QB bụ ndu ike dụ l'ọgu;

\par }{\QB ẹphe nọdu evukoẹle-a

\par }{\QB evuko eje.

\par }{\Q Ẹphe nọdu ezije phaa eje

\par }{\QB l'igbulọ,

\par }{\QB e gude kpụ-phee

\par }{\QB mkpụkpu ono.

\par }{\Q Iphe-mgbobe-ọgu,

\par }{\QB a nmabẹgbaaru l'igbulọ

\par }{\QB ono gude egboberu

\par }{\QB iya kechawaru iya

\par }{\QB kẹ jịngujingu.


\par }{\Q \VS{6}Ọguzo mkpụkpu ono gharu

\par }{\QB iphu l'ẹnyimu bẹ e

\par }{\QB tsukafụru ghebe ọnu.

\par }{\Q Unuphu ibe eze gbukahụ.


\par }{\Q \VS{7}A tụwaru iya; ọ bụru

\par }{\QB ekemu l'eze-nwanyị

\par }{\QB bẹ aa-kpụ lẹ ndzụ;

\par }{\QB kpụru iya laa ẹka ọzo.

\par }{\Q Ụnwumgboko,

\par }{\QB ejeru iya ozi awata

\par }{\QB akwa muumuu

\par }{\QB gẹ ndo;

\par }{\QB akwa akụ ẹka pọopoopo

\par }{\QB l'ọkpoma.


\par }{\Q \VS{8}Mkpụkpu Ninive dụepho

\par }{\QB g'okpuru,

\par }{\QB mini nọ iya nụ asọfu asọfu.

\par }{\Q Ọ nọdu ara: “Unu pfụru-o!

\par }{\QB Unu pfụru-o!”

\par }{\Q Ọle ọ tọ dụdu onye ọ dụ

\par }{\QB k'agha ẹnya l'azụ.


\par }{\Q \VS{9}Unu kwaa mkpọla-ọchaa

\par }{\QB l'ọkwata!

\par }{\Q Unu akwaa mkpọla-ododo

\par }{\QB l'ọkwata;

\par }{\QB kẹle ẹku, vu oke aswa,

\par }{\QB dụ iya nụ taa bvụkwa

\par }{\QB abvụbvu!


\par }{\Q \VS{10}Nta-a bẹ mkpụkpu ono

\par }{\QB dabyiakwaru iphoro.

\par }{\Q Tẹme ọ bụwaru mkpọkoro

\par }{\QB iphe;

\par }{\QB bya abụru ochobu.

\par }{\Q Meji tọfuwaru ndu

\par }{\QB bu iya nụ.

\par }{\Q Ikpere nọdu etewaa phẹ

\par }{\QB kparịkpari.

\par }{\Q Ẹphe nọdu aphụ

\par }{\QB kpaakpaakpaa.

\par }{\Q Iphu gbachishihukọta

\par }{\QB onyemonye nchi.


\par }{\Q \VS{11}Nta-e; ?bụ awe bẹ iduma

\par }{\QB oduma ono nọhunu;

\par }{\Q Mbụ ẹka ẹphe nọru nụa

\par }{\QB ụnwu phẹ nri;

\par }{\QB mbụ ẹka oke oduma

\par }{\QB yẹle nyee ya kparụ;

\par }{\QB mẹkpoo ụnwu phẹ;

\par }{\QB ọphu ọ dụdu iphe,

\par }{\QB yeru phẹ ebvu-a?


\par }{\Q \VS{12}Oduma ono nọdu egbuje anụ,

\par }{\QB a-sụru ụnwu iya atata;

\par }{\QB swigbushia anụ bya

\par }{\QB atọgboru nyee ya.

\par }{\Q O gbushia anụ bya atụ-jigbaa

\par }{\QB ọgba iya atụ-ji;

\par }{\QB mbụ nri,

\par }{\QB ẹphe a-nọdu eri jigbaa

\par }{\QB iduma iya ejiji.


\par }{\PP \VS{13}Wakwa iphe, Chipfu, bụ Ọkalibe-Kakọta-Ike eepfu baa: “Lenu; mu nọru ngu lẹ njọ. Mu e-gude ọku tsufu ụgbo-ịnya unu l'ọ kpụa ẹnwuru-ọku tụuu; ọ bụru ogu-echi bẹ ee-gude gbushia ụnwu oduma unu; ọphu ọ dụdu nri oduma, mu byaru aharu unu l'eliphe-a; ọphu aanụmabaedu olu ndu unu ezije ozi.”




\par }\PoetryChap{3}{\Q \VerseOne{1}Aphụ a-tsọru gụbe

\par }{\QB mkpụkpu mee ono,

\par }{\QB bụ iphe,

\par }{\QB jiru iya nụ bụ adzụ ụka;

\par }{\QB yẹle iphe, a natarụ lẹ nfụ;

\par }{\QB ọphu ọ dụdu teke

\par }{\QB ịinoduje g'i ti nweru iphe,

\par }{\QB a kwatarụ l'ọkwata.


\par }{\Q \VS{2}Ngabẹnu nchị nụma

\par }{\QB g'ẹchachi ada

\par }{\QB swịiswiiswii.

\par }{\Q Tẹme ọkpa ụgbo-ịnya nọdu

\par }{\QB ezekwapho igiji nkiya.

\par }{\Q Ịnya nọdu apfụ karagidimu

\par }{\QB karagidimu

\par }{\QB karagidimu.

\par }{\Q Ụgbo-ịnya nọdu agbagbaa kẹ

\par }{\QB kwaakwaakwaa.


\par }{\Q \VS{3}Ndu ojọgu, agba l'ịnya

\par }{\QB agbaakwa abya k'ọgu.

\par }{\Q Ogu-echi nọdu aha

\par }{\QB swooswooswoo;

\par }{\QB arwa nọdu ezigbaa

\par }{\QB phaaphaaphaa.

\par }{\Q Ndu e gburu l'ọgu dụ

\par }{\QB igwerigwe;

\par }{\QB ndu nwụhuru anwụhu

\par }{\QB kụru l'ikpo l'ikpo.

\par }{\Q Odzu nemadzụ bụru agụta

\par }{\QB agụta;

\par }{\QB ndiphe nọdu evuko

\par }{\QB odzu evuko.


\par }{\Q \VS{4}Ọ bụru iphe, kparụ

\par }{\QB iphemiphe ono bụ

\par }{\QB lẹ nwanyị-ovuọba

\par }{\QB ono menụkaru

\par }{\QB kẹ nwoke;

\par }{\QB kẹle ọomashi mma ike;

\par }{\QB tẹme ọ bụru nwanyị,

\par }{\QB agwọshi nshi ike;

\par }{\QB onye egudeje eme kẹ

\par }{\QB nwoke ree ọha,

\par }{\QB dụ iche iche;

\par }{\QB mbụ gude nshi,

\par }{\QB ọogwo ree ipfu,

\par }{\QB dụ igwerigwe.


\par }{\Q \VS{5}Chipfu, bụ

\par }{\QB Ọkalibe-Kakọta-Ike

\par }{\QB epfukwa sụ:

\par }{\Q “Hụmanu! Mu nọkwaru ngu

\par }{\QB lẹ njọ!

\par }{\Q Mu a-jịkwa ngu uwele;

\par }{\QB chịta igburọnu uwe

\par }{\QB ngu wụshi ngu

\par }{\QB l'atatiphu.

\par }{\Q Mbụ lẹ mu e-me g'ọha l'ophu

\par }{\QB hụma ngu l'ẹka ị gba

\par }{\QB ọto.

\par }{\Q Alị-eze ndiphe l'ophu ahụma

\par }{\QB ngu l'ẹka iphere

\par }{\QB guderu ngu.


\par }{\Q \VS{6}Mu e-woru iphe,

\par }{\QB dụ ẹjo-adụdu tụa ngu.

\par }{\Q Mu eworu ngu mee iphe,

\par }{\QB a-dụ ẹhu-eswe ẹhu-eswe;

\par }{\QB woru ngu mee iphe,

\par }{\QB aa-byajẹ ahụma

\par }{\QB ahụma.


\par }{\Q \VS{7}Iphe, bụkpoo ndu hụmaru

\par }{\QB ngu nụ a-nọdu agbaru

\par }{\QB ngu ọso.

\par }{\Q Ẹphe atụko epfu sụ: ‘Ninive

\par }{\QB bụakwaa ochobu!

\par }{\Q ?Bụ onye a-gụ aphụ iya?

\par }{\Q ?Bụ awe bẹ mu a-hụma onye

\par }{\QB a-nọdu adụ ngu obu?’ ”


\par }{\PP \VS{8}?Ị ka mkpụkpu Tebẹsu ọkpehu; mbụ mkpụkpu ono, nọ l'agụga ẹnyimu Nayịlu; mini nọ-phee ya mgburugburu? Ọ bụru eze-ẹnyimu bẹ o shi egudeje gbobuta onwiya; mini, nọ l'ẹnyimu ono bụru igbulọ nọ-phee ya mgburugburu.

\VS{9}Ndu Kushi yẹle ndu Ijiputu bụru phẹ bụ agbarike iya; ọphu ike abvụjedu phẹ abvụbvu. Ndu Putu ẹphe lẹ ndu Libiya yịru lẹ ndu eyeru iya ẹka.

\VS{10}Ọle e mechalẹru-a kpụa ya lẹ ndzụ; ẹphe je eburu l'alị ndu ọzo. Ụnwu phẹ, a nwụru k'ọphuu bẹ e gburu pyaapyaa tụkaa lẹ mgbakata-ụzo. A tụa ido gude kee ndibe phẹ, bụ ndu a maru ẹpha phẹ. Unwoke phọ, shi bụru ndu parụ ẹka apaa bụkotaru ndu e mechaarụ tụshia ẹgbirigba.


\par }{\PP \VS{11}Gụbedua kwaphọ bẹ mẹe e-mechakwaa tsụahaa. Ii-mechakwaa wata edomi onwongu edomi; mbụ wata achọ ẹka ịi-nọdu zee ndzụ gẹ ndu ọhogu ngu ta adụ iphe, ẹphe e-me ngu.

\VS{12}Iphe, bụkpoo ụlo, ị kpụshiru ike a-dụkotakwa g'oshi figu, mịgbaaru mebyi mbụ, vuru ụzo chashịa. A -nmaa ya yigayiga; mebyi iya ono esweshihu dalahụchaa l'ọnu ndu e-ri iya nụ.

\VS{13}Lewarọ ndu ojọgu ngu g'ẹphe dụgbaa g'ụnwanyi! Ọnu-abata alị ngu gheru karaphoo gẹ ndu ọhogu ngu wụbata. Ọku tsuwaru mgbọrígwè, e shi gude tụ-chia ya atụ-chi.

\VS{14}Kukwaa mini kukọbe m'ọbvu teke ndu ọhogu ngu a-bya anọ-phee ngu mgburugburu! L'i mee g'ụlo ngu, a kpụshiru ike kabaa eshihu ike! Ghaa ẹja-ụlo; yọo bụloku; l'i mekwaa iphe, e gude ayọ bụloku!

\VS{15}Ọ kwa ẹka ono bẹ ọku a-nọdu tsua ngu; ogu-echi asụa ngu pyaapyaa g'ẹka igube ata iphe pyaapyaa. Zakwaa igwerigwe g'ogu; zakwaa g'igube!


\par }{\PP \VS{16}I mewaru gẹ ndu azụru ngu aswa akabaa igwerigwe jasụ ẹphe ka kpokpode, nọ l'igwe igwerigwe; obenu l'ẹphebedua zebataru g'igube bya agbabẹ alị ono l'ophu ẹka ọto; ọ bụru phẹ eje iphe, ẹphe eje.

\VS{17}Ndu-ishi ngu dụepho g'igube; mbụ lẹ ndu ederu ngu ẹkwo dụepho g'igube, etsu gbiigbiigbi, jeru je ebegbaaru l'eli igbulọ mbọku, oyi atsụ; anwụ -chifuẹpho; ẹphe phekashịhu; ọphu ọ dụdu onye maru ibiya ọphu ẹphe ephe ala.


\par }{\PP \VS{18}Gụbe eze ndu Asiriya; ndu echeru ngu atụru ngu bẹ mgbẹnya tụru; ọphu ndu nweru ẹnya l'alị-eze ngu adụdu iphe, ẹphe meru. Ndibe ngu bẹ a chịakwaru; ẹphe gbaa nanụ nanụ l'eli úbvú úbvú; ọphu ọ dụdu onye jeru achịkobe phẹ.


\par }{\PP \VS{19}Ọ́nyá, aba ngu nụ ta adụkwa iphe, adụ ike eme g'ọ kpọhu. Iphe, e mekarụ ngu bẹ ọ́nyá iya atụkwa rikarika. Iphe, bụkpoo onye nụmaru g'ọonwuru ngu akụjekwa ẹka kpaa l'ọo gụbedua daru adada; kẹle-a; ?bụ onye bẹ ẹjo-ememe, ịinoduje eme ebutaadaru?

\par }